
ΤΕΥΧΟΣ ΔΕΥΤΕΡΟ 


Αρ 


.Φύλλου 1552 


ΑΠΟΦΑΣΕΙΣ 

Αριθμ. 5520 

Έγκριση τροποποίησης της Οργανισμού Εσω¬ 
τερικής Υπηρεσίας (ΟΕΥ) της Δημοτικής Επιχεί¬ 
ρησης Ύδρευσης Αποχέτευσης Δήμου Νέστου 
(ΔΕΥΑΝ) Ν. Καβάλας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις των άρθρων 225 και 280 του 
ν.3852/2010 (ΦΕΚ 87/Α72010) «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης», όπως ισχύουν. 

2. Τις διατάξεις των άρθρων 28 και 28Α του ν.4325/2015 
(ΦΕΚ 47/Α72015), καθώς και την υπ' αριθμ. πρωτ. 
14138/15-05-2017 απόφαση του Υπουργού Εσωτερι¬ 
κών (ΦΕΚ 250/τ. Υ.Ο.Δ.Δ./26.5.2017) για το διορισμό του 
Συντονιστή. 

3. Τις διατάξεις του άρθ. 7 παρ.1 του ν. 1069/80, (ΦΕΚ 
191 /Α71980) «Περί κινήτρων δια την ίδρυση Επιχειρήσε¬ 
ων Ύδρευσης και Αποχέτευσης», όπως ισχύουν. 

4. Τις διατάξεις του άρθ. 90 του Κώδικα της Νομοθεσί¬ 
ας για την κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
98/Α72005) «Κωδικοποίηση της νομοθεσίας για την κυ¬ 
βέρνηση και τα κυβερνητικά όργανα». 

5. Τις διατάξεις του άρθ. 24 του π.δ. 142/2010 (ΦΕΚ 
235/Α72010) «Οργανισμός της Αποκεντρωμένης Διοί¬ 
κησης Μακεδονίας - Θράκης», όπως τροποποιήθηκε με 
το άρθ. 79 του ν. 4182/13, (ΦΕΚ 185/Α72013). 

6. Την αριθ. αριθ. 42/2011 απόφαση του Δημοτικού 
Συμβουλίου του Δήμου Νέστου περί συγχώνευση των 
Δημοτικών Επιχειρήσεων Ύδρευσης Αποχέτευσης του 
Δήμου Νέστου και σύσταση νέας Δημοτικής Επιχεί¬ 
ρησης Ύδρευσης Αποχέτευσης κατά τις διατάξεις του 
ν.3852/2010». 

7. Το αριθ. 421/12-3-2018 έγγραφο τηςΔΕΥΑ Νέστου 
με το οποίο μας απέστειλε την αριθ. 451/9-3-2018 βε¬ 
βαίωση ύπαρξης πιστώσεων στον προϋπολογισμό της 
έτους 2018. 


8. Την αριθ. 8/2018 απόφαση του Διοικητικού Συμβου¬ 
λίου της ΔΕΥΑΝ που αφορά την τροποποίηση της αριθ. 
125/2017 όμοιας απόφασης σχετικά με την τροποποίηση 
του ΟΕΥ της. 

9. Την αριθ. 7/2018 απόφαση του Δημοτικού Συμ¬ 
βουλίου Δήμου Νέστου που αφορά την «Έγκριση της 
αριθ. 8/2018 απόφασης του Διοικητικού Συμβουλίου της 
ΔΕΥΑΝ σχετικά με την έγκριση τροποποίησης της αριθ. 
125/2017 όμοιας που αφορά την τροποποίηση του Ο.Ε.Υ. 
της ΔΕΥΑ Νέστου», αποφασίζουμε: 

Εγκρίνουμε την αριθ. 8/2018 απόφαση του Διοικητικού 
Συμβουλίου της ΔΕΥΑ Νέστου σχετικά με την έγκριση 
τροποποίησης της αριθ. 125/2017 όμοιας απόφασης, 
που αφορά την τροποποίηση του Ο.Ε.Υ. της ο οποίος θα 
έχει την εξής μορφή: 

ΟΡΓΑΝΙΣΜΟΣ 

ΕΣΩΤΕΡΙΚΗΣ ΥΠΗΡΕΣΙΑΣ ΔΗΜΟΤΙΚΗΣ 

ΕΠΙΧΕΙΡΗΣΗΣ ΥΔΡΕΥΣΗΣ - ΑΠΟΧΕΤΕΥΣΗΣ 

ΝΕΣΤΟΥ 

ΜΕΡΟΣ ΠΡΩΤΟ 

ΚΕΦΑΛΑΙΟ Α' 

ΑΝΤΙΚΕΙΜΕΝΟ ΟΡΓΑΝΙΣΜΟΥ ΕΣΩΤΕΡΙΚΗΣ 

ΥΠΗΡΕΣΙΑΣ 

Άρθρο Ιο 

ΠΕΡΙΕΧΟΜΕΝΟ ΟΡΓΑΝΙΣΜΟΥ ΕΣΩΤΕΡΙΚΗΣ 

ΥΠΗΡΕΣΙΑΣ 

Ο Οργανισμός Εσωτερικής Υπηρεσίας (Ο.Ε.Υ.) της Δη¬ 
μοτικής Επιχείρησης Ύδρευσης Αποχέτευσης Νέστου 
ρυθμίζει τα ζητήματα που αφορούν την οργάνωση, την 
σύνθεση, τις αρμοδιότητες και την λειτουργία των υπη¬ 
ρεσιών της, τον αριθμό των οργανικών θέσεων του τα¬ 
κτικού προσωπικού κατά υπηρεσία, την τοποθέτηση στις 
θέσεις σύμφωνα με τις ειδικότητες και ανάλογα με τις 
ανάγκες της υπηρεσίας, τον τρόπο πρόσληψης και από¬ 
λυσης, τις αποδοχές, την πειθαρχική ευθύνη και γενικά 
κάθε θέμα που έχει σχέση με την υπηρεσιακή κατάσταση 
και τα δικαιώματα του απασχολούμενου προσωπικού, 
και τις υποχρεώσεις της Δ.Ε.Υ.Α.Ν. προς το προσωπικό 
που από την πρόσληψη του αποδέχεται τον Ο.Ε.Υ. ως 
εργασιακή σχέση. 

Τεύχος ΒΊ 552/08.05.2018 


ΚΕΦΑΛΑΙΟ Β' 

ΣΥΓΚΡΟΤΗΣΗ - ΔΙΑΡΘΡΩΣΗ ΥΠΗΡΕΣΙΩΝ 

Άρθρο 2ο 

ΔΙΟΙΚΗΤΙΚΟ ΣΥΜΒΟΥΛΙΟ 

Οι υπηρεσίεςτηςΔ.Ε.Υ.Α. ΝΕΣΤΟΥτελούν κάτω απτήν 
εποπτεία και τη καθοδήγηση του Διοικητικού Συμβου¬ 
λίου της. Οι εργασίες της Δ.Ε.Υ.Α.Ν. διευθύνονται από 
Γενικό Διευθυντή ο οποίος διορίζεται από το Διοικητικό 
Συμβούλιο και είναι υπόλογος σε αυτό για την εύρυθμη 
λειτουργία της. 

Η Δ.Ε.Υ.Α. ΝΕΣΤΟΥ διοικείται από το Διοικητικό Συμ¬ 
βούλιο η σύνθεση και οι αρμοδιότητες του οποίου ορίζο¬ 
νται από τις διατάξεις του ν.1069/1980, του ν.3463/2006, 
του ν.3852/2010 και του ν.4483/2017 όπως αυτές ισχύ¬ 
ουν κάθε φορά. 

Κάτω από την άμεση εποπτεία και τον έλεγχο του Δι¬ 
οικητικού Συμβουλίου βρίσκονται ο Γενικός Διευθυντής 
και τα γραφεία υποστήριξης του Δ.Σ., τα οποία απαρτί¬ 
ζονται από το: 

- Γραφείο Νομικού Συμβούλου και Εξωτερικοί Σύμ¬ 
βουλοι 

- Γραμματεία Διοίκησης 

- Γραφείο Πολιτικής Σχεδίασης Εκτάκτου Ανάγκης 

- Γραφείο Τεχνικού Ασφάλειας 

Το προσωπικό των ανωτέρω γραφείων συνεργάζεται 
στενά τόσο με τον Γενικό Διευθυντή όσο και με τις δύο 
Διευθύνσεις της Υπηρεσίας: 

α) Τεχνικές Υπηρεσίες και 

β) Οικονομικές και Διοικητικές Υπηρεσίες. 

Άρθρο 3ο 

ΕΡΜΗΝΕΙΑ - ΜΕΤΑΒΟΛΕΣ ΟΡΓΑΝΙΣΜΟΥ 

• Οι διατάξεις του Οργανισμού συμπληρώνονται και 
ερμηνεύονται με απόφαση του Διοικητικού Συμβουλίου. 
Οι αρμοδιότητες των επί μέρους διοικητικών ενοτήτων 
του οργανογράμματος της Επιχείρησης θεωρούνται εν¬ 
δεικτικές και όχι αποκλειστικές του περιεχομένου εργα¬ 
σίας και επομένως μπορεί να ανατίθενται από τον Γενικό 
Διευθυντή στο προσωπικό κάθε ενότητας καθήκοντα 
που δεν αναφέρονται με συγκεκριμένο τρόπο στην αντί¬ 
στοιχη περιγραφή του περιεχομένου εργασίας της αλλά 
εντάσσονται στο ουσιαστικό περιεχόμενο της, αρκεί τα 
καθήκοντα να συνάδουν προς τη θέση και την ειδικότητα 
με την οποία προσλήφθηκε ο εντελλόμενος υπάλληλος 
χωρίς μείωση της προσωπικότητας του και εν γένει σε 
βλαπτική μεταχείριση αυτού. 

■ Σε περίπτωση που η Δ.Ε.Υ.Α.Ν. αναλάβει και άλλες 
δραστηριότητες πέρα από αυτές που αναφέρονται στον 
παρόντα Κανονισμό το Διοικητικό Συμβούλιο συμπλη¬ 
ρώνει ή και τροποποιεί με τις απαραίτητες διοικητικές 
ενότητες και τις αντίστοιχες περιγραφές αρμοδιοτήτων 
τους τον ισχύοντα Οργανισμό. Επίσης μπορεί να μετα¬ 
βάλλει τον ανώτατο αριθμό προσωπικού της. Για όλες 
τις παραπάνω μεταβολές οι αποφάσεις του Διοικητικού 
Συμβουλίου της Επιχείρησης στέλνονται για έγκριση 
στην Γενική Διεύθυνση Εσωτερικής Λειτουργίας της 
Αποκεντρωμένης Διοίκηση Μακεδονίας - Θράκης στον 
Ν. Καβάλας. 


• Η θέσπιση από τον Οργανισμό συγκεκριμένων Γρα- 
φείων-Συνεργείων ως υποδιαιρέσεων ενόςΤμήματος δεν 
υποχρεώνει την Επιχείρηση να στελεχώσει με διαφορετι¬ 
κά άτομα τις υποδιαιρέσεις αυτές, αντίστροφα, εάν αυτό 
κριθεί σκόπιμο, είναι δυνατή η παραπέρα κατάτμηση 
ενός τμήματος σε περισσότερα από τα αναφερόμενα 
στον παρόντα Οργανισμό Γραφεία-Συνεργεία. 

Άρθρο 4ο 

ΟΡΓΑΝΩΤΙΚΗ ΔΙΑΡΘΩΣΗΤΩΝ ΥΠΗΡΕΣΙΩΝ ΤΗΣ 

ΕΠΙΧΕΙΡΗΣΗΣ 

Η Δημοτική Επιχείρηση Ύδρευσης και Αποχέτευσης 
συγκροτείται από τις παρακάτω Υπηρεσίες: 

- Γενική Διεύθυνση 

-Τεχνική Υπηρεσία 

- Διοικητική και Οικονομική Υπηρεσία 

Το επίπεδο Διοικητικής και Οργανωτικής διάρθρωσης 
της Δ.Ε.Υ.Α.Ν. είναι: 

- Διεύθυνση 

- Υπηρεσία 

-Τμήμα 

- Γραφείο / Συνεργείο 

Οι αντίστοιχοι επικεφαλής των παραπάνω διοικητικών 
επιπέδων ονομάζονται: 

- Γενικός Διευθυντής 

- Διευθυντής Υπηρεσίας 

- Προϊστάμενος Τμήματος 

- Υπεύθυνος Γραφείου ή Συνεργείου. 

Άρθρο 5ο 

ΚΑΛΥΨΗ ΘΕΣΕΩΝ ΠΡΟΪΣΤΑΜΕΝΩΝ 

ΟΡΓΑΝΙΚΩΝ ΜΟΝΑΔΩΝ 

Ο Γενικός Διευθυντής διορίζεται με απόφαση του Δ.Σ. 
και προΐσταται όλων των υπηρεσιών της Δ.Ε.Υ.Α. Νέστου. 

Οι Διευθυντές των Υπηρεσιών (Τεχνικών και Διοικη¬ 
τικών και Οικονομικών) επιλέγονται με απόφαση του 
Διοικητικού Συμβουλίου. 

Οι Προϊστάμενοι των τμημάτων ορίζονται με από¬ 
φαση του Δ.Σ. ύστερα από σχετική εισήγηση του Γεν. 
Διευθυντή. 

Οι υπεύθυνοι των γραφείων με απόφαση του Γεν. Δι¬ 
ευθυντή μετά από εισήγηση των Διευθυντών της αντί¬ 
στοιχης υπηρεσίας. 

Άρθρο 6ο 

ΣΧΕΣΕΙΣ ΥΠΗΡΕΣΙΩΝ 

Οι υπηρεσίες της Επιχείρησης, τα τμήματα και τα γρα¬ 
φεία τους συνεργάζονται και αλληλοεξυπηρετούνται για 
την επίτευξη των σκοπών της Δ.Ε.Υ.Α. Νέστου. 

Άρθρο 7ο 

ΣΥΜΒΟΥΛΙΟ ΠΡΟΓΡΑΜΜΑΤΙΣΜΟΥ 

Το Συμβούλιο Προγραμματισμού της Δ.Ε.Υ.Α. Νέστου 
αποτελεί συμβουλευτικό όργανο υποστήριξης του έρ¬ 
γου της Διεύθυνσης και της Διοίκησης με τις ακόλουθες 
δραστηριότητες: 

• Κατάρτιση και εισήγηση Προγραμμάτων Δράσης τα 
οποία είναι δυνατόν να περιλαμβάνουν: 

Προγράμματα υλοποίησης στόχων της Δ.Ε.Υ.Α. Νέστου 

Προγράμματα επενδύσεων 

Προγράμματα λειτουργίας 

Προγράμματα χρηματοδοτήσεων. 

Παρακολούθηση της πορείας εφαρμογής των Προ¬ 
γραμμάτων Δράσης και τυχόν αναθεώρησής αυτών. 

• Η διαμόρφωση συγκεκριμένου προγράμματος δρά¬ 
σης και η σχετική εισήγηση στο Διοικητικό Συμβούλιο 
ανήκει στις αρμοδιότητες του Γενικού Διευθυντή της 
Δ.Ε.Υ.Α. Νέστου. Στο Συμβούλιο προγραμματισμού της 
Δ.Ε.Υ.Α. Νέστου συμμετέχουν: 

- Ο Γενικός Διευθυντής 

- Ο Διευθυντής Διοικητικών και Οικονομικών Υπη¬ 
ρεσιών 

- Ο Διευθυντής Τεχνικών Υπηρεσιών 

και ανάλογα με το προς συζήτηση αντικείμενο, οι αρ¬ 
μόδιοι Προϊστάμενοι των Τμημάτων της Δ.Ε.Υ.Α.Ν. 

Επίσης παρίστανται δύο (2) μέλη του Δ.Σ. που ορίζο¬ 
νται από αυτό. 

Το Συμβούλιο Προγραμματισμού συγκαλείται το τε¬ 
λευταίο δεκαήμερο κάθε μηνάς μετά από πρόσκληση 
του Γενικού Διευθυντή. 

Άρθρο 8ο 

ΕΞΩΤΕΡΙΚΟΙ ΣΥΜΒΟΥΛΟΙ 

Η επιχείρηση μπορεί να χρησιμοποιεί, όταν το απα¬ 
σχολούμενο σ'αυτή επιστημονικό και άλλο προσωπικό 
δεν έχει τις ειδικές γνώσεις, ύστερα από αιτιολογημένη 
απόφαση του Διοικητικού Συμβουλίου της επιχείρησης, 
τις υπηρεσίες και άλλων εξωτερικών συμβούλων με ειδι¬ 
κές γνώσεις, όπως οικονομολόγων,δικηγόρων, τεχνικών, 
χημικών κ.λπ., κατηγορίας Π.Ε. με πτυχίο οικονομικού, 
διοίκησης επιχειρήσεων, πολιτικών επιστημών, νομικής, 
πολιτικού μηχανικού, μηχανολόγου και ηλεκτρολόγου 
μηχανικού, μηχανικού περιβάλλοντος, μηχανικού Η/Υ, 
χημικού μηχανικού, χημικού, τοπογράφου μηχανικού, 
αρχιτέκτονα και αντίστοιχες ειδικότητες Τ.Ε. με αποδε¬ 
δειγμένη εμπειρία και γνώση του αντικειμένου το οποίο 
θα του ανατεθεί. Η χρηματοδότηση των παραπάνω ει¬ 
δικών συμβούλων θα γίνεται πάντοτε με σύμβαση πα¬ 
ροχής ανεξάρτητων υπηρεσιών. Τα της αμοιβής τους θα 
καθορίζονται από το Διοικητικό Συμβούλιο. 

Άρθρο 9ο 

ΔΙΑΡΘΡΩΣΗ ΥΠΗΡΕΣΙΩΝ 

Η διάρθρωση των Υπηρεσιών της Δ.Ε.Υ.Α. Νέστου έχει 
ως ακολούθως: 

1. Γενικός Διευθυντής 

1.1. Γραφείο Γραμματείας 

2. Διοικητική και Οικονομική Υπηρεσία 

2.1 Διευθυντής Διοικητικών και Οικονομικών Υπηρε¬ 
σιών 

2.1.1. Γραφείο Γραμματείας 

2.2 Διοικητικό Τμήμα 


2.2.1 Γραφείο Προσωπικού και Μισθοδοσίας - Εκπαί¬ 
δευσης Προσωπικού 

2.2.2 Γραφείο Γραμματείας - Γενικού Πρωτοκόλλου - 
Γενικών Καθηκόντων 

2.3 Οικονομικό Τμήμα 

2.3.1 Γραφείο Λογιστηρίου-Ταμείο- Προϋπολογισμού 
και Ελέγχου 

2.3.2 Γραφείο Προμηθειών Διαχείρισης Υλικών και 
Αποθήκης 

2.4 Τμήμα Καταναλωτών 

2.4.1 Γραφείο Εξυπηρέτησης Πελατών-Έκδοσης αδει¬ 
ών σύνδεσης 

2.4.2 Γραφείο Καταγραφής Κατανάλωσης και Ελέγχου 

2.4.3 Γραφείο Έκδοσης και Βεβαίωσης Λογαριασμών 

3.Τεχνική Υπηρεσίας 

3.1 Διευθυντής Τεχνικής Υπηρεσίας 

3.1.1. Γραφείο Γραμματείας 

3.2. Τμήμα Ύδρευσης 

3.2.1. Γραφείο Λειτουργίας και Συντήρησης Δικτύου 
ύδρευσης 

3.2.2. Γραφείο Εξωτερικού Υδραγωγείου και Δεξαμε¬ 
νών 

3.2.3. Γραφείο Συνδέσεων Δικτύου Ύδρευσης 

3.3. Τμήμα Αποχέτευσης 

3.3.1. Γραφείο λειτουργίας και Συντήρησης Δικτύου 
Αποχέτευσης 

3.3.2 Γραφείο Λειτουργίας και Συντήρησης Αντλιοστα¬ 
σίων 

3.3.3. Γραφείο Συνδέσεων Δικτύου Αποχέτευσης 

3.4. Τμήμα Η/Μ 

3.4.1. Γραφείο Λειτουργίας και Συντήρησης Εγκατα¬ 
στάσεων Η/Μ 

3.4.2. Γραφείο Λειτουργίας και Η/Ε - Αυτοματισμών 
0.1.5. - 50ΑϋΑ - νέων τεχνολογιών 

3.4.3. Γραφείο Κίνησης - Συντήρησης και Επισκευής 
Οχημάτων 

3.5. Τμήμα Εγκατάστασης Επεξεργασίας λυμάτων 

3.5.1. Γραφείο Λειτουργίας και Συντήρησης Βιολογικού 
Σταθμού 

3.5.2. Γραφείο Εργαστηρίου και Ελέγχου - Χημείο 

3.5.3. Γραφείο Προστασίας Περιβάλλοντος 

3.6. Τμήμα Μελετών - Σχεδιασμού - Προγραμματι¬ 
σμού και Ανάπτυξης 

3.6.1. Γραφείο Μελετών, Σχεδιασμού, Προγραμματι¬ 
σμού, Ειδικών Μελετών, Τοπογραφήσεων 

3.7. Τμήμα ΑγροτικήςΤηλεθέρμανσης 

3.7.1. Γραφείο Λειτουργίας και Συντήρησης Θερμικών 
Σταθμών Αγροτικής Τηλεθέρμανσης 

3.7.1. Γραφείο Λειτουργίας και Συντήρησης Δικτύου 
Αγροτικής Τηλεθέρμανσης 

3.7.3. Γραφείο Συνδέσεων Δικτύου Αγροτικής Τηλε¬ 
θέρμανσης 

Άρθρο 10ο 

ΕΙΔΙΚΟΤΗΤΕΣ - ΟΡΓΑΝΙΚΕΣ ΘΕΣΕΙΣ 


< 

< 

ΕΙΔΙΚΟΤΗΤΑ 

ΥΦΙΣΤΑΜΕΝΕΣ 
ΟΡΓΑΝΙΚΕΣ ΘΕΣΕΙΣ 

ΚΕΝΕΣ 

ΝΕΕΣ 

ΚΑΤΑΡΓΗΜΕΝΕΣ 

ΣΥΝΟΛΟ 

ΟΡΓΑΝΙΚΩΝ 

ΘΕΣΕΩΝ 

1 

Γενικός Διευθυντής ΠΕ 

1 

- 



1 

2 

Νομικός Σύμβουλος ΠΕ 

- 


1 


1 

3 

Οικονομολόγος - ΛογιστήςΠΕ 

1 

- 

2 


3 

4 

Διοικητικός ΠΕ 

1 

1 

2 


3 

5 

Πολιτικοί Μηχανικοί ΠΕ 

1 

1 

2 


3 

6 

Μηχανολόγοι Μηχανικοί ΠΕ 

2 

2 

2 


4 

7 

Χημικός Μηχανικός ΠΕ 

1 

1 

2 


3 

8 

Μηχανικός Η/Υ ΠΕ 

- 

- 

1 


1 

9 

Χημικός ΠΕ 

1 

1 



1 

10 

Μηχανικός Περιβάλλοντος ΠΕ 

1 

1 


1 

0 

11 

Τοπογράφοι Μηχανικοί ΤΕ 

- 


1 


1 

12 

Μηχανικός Η/ΥΤΕ 

- 

- 

1 


1 

13 

ΠολιτικώνΔομικών Έργων ΤΕ 

1 

- 

3 


4 

14 

Χημικών ΤΕ 

1 

1 


1 

0 

15 

Διοικητικός - Λογιστικός ΤΕ 

2 

2 

1 


3 

16 

Μηχανολόγος Μηχανικός ΤΕ 

1 

1 

2 


3 

17 

Ηλεκτρολόγος Μηχανικός ΤΕ 

1 

1 

2 


3 

18 

Εργοδηγοί Δομικών Έργων ΔΕ 

1 

1 


1 

0 

19 

Τεχνίτες - Υδραυλικοί ΔΕ 

5 

2 

2 


7 

20 

Αποθηκάριοι ΔΕ 

1 

1 


1 

0 

21 

Χειριστές Μηχανημάτων Έργων ΔΕ 

2 

1 

1 


3 

22 

Εργοδηγοί Ηλεκτρολόγοι ΔΕ 

1 

- 

2 


3 

23 

Εργοδηγοί Μηχανολόγοι ΔΕ 

1 

1 

2 


3 

24 

Οδηγοί ΔΕ 

2 

2 

1 


3 

25 

Μηχανολόγοι- Ηλεκτρολόγοι - 
Τεχνίτες οχημάτων μηχανημάτων 
ΔΕ 

2 

2 



2 

26 

Διοικητικοί - Λογιστικοί ΔΕ 

2 

- 

1 


3 

27 

Προσωπικό Η/Υ ΔΕ 

3 

2 

- 


3 

28 

Καταμετρητές ΔΕ 

5 

2 

2 


7 

29 

Φύλακες ΥΕ 

5 

5 


2 

3 

30 

Προσωπικό Καθαριότητας ΥΕ 

2 

2 



2 

31 

Βοηθοί - Εργάτες γενικών 
καθηκόντων ΥΕ 

11 

11 


1 

10 


ΠΡΟΣΟΝΤΑ 


< 

< 

ΕΙΔΙΚΟΤΗΤΑ 

ΠΡΟΣΟΝΤΑ 

1 

Γενικός Διευθυντής ΠΕ 

Τυπικά προσόντα: Πτυχίο ή δίπλωμα ΑΕΙ της αλλοδαπής ή της ημεδαπής 
οικονομικού ή τεχνικού κλάδου.Ειδικά προσόντα: α) δεκαετής προϋπηρεσία στην 
ειδικότητά του, β) δετής προϋπηρεσία σε θέση διευθύνοντα υπαλλήλου ή δετής 
προϋπηρεσία σε θέση διευθυντή στον Δημόσιο ή Ιδιωτικό τομέα, γ) Μεταπτυχιακό 
τίτλο στο αντικείμενο, δ) γνώση μιας ξένης γλώσσας, ε) γνώση χειρισμού Η/Υ. 

2 

Νομικός Σύμβουλος ΠΕ 

Τυπικά προσόντα: Δικηγόρος Παρ' Εφέταις εγγεγραμμένος στον Δικηγορικό 
Σύλλογο.Ειδικά προσόντα: Γνώση μιας ξένης γλώσσας. 

3 

Διευθυντής Τεχνικής Υπηρεσίας 
ΠΕ 

Τυπικά προσόντα: Πτυχίο ή δίπλωμα ΑΕΙ της αλλοδαπής ή της ημεδαπής 
Μηχανολόγου Μηχανικού ή Ηλεκτρολόγου Μηχανικού ή Πολιτικού 
ΜηχανικούΠρόσθετα προσόντα: α) δεκαετής προϋπηρεσία στην ειδικότητά 
του, β) δετής προϋπηρεσία σε θέση προϊσταμένου σε ομοειδή επιχείρηση, γ) 
Μεταπτυχιακό τίτλο στο αντικείμενο, δ) γνώση μιας ξένης γλώσσας, ε) γνώση 
χειρισμού Η/Υ. 

4 

Διευθυντής Διοικητικών και 
Οικονομικών Υπηρεσιών ΠΕ 

Τυπικά προσόντα: Πτυχίο ή δίπλωμα οικονομικών επιστημών ΑΕΙ ή διοίκησης 
επιχειρήσεων της αλλοδαπής ή της ημεδαπής με δυνατότητα υπογραφής 
ισολογισμού.Πρόσθετα προσόντα: α) δεκαετής προϋπηρεσία στην ειδικότητά 
του, β) δετής προϋπηρεσία σε θέση προϊσταμένου σε ομοειδή επιχείρηση, γ) 
Μεταπτυχιακό τίτλο στο αντικείμενο, δ) γνώση μιας ξένης γλώσσας, ε) γνώση 
χειρισμού Η/Υ. 

5 

Προϊστάμενος Τ μήματος 
Ύδρευσης ΠΕ/ΤΕ 

Τυπικά προσόντα: Πτυχίο ή δίπλωμα ΑΕΙ/ΤΕΙ της αλλοδαπής ή της ημεδαπής 
Πολιτικού Μηχανικού ή Μηχανολόγου Μηχανικού Ηλεκτρολόγου Μηχανικού. 
Πρόσθετα προσόντα: α) πενταετής προϋπηρεσία στην ειδικότητά του, β) 
προϋπηρεσία σε ομοειδή επιχείρηση, γ) γνώση μιας ξένης γλώσσας, δ) γνώση 
χειρισμού Η/Υ. 

6 

Προϊστάμενος Τ μήματος 
Αποχέτευσης ΠΕ/ΤΕ 

Τυπικά προσόντα: Πτυχίο ή δίπλωμα ΑΕΙ/ΤΕ της αλλοδαπής ή της ημεδαπής 
Πολιτικού Μηχανικού ή Μηχανολόγου Μηχανικού Ηλεκτρολόγου Μηχανικού. 
Πρόσθετα προσόντα: α) πενταετής προϋπηρεσία στην ειδικότητά του, β) 
προϋπηρεσία σε ομοειδή επιχείρηση, γ) γνώση μιας ξένης γλώσσας, δ) γνώση 
χειρισμού Η/Υ. 

7 

Προϊστάμενος Τμήματος Η/Μ 
ΠΕ/ΤΕ 

Τυπικά προσόντα: Πτυχίο ή δίπλωμα ΑΕΙ/ΤΕ της αλλοδαπής ή της ημεδαπής 
Μηχανολόγου Μηχανικού Ηλεκτρολόγου Μηχανικού.Πρόσθετα προσόντα: 
α) πενταετής προϋπηρεσία στην ειδικότητά του, β) προϋπηρεσία σε ομοειδή 
επιχείρηση, γ) γνώση μιας ξένης γλώσσας, δ) γνώση χειρισμού Η/Υ. 

8 

ΠροϊστάμενοςΤ μή ματος 
Εγκατάστασης Βιολογικού 
Καθαρισμού ΠΕ/ΤΕ 

Τυπικά προσόντα: Πτυχίο ή δίπλωμα ΑΕΙ/ΤΕ της αλλοδαπής ή της ημεδαπής 
Ηλεκτρολόγου Μηχανικού ή Μηχανολόγου Μηχανικού ή Χημικού Μηχανικού. 
Πρόσθετα προσόντα: α) πενταετής προϋπηρεσία στην ειδικότητά του, β) 
προϋπηρεσία σε ομοειδή επιχείρηση, γ) γνώση μιας ξένης γλώσσας, δ) γνώση 
χειρισμού Η/Υ 

9 

Προϊστάμενος Τμήματος 

Μελετών ΠΕ/ΤΕ 

Τυπικά προσόντα: Πτυχίο ή δίπλωμα ΑΕΙ/ΤΕ της αλλοδαπής ή της ημεδαπής 
Πολιτικού Μηχανικού ή Μηχανολόγου Μηχανικού ή Ηλεκτρολόγου Μηχανικού. 
Πρόσθετα προσόντα: α) πενταετής προϋπηρεσία στην ειδικότητά του, β) 
προϋπηρεσία σε ομοειδή επιχείρηση, γ) γνώση μιας ξένης γλώσσας, δ) γνώση 
χειρισμού Η/Υ. 

10 

Προϊστάμενος 
ΤμήματοςΑγροτικής 
Τηλεθέρμανσης ΠΕ 

Τυπικά προσόντα: Πτυχίο ή δίπλωμα ΑΕΙ της αλλοδαπής ή της ημεδαπής 
Μηχανολόγου Μηχανικού ή Ηλεκτρολόγου Μηχανικού.Πρόσθετα προσόντα: α) 
πενταετής προϋπηρεσία στην ειδικότητά του, β) προϋπηρεσία στο αντικείμενο 
και σε ομοειδή επιχείρηση, γ) γνώση μιας ξένης γλώσσας, δ) γνώση χειρισμού 

Η/Υ. 

11 

Προϊστάμενος Οικονομικού 
Τμήματος ΠΕ/ΤΕ 

Τυπικά προσόντα: Πτυχίο ή δίπλωμα οικονομικών επιστημών ΑΕΙ/ΤΕ ή διοίκησης 
επιχειρήσεων της αλλοδαπής ή της ημεδαπής με δυνατότητα υπογραφής 
ισολογισμού.Πρόσθετα προσόντα: α) πενταετής προϋπηρεσία στην ειδικότητά 
του, β) προϋπηρεσία σε ομοειδή επιχείρηση, γ) γνώση μιας ξένης γλώσσας, δ) 
γνώση χειρισμού Η/Υ. 

12 

Προϊστάμενος Διοικητικού 
Τμήματος ΠΕ/ΤΕ 

Τυπικά προσόντα: Πτυχίο ή δίπλωμα ΑΕΙ/ΤΕ οικονομικών επιστημών ή διοίκησης 
επιχειρήσεων ή Νομικού τμήματος Νομικής σχολής ή Παντείου ή Δημόσιας 
διοίκησης της αλλοδαπής ή της ημεδαπής ή πτυχίο οποιοσδήποτε σχολής ΑΕΙ, 
το οποίο επιπροσθέτως να συνοδεύεται από μεταπτυχιακό τίτλο σπουδών στην 
Διοίκηση Επιχειρήσεων.Πρόσθετα προσόντα: α) πενταετής προϋπηρεσία στην 
ειδικότητά του, β) προϋπηρεσία σε ομοειδή επιχείρηση, γ) γνώση μιας ξένης 
γλώσσας, δ) γνώση χειρισμού Η/Υ. 

13 

Προϊστάμενος Τμήματος 
Καταναλωτών ΠΕ/ΤΕ 

Τυπικά προσόντα: Πτυχίο ή δίπλωμα ΑΕΙ/ΤΕ της αλλοδαπής ή της ημεδαπής 
οικονομικού ή τεχνικού κλάδου.Πρόσθετα προσόντα: α) πενταετής προϋπηρεσία 
στην ειδικότητά του, β) προϋπηρεσία σε ομοειδή επιχείρηση, γ) γνώση μιας ξένης 
γλώσσας, δ) γνώση χειρισμού Η/Υ. 

14 

Οικονομολόγος - ΛογιστήςΠΕ 

Τυπικά προσόντα: α) Αδεια άσκησης επαγγέλματος Λογιστή - Φοροτεχνικού Α' 
τάξης,β) Πτυχίο ή δίπλωμα οικονομικών επιστημών ΑΕΙ της αλλοδαπής ή της 
ημεδαπής.Ειδικά προσόντα: α) Εμπειρία σε θέματα του αντικειμένου τους, β) 

Γνώση μιας ξένης γλώσσας, γ) Γνώση χειρισμού Η/Υ. 

15 

Διοικητικός ΠΕ 

Τυπικά προσόντα: Πτυχίο ή δίπλωμα διοικητικού κλάδου ΑΕΙ της αλλοδαπής ή 
της ημεδαπής.Ειδικά προσόντα: α) Εμπειρία σε θέματα του αντικειμένου τους, β) 
Γνώση μιας ξένης γλώσσας, γ) Γνώση χειρισμού Η/Υ. 

16 

Πολιτικοί Μηχανικοί ΠΕ 

Τυπικά προσόντα: Πτυχίο ή δίπλωμα ΑΕΙ της αλλοδαπής ή της ημεδαπής 

Πολιτικού Μηχανικού.Ειδικά προσόντα: α) Εμπειρία σε θέματα του αντικειμένου 
τους, β) Γνώση μιας ξένης γλώσσας, γ) Γνώση χειρισμού Η/Υ. 


17 

Μηχανολόγοι Μηχανικοί ΠΕ 

Τυπικά προσόντα: Πτυχίο ή δίπλωμα ΑΕΙ της αλλοδαπής ή της ημεδαπής 
Μηχανολόγου.Ειδικά προσόντα: α) Εμπειρία σε θέματα του αντικειμένου τους, β) 
Γνώση μιας ξένης γλώσσας, γ) Γνώση χειρισμού Η/Υ. 

18 

Χημικός Μηχανικός ΠΕ 

Τυπικά προσόντα: Πτυχίο ή δίπλωμα ΑΕΙ της αλλοδαπής ή της ημεδαπής Χημικού 
Μηχανικού.Ειδικά προσόντα: α) Εμπειρία σε θέματα του αντικειμένου τους, β) 
Γνώση μιας ξένης γλώσσας, γ) Γνώση χειρισμού Η/Υ. 

19 

Μηχανικός Η/Υ ΠΕ 

Τυπικά προσόντα: Πτυχίο ή δίπλωμα ΑΕΙ της αλλοδαπής ή της ημεδαπής 
Μηχανικού Η/ΥΕιδικά προσόντα: α) Εμπειρία σε θέματα του αντικειμένου τους, β) 
Γνώση μιας ξένης γλώσσας. 

20 

Χημικός ΠΕ 

Τυπικά προσόντα: Πτυχίο ή δίπλωμα ΑΕΙ της αλλοδαπής ή της ημεδαπής Χημικού. 
Ειδικά προσόντα: α) Εμπειρία σε θέματα του αντικειμένου τους, β) Γνώση μιας 
ξένης γλώσσας, γ) Γνώση χειρισμού Η/Υ. 

21 

Τοπογράφοι Μηχανικοί ΤΕ 

Τυπικά προσόντα: Πτυχίο ή δίπλωμα ΤΕΙ της αλλοδαπής ή της ημεδαπής 
Τοπογράφου Μηχανικού.Ειδικά προσόντα: α) Εμπειρία σε θέματα του 
αντικειμένου τους, β) Γνώση μιας ξένης γλώσσας, γ) Γνώση χειρισμού Η/Υ. 

22 

Μηχανικός Η/ΥΤΕ 

Τυπικά προσόντα: Πτυχίο ή δίπλωμα ΤΕΙ της αλλοδαπής ή της ημεδαπής 

Μηχανικού Η/Υ.Ειδικά προσόντα: α) Εμπειρία σε θέματα του αντικειμένου τους, β) 
Γνώση μιας ξένης γλώσσας. 

23 

Πολιτικών Δομικών Έργων ΤΕ 

Τυπικά προσόντα: α) Πτυχίο ή δίπλωμα ΤΕΙ της αλλοδαπής ή της ημεδαπής 
Δομικών Έργων, β) άδεια ασκήσεως επαγγέλματος.Ειδικά προσόντα: α) Εμπειρία 
σε θέματα του αντικειμένου τους, β) Γνώση ξένης γλώσσας, γ) Γνώση χειρισμού 

Η/Υ. 

24 

Διοικητικός - Λογιστικός ΤΕ 

Τυπικά προσόντα: Πτυχίο ή δίπλωμα ΤΕΙ της αλλοδαπής ή της ημεδαπής 
Διοικητικού - Λογιστικού - Δ/σης Επιχειρήσεων ή ΜΒΐΨθίίηη.Ειδικά προσόντα: 
α) Εμπειρία σε θέματα του αντικειμένου τους, β) Γνώση μιας ξένης γλώσσας, γ) 
Γνώση χειρισμού Η/Υ. 

25 

Μηχανολόγος Μηχανικός ΤΕ 

Τυπικά προσόντα: α) Πτυχίο ή δίπλωμα ΤΕΙ της αλλοδαπής ή της ημεδαπής 
Μηχανολόγου Μηχανικού, β) άδεια ασκήσεως επαγγέλματος.Ειδικά προσόντα: 
α) Εμπειρία σε θέματα του αντικειμένου τους, β) Γνώση ξένης γλώσσας, γ) Γνώση 
χειρισμού Η/Υ. 

26 

Ηλεκτρολόγος Μηχανικός ΤΕ 

Τυπικά προσόντα: α) Πτυχίο ή δίπλωμα ΤΕΙ της αλλοδαπής ή της ημεδαπής 
Ηλεκτρολόγου Μηχανικού, β) άδεια ασκήσεως επαγγέλματος.Ειδικά προσόντα: 
α) Εμπειρία σε θέματα του αντικειμένου τους, β) Γνώση ξένης γλώσσας, γ) Γνώση 
χειρισμού Η/Υ. 

27 

Τεχνίτες - Υδραυλικοί ΔΕ 

Τυπικά προσόντα: α) Απολυτήριος τίτλος Ενιαίου Πολυκλαδικού Λυκείου, ή 
Τεχνικού Επαγ/κού Λυκείου, ή Τεχνικής Επαγγελματικής Σχολής Δ/βάθμιας 
εκπαίδευσης, ήΣχολής ΟΑΕΔ, ή άλλος ισότιμος τίτλος σχολών της ημεδαπής ή της 
αλλοδαπής, β) άδεια ασκήσεως επαγγέλματος. 

Ειδικά προσόντα: α) Εμπειρία σε θέματα του αντικειμένου τους, β) Άδεια 
οδήγησης αυτοκινήτου β'ερασιτεχνικού 


28 

Χειριστές Μηχανημάτων 

ΈργωνΔΕ 

Τυπικά προσόντα: α) Άδεια μηχανοδηγού - χειριστή μηχανημάτων εκτέλεσης 
τεχνικών έργων ομάδας Β' και τάξης Δ'. 0 ομώνυμος ή αντίστοιχος τίτλος 

Ι.Ε.Κ. ή Τεχνικού Επαγγελματικού Εκπαιδευτηρίου Α' ή Β' κύκλου σπουδών ή 
Ενιαίου Πολυκλαδικού Λυκείου ή Τεχνικού Επαγγελματικού Λυκείου ή Τεχνικών 
Επαγγελματικών Σχολών Δευτεροβάθμιας Εκπαίδευσης ή σχολών μαθητείας 
του Ο.Α.Ε.Δ. του Ν.1346/1983 ή άλλος ισότιμος τίτλος σχολικών μονάδων 
της ημεδαπής ή αλλοδαπής αντίστοιχης ειδικότητας. Γίνεται επίσης δεκτός 
οποιοσδήποτε τίτλος Ι.Ε.Κ. ή Δευτεροβάθμιας Εκπαίδευσης ή άλλος ισότιμος 
και αντίστοιχος τίτλος σχολικών μονάδων της ημεδαπής ή αλλοδαπής, υπό 
την προϋπόθεση ότι ο υποψήφιος υποβάλλει βεβαίωση της αρμόδιας για την 
έκδοση της άδειας υπηρεσίας, ότι η παραπάνω άδεια χορηγήθηκε βάσει του 
συγκεκριμένου τίτλου είτε αυτοτελώς είτε με τον συνυπολογισμό εμπειρίας.β) 
Εμπειρία τουλάχιστον ενός (1) έτους μηχανοδηγού - χειριστή μηχανημάτων 
εκτέλεσης τεχνικών έργων μετά την απόκτηση της ανωτέρω άδειας, γ) Άδεια 
οδήγησης αυτοκινήτου Π κατηγορίας. 

29 

Εργοδηγοί Ηλεκτρολόγοι ΔΕ 

Τυπικά προσόντα: α) Απολυτήριος τίτλος Ενιαίου Πολυκλαδικού Λυκείου, 
ή Τεχνικού Επαγγελματικού Λυκείου, ή Τεχνικής Επαγγελματικής Σχολής 
Δευτεροβάθμιας εκπαίδευσης, ή Σχολής ΟΑΕΔ, ή άλλος ισότιμος τίτλος 
σχολών της ημεδαπής ή της αλλοδαπής, β) άδεια γ' κατηγορίας εγκαταστάτη ή 
συντηρητή.Ειδικά προσόντα: α) Εμπειρία σε θέματα του αντικειμένου τους, β) 
Άδεια οδήγησης αυτοκινήτου β' ερασιτεχνικού. 

30 

Εργοδηγοί Μηχανολόγοι ΔΕ 

Τυπικά προσόντα: Απολυτήριος τίτλος Ενιαίου Πολυκλαδικού Λυκείου, ή 

Τεχνικού Επαγγελματικού Λυκείου, ή Τεχνικής Επαγγελματικής Σχολής 
Δευτεροβάθμιας εκπαίδευσης, ή Σχολής ΟΑΕΔ, ή άλλος ισότιμος τίτλος σχολών 
της ημεδαπής ή της αλλοδαπής.Ειδικά προσόντα: α) Εμπειρία σε θέματα του 
αντικειμένου τους, β) Άδεια οδήγησης αυτοκινήτου β'ερασιτεχνικού. 

31 

Οδηγοί ΔΕ 

Τυπικά προσόντα: α) Απολυτήριος τίτλος Ενιαίου Πολυκλαδικού Λυκείου, 
ή Τεχνικού Επαγγελματικού Λυκείου, ή Τεχνικής Επαγγελματικής Σχολής 
Δευτεροβάθμιας εκπαίδευσης, ή Σχολής ΟΑΕΔ, ή άλλος ισότιμος τίτλος σχολών 
της ημεδαπής ή της αλλοδαπής, β) άδεια ικανότητος οδηγού αντίστοιχης 
κατηγορίας οχήματος.Ειδικά προσόντα: α) Εμπειρία σε θέματα του αντικειμένου 
τους. 

32 

Μηχανολόγοι- Ηλεκτρολόγοι - 
Τεχνίτες οχημάτων μηχανημάτων 
ΔΕ 

Τυπικά προσόντα: Απολυτήριος τίτλος Ενιαίου Πολυκλαδικού Λυκείου, ή 

Τεχνικού Επαγγελματικού Λυκείου, ή Τεχνικής Επαγγελματικής Σχολής 
Δευτεροβάθμιας εκπαίδευσης, ή Σχολής ΟΑΕΔ, ή άλλος ισότιμος τίτλος σχολών 
της ημεδαπής ή της αλλοδαπής.Ειδικά προσόντα: α) Εμπειρία σε θέματα 
του αντικειμένου τους, β) άδεια άσκησης επαγγέλματος, γ) Άδεια οδήγησης 
αυτοκινήτου β'ερασιτεχνικού 

33 

Διοικητικοί- Λογιστικοί ΔΕ 

Τυπικά προσόντα: Απολυτήριο Λυκείου, ή απολυτήριος τίτλος Ενιαίου 
Πολυκλαδικού Λυκείου, ή Τεχνικού Επαγγελματικού Λυκείου, ή άλλος ισότιμος 
τίτλος σχολών της ημεδαπής ή της αλλοδαπής.Ειδικά προσόντα: α) Εμπειρία σε 
θέματα του αντικειμένου τους, β) Γνώση ξένης γλώσσας, γ) Γνώση χειρισμού 

Η/Υ. 

34 

Προσωπικό Η/Υ ΔΕ 

Τυπικά προσόντα: Απολυτήριο Λυκείου, ή απολυτήριος τίτλος Ενιαίου 
Πολυκλαδικού Λυκείου, ή Τεχνικού Επαγγελματικού Λυκείου, ή άλλος ισότιμος 
τίτλος σχολών της ημεδαπής ή της αλλοδαπής.Ειδικά προσόντα: α) Εμπειρία σε 
θέματα του αντικειμένου τους, β) Γνώση ξένης γλώσσας. 

35 

Καταμετρητές ΔΕ 

Τυπικά προσόντα: Οποιοδήποτε πτυχίο ή δίπλωμα ή απολυτήριος τίτλος 
δευτεροβάθμιας ή μεταδευτεροβάθμιας εκπαίδευσης (Ι.Ε.Κ.) της ημεδαπής ή 
άλλος ισότιμος τίτλος σχολών της αλλοδαπής, ανεξαρτήτως ειδικότητας. 

36 

Φύλακες ΥΕ 

Τυπικά προσόντα: Απολυτήριο τριτάξιου γυμνασίου ή κατώτερης τεχνικής 
σχολής.Ειδικά προσόντα: α) Εμπειρία στην άσκηση επαγγέλματος, β) Άδεια 
εργασίας προσωπικού ασφαλείας ιδιωτικώνεπιχειρήσεων παροχής υπηρεσιών 
ασφαλείας (κατηγορίας Α'). 

37 

Προσωπικό Καθαριότητας ΥΕ 

Τυπικά προσόντα: Απολυτήριο τριτάξιου γυμνασίου ή κατώτερης τεχνικής 
σχολής.Ειδικά προσόντα: Εμπειρία στην άσκηση επαγγέλματος. 

38 

Βοηθοί - Εργάτες γενικών 
καθηκόντωνΥΕ 

Τυπικά προσόντα: Απολυτήριο δημοτικού σχολείου ή τριτάξιου γυμνασίου 
ή κατώτερης τεχνικής σχολής ή απολυτήριος τίτλος εργαστηρίων ειδικής 
επαγγελματικής εκπαίδευσης και κατάρτισης του ν. 2817/2000. 

Ειδικά προσόντα: α) άδεια οδήγησης αυτοκινήτου β'ερασιτεχνικού. 


ΚΕΦΑΛΑΙΟ Γ' 

ΑΡΜΟΔΙΟΤΗΤΕΣ ΕΠΙΧΕΙΡΗΣΙΑΚΩΝ ΜΟΝΑΔΩΝ 


Άρθρο 11ο 

ΑΡΜΟΔΙΟΤΗΤΕΣ ΓΕΝΙΚΟΥ ΔΙΕΥΘΥΝΤΗ 

Οι αρμοδιότητες τα καθήκοντα και τα δικαιώματα του Γενικού Διευθυντή καθορίζονται όπως προβλέπουν κάθε 
φορά οι ισχύουσες διατάξεις νόμων και οι κανονισμοί της Δ.Ε.Υ.Α. Νέστου. Ειδικότερα ο Γενικός Διευθυντής: 

Προΐσταται όλων των υπηρεσιών της επιχείρησης, εξασφαλίζει την ομαλή λειτουργία της και φροντίζει: 

• Για την εκπλήρωση του σκοπού για τον οποίο συστήθηκε η επιχείρηση. 

■ Την εκπόνηση και την υποβολή στο Διοικητικό Συμβούλιο της επιχείρησης του πενταετούς επιχειρησιακού 
προγράμματος δράσης. 

• Την εκπόνηση και την υποβολή στο Διοικητικό Συμβούλιο της επιχείρησης της μελέτης κόστους - οφέλους. 

• Για την κατάρτιση του ετήσιου προγράμματος κατασκευής, επέκτασης και συντήρησης των δικτύων ύδρευσης, 
αποχέτευσης και των συναφών μ'αυτά εγκαταστάσεων. 

• Για την κατάρτιση του ετήσιου προγράμματος επενδύσεων για το επόμενο οικονομικό έτος, καθώς και τα επό¬ 
μενα τέσσερα (4) οικονομικά έτη, υποδεικνύοντας τις πηγές χρηματοδότησης. 

• Για την κατάρτιση δύο τουλάχιστον μήνες πριν από την έναρξη κάθε έτους του προϋπολογισμού εσόδων - εξόδων 
με τη βοήθεια των τεχνικών και οικονομικών υπηρεσιών. 

• Για την κατάρτιση από το οικονομικό τμήμα του ετή¬ 
σιου απολογισμού και της έκθεσης πεπραγμένων της επι¬ 
χείρησης μέσα σε τρεις (3) μήνες από την λήξη του έτους. 

• Για την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής έργων 
και στον ετήσιο προϋπολογισμό εσόδων - εξόδων με 
την βοήθεια των αρμόδιων υπηρεσιών της επιχείρησης. 

• Για την υπεύθυνη εκτέλεση των αποφάσεων τουΔ.Σ.. 

Ο Γενικός Διευθυντής ελέγχει την καθημερινή εργασία 

της επιχείρησης, ασκεί την εποπτεία επί της διεξαγωγής 
των εργασιών κάθε υπηρεσίας έχοντας την διοίκηση του 
προσωπικού της και εισηγείται στο Διοικητικό Συμβού¬ 
λιο: 

•Την ανάθεση μελετών έργων και προμηθειών και του 
τρόπου εκτέλεσης αυτών σύμφωνα με τις ισχύουσες δι¬ 
ατάξεις. 

•Την εκποίηση ή εκμίσθωση ακινήτων ή κινητών πραγ¬ 
μάτων που ανήκουν στην επιχείρηση. 

• Την έγερση αγωγών, την άσκηση των ενδίκων μέσων 
ή την παραίτηση απ' αυτά και την επιδίωξη συμβιβα¬ 
σμού. 

•Τη σύναψη δανείων. 

•Τη συμμετοχή Φυσικών ή Νομικών Προσώπων ή ορ- 
γανισμώνΤοπικής Αυτοδιοίκησης ή επιχειρήσεων κοινής 
ωφέλειας στη δαπάνη κατασκευής έργων, τα οποία επι¬ 
θυμεί να κατασκευάσει η επιχείρηση, κατά προτεραιό¬ 
τητα, όπως και τους όρους συμμετοχής. 

• Τη λήψη των κατάλληλων μέτρων για την ασφάλεια 
των εργαζομένων της επιχείρησης, όπως και για την 
τήρηση των διατάξεων της εργατικής νομοθεσίας. Οι 
αρμόδιοι κατά περίπτωση Δ/ντες είναι υποχρεωμένοι 
να θέτουν αμελλητί υπόψη του Γεν. Διευθυντή τέτοια 
ζητήματα. 

• Ολα τα προς συζήτηση θέματα. 

Ο Γενικός Διευθυντής της επιχείρησης αποφασίζει: 

•Την εκτέλεση προμηθειών και ανάληψη υποχρεώσε¬ 
ων, εφόσον η ολική δαπάνη δεν υπερβαίνει το ποσό των 
έξι χιλιάδων (6.000,00) ευρώ. Το χρηματικό αυτό όριο 
μπορεί να αυξομειώνεται, με απόφαση του Διοικητικού 
Συμβουλίου της επιχείρησης. 

• Για τη τοποθέτηση του προσωπικού στις προβλεπό- 
μενες από την επιχείρηση θέσεις. 

• Θεωρεί και υπογράφει τα εντάλματα πληρωμών και 
τις ημερήσιες ταμειακές καταστάσεις της Επιχείρησης 
μόνο εφόσον έχει εξουσιοδοτηθεί από το Διοικητικό 
Συμβούλιο ή τον Πρόεδρο της Επιχείρησης, την οποία 
αρμοδιότητα μπορεί να εκχωρήσει για ορισμένο ή αό¬ 
ριστο μέχρι ανάκλησης χρόνο και κατόπιν έγκρισηςτου 
Διοικητικού Συμβουλίου στον Διευθυντή Διοικητικών και 
Οικονομικών Υπηρεσιών. 

• Θεωρεί τα διάφορα τιμολόγια προμήθειας εργαλείων, 
υλικών κ.λπ. πριν από την έκδοση των ενταλμάτων πλη¬ 
ρωμής, αφού προηγουμένως ζητήσει από τις αρμόδιες 
κατά περίπτωση υπηρεσίες να βεβαιώσουν (υπογρα¬ 
φή) ότι παραλήφθηκαν τα αναγραφόμενα στα τιμολόγια 
υλικά ή υπηρεσίες και ότι η ποιότητα, οι τιμές μονάδας 
και οι άλλοι όροι της προμήθειας είναι σύμφωνοι με την 
παραγγελία, τη σύμβαση ή το ιδιωτικό συμφωνητικό. 

• Επιλύει τις αμφισβητήσεις για τα όρια αρμοδιοτήτων 
της κάθε υπηρεσίας. 


• Για τη χορήγηση αδειών στο προσωπικό της επιχεί¬ 
ρησης κατόπιν των εισηγήσεων των αρμοδίων κατά πε¬ 
ρίπτωση προϊσταμένων. 

Ο Γενικός Διευθυντής της επιχείρησης: 

• Υπογράφει όλα τα έγγραφα υπηρεσιακού χαρακτήρα. 
Τα έγγραφα ανάληψης υποχρεώσεων υπογράφονται από 
το Γενικό Διευθυντή μόνο εφόσον έχει εξουσιοδοτηθεί 
από το Διοικητικό Συμβούλιο και πάντοτε μέσα στο πλαί¬ 
σιο αυτής της εξουσιοδότησης. 

• Έχει επίσης όλες τις άλλες αρμοδιότητες και εξουσίες 
που ορίζονται τους άλλους εσωτερικούς κανονισμούς 
της επιχείρησης και αυτές που εκχωρεί προς αυτόν το 
Διοικητικό Συμβούλιο ή ο Πρόεδρος του Διοικητικού 
Συμβουλίου. 

Ο ΓενικόςΔιευθυντήςτηςεπιχείρησηςκαλεί υποχρεω¬ 
τικά τουλάχιστον μία φορά τις πρώτες μέρες κάθε μήνα, 
αλλά και όσες φορές κρίνει σκόπιμο, τους Δ/ντες Τεχνι¬ 
κών Υπηρεσιών και Διοικητικών - Οικονομικών Υπηρε¬ 
σιών, προκειμένου να ενημερωθεί για την πορεία των 
εργασιών, να συντονίσει τις εργασίες, να επιλύσει τυχόν 
διοικητικά ή τεχνικά προβλήματα και να ενημερώσει αυ¬ 
τούς για τη μελλοντική πορεία της επιχείρησης. 

Τον Γενικό Διευθυντή όταν απουσιάζει ή κωλύεται ανα¬ 
πληρώνει ο κατά βαθμό ανώτερος και επί ισόβαθμων ο 
αρχαιότερος οριζόμενος υπάλληλος με απόφαση του 
Διοικητικού Συμβουλίου της επιχείρησης, σύμφωνα με 
τα οριζόμενα στην πα- ράγραφο 7 του άρθρου 4 του 
ν.4483/2017. 

Άρθρο 12ο 

ΓΡΑΦΕΙΟ ΝΟΜΙΚΟΥ ΣΥΜΒΟΥΛΟΥ 

Ο Νομικός Σύμβουλος έχει τις εξής αρμοδιότητες: 

1. Η υπεράσπιση των υποθέσεων της εταιρείας ενώπι¬ 
ον όλων των δικαστηρίων και αρχών. 

2. Η κάλυψη εισηγήσεων προς το Δ.Σ. για: 

- Έναρξη και κατάργηση δίκης 

- Εκτέλεση δικαστικών αποφάσεων 

- Συμβιβασμούς 

- Αναγνώριση απαιτήσεων 

- Διάλυση συμβάσεων 

- Παραίτηση από αγωγή και ένδικο μέσο 

- Αποδοχή δικαστικών αποφάσεων 

- Χάραξη πορείας της δίκης και διαιτησίας και γενικά 
για οποιοδήποτε θέμα νομικής ή δικαστικής φύσης 

3. Η κατάρτιση σχεδίων συμβάσεων, νόμων, διαταγμά¬ 
των, επεξεργασία εσωτερικών κανονισμών που συντάσ- 
σονται από την Υπηρεσία. 

4. Η παρακολούθηση καθοδήγηση και έλεγχος για την 
προάσπιση και επωφελέστερη αξιοποίηση της ακίνητης 
περιουσίας της εταιρείας. 

5. Η σύνταξη, ανανέωση και καταγγελία των συμβά¬ 
σεων μίσθωσης ακινήτων. 

6. Η καθοδήγηση με γνωμοδοτήσεις και συμβουλές 
των υπηρεσιών της υπηρεσίας σε απλά ζητήματα. 

7. Η νομική κάλυψη των υπαλλήλων της εταιρείας για 
δικαστική πράξη κατά την άσκηση εντεταλμένης υπη¬ 
ρεσίας όταν διώκονται. 

8. Γνωμοδότηση και παροχή νομικών συμβουλών προς 
την Διεύθυνση ή τις υπηρεσίες της Επιχείρησης. 

9. Ενημέρωση των υπηρεσιών της Επιχείρησης επί των 
διατάξεων της Νομοθεσίας και Νομολογίας σε θέματα 
που τις αφορούν. 

10. Προκειμένου για δικαστήρια που διεξάγονται σε 
δικαστήρια εκτός περιφέρειας πρωτοδικείου μπορούν 
να διορισθούν δικηγόροι ιδιώτες με απόφαση του Δ.Σ. 
ύστερα από εισήγηση του Νομικού Συμβούλου. 

Άρθρο 13ο 

ΓΡΑΦΕΊΟ ΓΡΑΜΜΑΤΕΊΑΣ 

Παρέχει την γραμματειακή υποστήριξη της Δ.Ε.Υ.Α. 
Νέστου. Ειδικότερα είναι υπεύθυνο για την: 

• Παραλαβή εισερχομένων, από το Γεν. Πρωτόκολλο, 
Διεκπεραίωσης και Αρχείου για τη Δ/νση. 

• Απόδοση των εξερχόμενων εγγράφων των τμη μάτων. 

• Καταχώριση της εισερχόμενης και εξερχόμενης αλ¬ 
ληλογραφίας των τμημάτων. 

■ Ευχέρεια παρακολούθησης του πρωτοκόλλου της 
επιχείρησης. 

■ Διανομή των πρωτοκολλημένων εγγράφων στους 
αρμόδιους προϊσταμένους της επιχείρησης. 

• Γραμματειακή υποστήριξη. 

• Αποστολή και λήψη ΡΑΧ. 

Άρθρο 14ο 

ΓΡΑΦΕΙΟ ΠΟΛΙΤΙΚΗΣ ΣΧΕΔΙΑΣΗΣ - ΈΚΤΑΚΤΗΣ 

ΑΝΑΓΚΗΣ 

Σκοπός του είναι ο συντονισμός και η οργάνωση θεμά¬ 
των πολιτικής σχεδίασης έκτακτης ανάγκης, σύμφωνα με 
τις αποφάσεις και οδηγίες των εποπτευόντων. 

Ειδικότερα προβαίνει σε: 

Ί. Συντονισμό σε έκτακτη ανάγκη. 

2. Επικοινωνία και συνεργασία με λοιπούς φορείς της 
πόλης και με τη Περιφέρεια. 

3. Σύνταξη και ενημέρωση σχεδίων δράσης. 

4. Τήρηση στοιχείων προσωπικού και συμμετοχή σε 
ασκήσεις ετοιμότητας. 

5. Συντονισμό με την υπηρεσία που έχει την εξουσία 
ανάλογα με την κατάσταση. 

Άρθρο 15ο 

ΓΡΑΦΕΙΟ ΤΕΧΝΙΚΟΥ ΑΣΦΑΛΕΙΑΣ 

Παρέχει στη διοίκηση και τις παραγωγικές διευθύνσεις 
της επιχείρησης κατευθυντήριες οδηγίες σε θέματα σχε¬ 
τικά με την ασφάλεια της εργασίας. 

Κατευθύνει με οδηγίες και υποδείξεις σε θέματα: 

1. Σχεδιασμού, προγραμματισμού, κατασκευής και συ¬ 
ντήρησης των εγκαταστάσεων και γενικά ενεργή συμ¬ 
μετοχή στην οργάνωση της παραγωγικής διαδικασίας 
κάτω από το πρίσμα των αναγκών ασφαλείας. 

2. Ελέγχου της ασφάλειας των εγκαταστάσεων και των 
τεχνικών μέσων πριν από την λειτουργία τους και την 
επίβλεψη της εφαρμοσμένης των μέτρων υγιεινής και 
ασφάλειας της εργασίας. 

3. Επίβλεψης και ορθής χρήσης των ατομικών μέσων 
προστασίας και έρευνας των αιτιών των εργατικών ατυ¬ 
χημάτων. 

4. Συνεργασίας με τον Γιατρό Εργασίας πραγματοποι¬ 
ώντας από κοινού ελέγχους στο χώρο εργασίας. 


5. Εκπαίδευση του προσωπικού σε συσκευές επιβίω¬ 
σης σε περιβάλλον με δηλητηριώδη αέρια ή έλλειψης 
οξυγόνου, με σκοπό την αντιμετώπιση εκτάκτων ανα¬ 
γκών. 

Στις αρμοδιότητες του Τεχνικού ασφαλείας περι¬ 
λαμβάνονται και όσα επί πλέον περιλαμβάνονται στον 
ν. Ί 568/85 όπως αυτός συμπληρώθηκε και τροποποιή¬ 
θηκε με μεταγενέστερες διατάξεις. 

Άρθρο 16ο 
ΤΕΧΝΙΚΉ ΥΠΗΡΕΣΊΑ 

ΑΡΜΟΔΙΟΤΗΤΕΣ ΔΙΕΥΘΥΝΤΟΥΤΕΧΝΙΚΗΣ ΥΠΗΡΕΣΙΑΣ 

ΟΔ/ντήςτηςΤεχνικής Υπηρεσίας προΐσταται όλων των 
τεχνικών υπηρεσιών και συντονίζει τις εργασίες τους δί¬ 
νοντας τις κατάλληλες οδηγίες προς τους προϊστάμενους 
των τμημάτων. Είναι υπεύθυνος απέναντι στον Γενικό 
Διευθυντή για τις πράξεις ή και παραλείψεις των τεχνι¬ 
κών υπηρεσιών των οποίων προΐσταται. Ο Δ/ντής της 
Τεχνικής Υπηρεσίας: 

■ Διοικεί, παρακολουθεί, ελέγχει και εποπτεύει την 
εκπόνηση των μελετών και την εκτέλεση των έργων 
της Δ.Ε.Υ.Α. Νέστου και είναι προσωπικά υπεύθυνος και 
υπόλογος στον Γενικό Διευθυντή για κάθε ανωμαλία 
που έχει σχέση με την εκτέλεση των έργων, την έγκαιρη 
προμήθεια υλικών, την επισκευή και συντήρηση των οι¬ 
κοδομικών εγκαταστάσεων και των δικτύων ύδρευσης 
και αποχέτευσης. 

• Ορίζει τους τεχνικούς υπαλλήλους της υπηρεσίας του 
τους επιβλέποντες και τους βοηθούς τους για κάθε έργο, 
χωρίς να είναι απαραίτητο ο επιβλέπων να προέρχεται 
από το τμήμα, στο οποίο ανήκει το εκτελούμενο έργο 
και γενικά προβαίνει σε κάθε νόμιμη ενέργεια. Η πράξη 
ορισμού των επιβλεπόντων επικυρώνεται από τον Γενικό 
Διευθυντή και πρωτοκολλείται. 

■ Σε συνεργασία με τον Γενικό Διευθυντή ορίζει από 
τους τεχνικούς υπαλλήλους της υπηρεσίας του τις επι¬ 
τροπές για την παραλαβή και τον έλεγχο της ποιότητας 
των υλικών των έργων και το χαρακτηρισμό των εδαφών. 

■ Εγκρίνει το χρονοδιάγραμμα εργασιών των έργων, 
θεωρεί τους λογαριασμούς των αναδοχών των έργων 
και τους υποβάλλει στο Γενικό Διευθυντή. 

• Ασκεί όλες τις αρμοδιότητες της διευθύνουσας υπη¬ 
ρεσίας που καθορίζονται από τους ισχύοντες κάθε φορά 
νόμους για την εκτέλεση δημοσίων έργων. 

Ο Δ/ντής της Τεχνικής Υπηρεσίας είναι υπεύθυνος: 

• Για την κατανομή και συντονισμό των μεταφορικών 
μέσων, των μηχανημάτων και των άλλων μηχανικών μέ¬ 
σων στις διάφορες υπηρεσίες και τα εκτελούμενα έργα 
καθορίζοντας την προτεραιότητα. 

• Για την εποπτεία και σωστή λειτουργία των τμημάτων 
Ύδρευσης - Αποχέτευσης, Αντλιοστασίων, Εγκατάστασης 
Επεξεργασίας Λυμάτων και ΑγροτικήςΤηλεθέρμανσης. 

• Για την εποπτεία και την καλή εξυπηρέτηση των Κα¬ 
ταναλωτών. 

• Για την παρακολούθηση της αποδοτικότητας τηςΤΥ. 
και τη σύνταξη των εκθέσεων ατομικής αξιολόγησης. 

• Για την συνεργασία του τμήματος Προμηθειών της 
Δ.Ο.Υ. για την σύνταξη της συγγραφής υποχρεώσεων 
και τους όρους της διακήρυξης των διαγωνισμών που 

αφορούν την προμήθεια τεχνικής φύσεως υλικών, εργα¬ 
λείων και μηχανημάτων όπως αυτά προβλέπονται από 
τον Κανονισμό Προμηθειών. 

■ Για την εποπτεία του Γραφείου Μελετών και έργων 
Ύδρευσης - Αποχέτευσης- Τηλεθέρμανσης καθώς και 
πόσης φύσεως τεχνικής μελέτης. 

• Για την εισήγηση στο Γενικό Διευθυντή για την εκμί- 
σθωση μηχανημάτων, μεταφορικών μέσων κ.λπ. εφόσον 
τα ίδια μέσα της επιχείρησης δεν επαρκούν ή δεν μπο¬ 
ρούν ν'ανταποκριθούν στις ανάγκες από άποψη χρόνου 
κατόπιν εισήγησης των αρμοδίων υπευθύνων. 

Ο Δ/ντήςτηςΤεχνικής Υπηρεσίας καταρτίζει με τη βο¬ 
ήθεια και τη συνεργασία των υπευθύνων των τμημάτων 
της Υπηρεσίας που προΐσταται: 

■ Το ετήσιο πρόγραμμα κατασκευής, επέκτασης και 
συντήρησης των δικτύων ύδρευσης, αποχέτευσης-Τη¬ 
λεθέρμανσης και των συναφών με αυτά εγκαταστάσεων. 

■ Το ετήσιο πρόγραμμα επενδύσεων για το επόμενο 
έτος και τα επόμενα αυτού τέσσερα έτη αναφέροντας 
και το προβλεπόμενο κόστος αυτών. 

• Υποβάλλει τα παραπάνω προγράμματα στον Γενικό 
Διευθυντή 45 μέρες πριν από την έναρξη του έτους που 
αφορούν. 

■ Παρέχει εγκαίρως στο διευθυντή τα απαραίτητα 
στοιχεία για τη κατάρτιση του ετήσιου προϋπολογισμού 
εσόδων και εξόδων. Παρέχει έγκαιρα για κάθε επόμενο 
τρίμηνο στη Δ.Ο.Υ. τις απαραίτητες πληροφορίες για τις 
κατά εβδομάδα απαιτούμενες εκταμιεύσεις προς αντι¬ 
μετώπιση των πληρωμών εκτέλεσης των έργων του 
προγράμματος. 

• Ελέγχει και θεωρεί τις τεχνικές μελέτες καθώς και τις 
πιστοποιήσεις των έργων. 

• Παρακολουθεί και ελέγχει τη συμμόρφωση των υπη¬ 
ρεσιών που προΐσταται προς τις αποφάσεις και εντολές 
του Διοικητικού Συμβουλίου και του Γενικού Διευθυντή 
για τις παραγγελίες των αναγκαίων υλικών λειτουργίας 
των εγκαταστάσεων και εκτέλεσης των διαφόρων έργων. 

• Κατανέμει το εργατοτεχνικό προσωπικό που έχει 
τοποθετηθεί στην υπηρεσία τεχνικών υπηρεσιών μετα¬ 
ξύ των υπηρεσιών αυτής, ανάλογα με τις ανάγκες κάθε 
υπηρεσίας. 

• Λαμβάνει τα κατάλληλα μέτρα για την ασφάλεια των 
εργαζομένων με τη βοήθεια των αρμοδίων που είναι 
κατά περίπτωση υπεύθυνοι. Τη λήψη αυτών των μέτρων 
πρέπει να εισηγείται προς το Γενικό Διευθυντή. 

• Φροντίζει για τη τήρηση των διατάξεων της εργατικής 
νομοθεσίας εισηγούμενοςτη λήψη μέτρων αρμοδίως. 

• Φροντίζει και αναθέτει στους υπεύθυνους των Τμη¬ 
μάτων του, την ευθύνη της διαφύλαξης των χρησιμο¬ 
ποιούμενων από τις υπηρεσίες τεχνικών μέσων, όπως 
μηχανημάτων, φορητών εργαλείων, μεταφορικών μέ¬ 
σων, επιστημονικών οργάνων, σκευών, επίπλων κ.λ.π.. 

•Τον Δ/ντή της Τεχνικής Υπηρεσίας, όταν απουσιάζει 
ή κωλύεται, τον αναπληρώνει κατόπιν απόφασης του 
Διοικητικού Συμβουλίου, υπάλληλος που έχει τα ίδια 
τυπικά προσόντα διορισμού μ'αυτόν. 

• Ο Προϊστάμενος της Τεχνικής Υπηρεσίας έχει την 
ευθύνη της αστυνόμευσης των δικτύων ύδρευσης και 
αποχέτευσης σύμφωνα με το άρθρο 28 του ν. 1069/1980. 


Άρθρο 17ο 

ΠΡΟΪΣΤΑΜΕΝΟΣ ΤΜΗΜΑΤΟΣ ΎΔΡΕΥΣΗΣ 

Ο προϊστάμενος του Τμήματος Ύδρευσης προΐσταται 
όλων των γραφείων του Τμήματος αυτής και συντονίζει 
τις εργασίες τους δίνοντας τις κατάλληλες οδηγίες προς 
τους υπεύθυνους των γραφείων και το λοιπό προσωπικό. 

Είναι υπεύθυνος: 

• Απέναντι του Δ/ντή Τ.Υ. για τις πράξεις ή και παραλεί¬ 
ψεις των οργάνων της υπηρεσίας του. 

• Για την εφαρμογή μέτρων υγειονομικής προστασίας 
του κοινού από το δίκτυο Ύδρευσης. 

• Για την επάρκεια του δικτύου ύδρευσης και τη λήψη 
προσηκόντων μέτρων για τον έλεγχο παρανόμων συν¬ 
δέσεων. 

• Για τον συντονισμό, έλεγχο και κατανομή στα διά¬ 
φορα συνεργεία ανάλογα με τις υπηρεσιακές ανάγκες 
κατόπιν εντολής του Διευθυντή Τ.Υ. το εργατοτεχνικό 
προσωπικό που έχει ορισθεί για την υπηρεσία. 

• Για την εισήγηση στον Δ/ντή Τ.Υ. της έγκρισης των 
μελετών. 

• Για την εισήγηση αγοράς νέων μηχανημάτων. 

• Για την επίβλεψη έργων Ύδρευσης που εκτελούνται 
είτε με αυτεπιστασία είτε με εργολαβία. 

• Τον προϊστάμενο της υπηρεσίας Ύδρευσης αναπλη¬ 
ρώνει ένας από τους υπεύθυνους των γραφείων της υπη¬ 
ρεσίας αυτής, εφόσον διαθέτει τα κατάλληλα προσόντα 
κατόπιν απόφασηςτου Διευθυντή τεχνικών υπηρεσιών. 

Άρθρο 18ο 

ΓΡΑΦΕΙΟ ΛΕΙΤΟΥΡΓΙΑΣ ΚΑΙ ΣΥΝΤΗΡΗΣΗΣ 

ΔΙΚΤΥΟΥ ΥΔΡΕΥΣΗΣ 

Είναι υπεύθυνο για την λειτουργία, συντήρηση, επι¬ 
σκευή, έλεγχο και επέκταση του δικτύου διανομής. 

Στις αρμοδιότητέςτου είναι η: 

1. Μέριμνα για την διανομή του νερού επί 24ώρου 
βάσης και την εφαρμογή των προγραμμάτων διανομής 
σε περιπτώσεις έκτακτης λειψυδρίας, ή σε περιπτώσεις 
εκτάκτων ή προγραμματισμένων για διάφορους λόγους 
διακοπών της υδροδότησης. Για τις ανακοινώσεις στον 
Τύπο των παραπάνω περιπτώσεων. 

2. Μέριμνα για την συντήρηση, επέκταση και επισκευή 
του εσωτερικού δικτύου ύδρευσης, για την εξασφάλιση 
και βελτίωση της ύδρευσης στις διάφορες περιοχές του 
Δήμου Νέστου. 

3. Μέριμνα για την δημοπράτηση και εγκατάσταση 
των αγωγών εσωτερικού δικτύου διανομής, βάσει με¬ 
λετών που συντάσσονται από το Τμήμα Μελετών, στο 
οποίο χορηγούν έγκαιρα τα απαραίτητα στοιχεία για την 
σύνταξη αυτών. 

4. Μέριμνα για την ενημέρωση των συνεργείων του 
δικτύου ύδρευσης και επιφυλακής, μέσω των υπευθύνων 
εργοδηγών, για τα συμβαίνοντα στο δίκτυο, σχετικά με 
την διακοπή της υδροληψίας ώστε να καταστεί δυνατή η 
ενημέρωση των καταναλωτών. Στην περίπτωση αυτή συ- 
ντάσσεται ενημερωτικό πληροφοριακό δελτίο το οποίο 
εφόσον κρίνεται σκόπιμο δημοσιεύεται στον ημερήσιο 
τύπο ή μεταδίδεται από τα λοιπά μέσα ενημέρωσης του 
κοινού (ραδιόφωνο, τηλεόραση). 

5. Μέριμνα για την τήρηση των κανόνων ασφαλείας 
για το κοινό, σε σημεία τεχνικών έργων που δεν έχουν 
αποπερατωθεί οι εργασίες από τα συνεργεία. 

Οι εργασίες με τις οποίες απασχολούνται τα συνεργεία 
αυτά και οι διαδικασίες που τηρούνται είναι οι ακόλου¬ 
θες: 

- Ανεύρεση και επισκευή εμφανών ή αφανών διαρ¬ 
ροών στο δίκτυο. 

- Διαδικασία αποζημιώσεως σε περίπτωση προκλή¬ 
σεων ζημιών σε κινητές και ακίνητες περιουσίες τρίτων 
από διαρροή του δικτύου. 

- Υδροδότηση βιοτεχνιών, βιομηχανιών και οικισμών 
εντός περιοχής ευθύνης. 

- Μετατοπίσεις αγωγών ύδρευσης. 

- Λαθροϋδροληψίες. 

- Σύνταξη μελέτης και επίβλεψη εργολαβίας μικρών 
έργων. 

- Ενημέρωση σχεδίων με τις επεκτάσεις και τροπο¬ 
ποιήσεις του δικτύου. 

- Κατάρτιση στατιστικών πινάκων δραστηριότητας με 
μηνιαία δελτία εργασιών. 

Άρθρο 19ο 

ΓΡΑΦΕΙΟ ΕΞΩΤΕΡΙΚΩΝ ΥΔΡΑΓΩΓΕΙΩΝ 

ΚΑΙ ΔΕΞΑΜΕΝΩΝ 

Μεριμνά για την ομαλή λειτουργία των εξωτερικών 
υδραγωγείων, δεξαμενών, υδροληψιών και η επέκταση 
αυτών. 

1. Μεριμνά για την ομαλή λειτουργία των εξωτερικών 
υδραγωγείων, δεξαμενών, υδροληψιών και για την επέ¬ 
κτασή τους, χωρίς να αναμειγνύεται στη λειτουργία τους 
από μηχανολογικής ή ηλεκτρολογικής άποψης. 

2. Μεριμνά για τη φύλαξη των παραπάνω εγκαταστά¬ 
σεων. 

Ειδικότερα οι εργασίες του γραφείου διακρίνονται: 

- Σετακτικές εργασίες συντήρησης και επιθεωρήσεων 
τηρώντας σχετικό βιβλίο μητρώο. 

- Σε έκτακτες εργασίες που οφείλονται σε διαρροές 
και υδροδοτήσεις, οι οποίες και εκτελούνται σύμφωνα με 
τις διαδικασίες που έχουν αναφερθεί στο γραφείο αυτό. 

Άρθρο 20ο 

ΓΡΑΦΕΙΟ ΣΥΝΔΕΣΕΩΝ ΔΙΚΤΥΟΥ ΎΔΡΕΥΣΗΣ 

Είναι υπεύθυνο για την διαδικασία συνδέσεων και ει¬ 
δικότερα για: 

1. Συνδέσεις με το δίκτυο ύδρευσης. 

2. Αντικαταστάσεις, επανασυνδέσεις, διακλαδώσεις 
και μετατοπίσεις αγωγών ύδρευσης. 

3. Παρακολούθηση καλής λειτουργίας αυτών με τα¬ 
κτικούς περιοδικούς ελέγχους. 

4. Ενημέρωση βιβλίου μητρώου σχετικού με τις συν¬ 
δέσεις των δικτύων ύδρευσης. 

Άρθρο 21ο 

ΠΡΟΪΣΤΑΜΕΝΟΣ ΤΜΗΜΑΤΟΣ ΑΠΟΧΕΤΕΥΣΗΣ 

Ο προϊστάμενος του Τμήματος Αποχέτευσης προ- 
ΐσταται όλων των γραφείων του Τμήματος αυτής και 
συντονίζει τις εργασίες τους δίνοντας τις κατάλληλες 
οδηγίες προς τους υπεύθυνους των γραφείων και το 
λοιπό προσωπικό. 


Είναι υπεύθυνος: 

- Απέναντι του Δ/ντή Τ.Υ. για τις πράξεις ή και παρα¬ 
λείψεις των οργάνων της υπηρεσίας του. 

- Για την εφαρμογή μέτρων υγειονομικής προστασίας 
του κοινού από το δίκτυο Αποχέτευσης. 

- Για την επάρκεια του δικτύου Αποχέτευσης και τη 
λήψη προσηκόντων μέτρων για τον έλεγχο παρανόμων 
συνδέσεων. 

- Για τον συντονισμό, έλεγχο και κατανομή στα διά¬ 
φορα συνεργεία ανάλογα με τις υπηρεσιακές ανάγκες 
κατόπιν εντολής του Διευθυντή Τ.Υ. το εργατοτεχνικό 
προσωπικό που έχει ορισθεί για την υπηρεσία. 

- Για την εισήγηση στον Δ/ντή Τ.Υ. της έγκρισης των 
μελετών. 

- Για την εισήγηση αγοράς νέων μηχανημάτων. 

- Για την επίβλεψη έργων Αποχέτευσης που εκτελού- 
νται είτε με αυτεπιστασία είτε με εργολαβία. 

-Τον προϊστάμενο της υπηρεσίας Αποχέτευσης ανα¬ 
πληρώνει ένας από τους υπεύθυνους των γραφείων 
της υπηρεσίας αυτής, εφόσον διαθέτει τα κατάλληλα 
προσόντα κατόπιν απόφασης του Διευθυντή τεχνικών 
υπηρεσιών. 

Άρθρο 22ο 

ΓΡΑΦΕΙΟ ΛΕΙΤΟΥΡΓΙΑΣ ΚΑΙ ΣΥΝΤΗΡΗΣΗΣ 

ΔΙΚΤΥΟΥ ΑΠΟΧΕΤΕΥΣΗΣ 

Ασχολείται με την λειτουργία, συντήρηση, επισκευή 
και έλεγχο του δικτύου αποχέτευσης. 

Στις αρμοδιότητές του είναι: 

1. Ο έλεγχος της ομαλής λειτουργίας του δικτύου 
διασφαλίζεται με προγραμματισμένους καθαρισμούς, 
αυτοματισμό και αποκατάσταση βλαβών. 

2. Η επισκευή υφιστάμενων αγωγών και φρεατίων και 
κατασκευή μικροέργων. 

3. Οι συνδέσεις όλων των κατηγοριών ακινήτων. 

4. Η μέριμνα για παρακολούθηση τηςλειτουργίαςτων 
δικτύων. 

Άρθρο 23ο 

ΓΡΑΦΕΙΟ ΛΕΙΤΟΥΡΓΙΑΣ ΚΑΙ ΣΥΝΤΗΡΗΣΗΣ 

ΑΝΤΛΙΟΣΤΑΣΙΩΝ. 

Είναι υπεύθυνο για την λειτουργία, συντήρηση, επι¬ 
σκευή και έλεγχο αντλιοστασίων. 

Αρμοδιότητα του ανωτέρω γραφείου είναι η: 

1. Συντήρηση και επισκευή των βλαβών των φρεα¬ 
τίων εκτροπής και κάθε ειδικού φρεατίου ασχέτως της 
λειτουργίας του σε τακτά χρονικά διαστήματα. 

2. Συντήρηση και επισκευή των αντλιοστασίων, έτσι 
ώστε να διασφαλίζεται η ομαλή λειτουργία τους όλο το 
24ωρο. 

Άρθρο 24ο 

ΓΡΑΦΕΙΟ ΣΥΝΔΕΣΕΩΝ ΔΙΚΤΥΟΥ ΑΠΟΧΕΤΕΥΣΗΣ 

Αρμοδιότητα του ανωτέρω γραφείου είναι η διαδικα¬ 
σία συνδέσεων που αφορούν: 

1. Συνδέσεις με το δίκτυο αποχέτευσης. 

2. Αντικαταστάσεις, επανασυνδέσεις, διακλαδώσεις 
και μετατοπίσεις αγωγών αποχέτευσης. 

3. Παρακολούθηση καλής λειτουργίας αυτών με τα¬ 
κτικούς περιοδικούς ελέγχους. 

4. Ενημέρωση βιβλίου μητρώου σχετικού με τις συν¬ 
δέσεις των δικτύων αποχέτευσης. 

Άρθρο 25ο 

ΠΡΟΪΣΤΑΜΕΝΟΣ ΤΜΗΜΑΤΟΣ Η/Μ 

Ο προϊστάμενος του τμήματος προΐσταται όλων των 
γραφείων του Τμήματος αυτής και συντονίζει τις εργα¬ 
σίες τους δίνοντας τις κατάλληλες οδηγίες προς τους 
υπευθύνους των γραφείων και το λοιπό προσωπικό. 

Είναι υπεύθυνος: 

- Απέναντι στον Δ/ντή Τεχνικών Υπηρεσιών για τις 
πράξεις ή και παραλείψεις των οργάνων της υπηρεσίας 
του. 

- Για τη λειτουργία των αντλιοστασίων και για τη συ¬ 
νεχή ροή του νερού στους αγωγούς και ελέγχει με τα 
αρμόδια τεχνικά υπηρεσιακά όργανα τη στάθμη του 
νερού στις δεξαμενές. 

- Για την παρακολούθηση, έλεγχο και καταγραφή της 
στάθμης των γεωτρήσεων με τη βοήθεια των αρμοδί¬ 
ων υπηρεσιακών τεχνικών οργάνων της υπηρεσίας και 
ενημερώνει αμελλητί τον Διευθυντή των τεχνικών υπη¬ 
ρεσιών. 

- Για τον συντονισμό, έλεγχο και κατανομή στα διά¬ 
φορα συνεργεία εργασίες, ανάλογα με τις υπηρεσιακές 
ανάγκες, κατόπιν εντολής του Διευθυντή τεχνικών υπη¬ 
ρεσιών, το εργατοτεχνικό προσωπικό που έχει ορισθεί 
για την υπηρεσία του. 

- Για την εισήγηση στον Δ/ντή Τ.Υ. της έγκρισης των 
μελετών. 

- Για την εισήγηση αγοράς νέων μηχανημάτων. 

- Για την επίβλεψη έργων κατασκευής Αντλιοστασίων 
που εκτελούνται είτε με αυτεπιστασία είτε με εργολαβία. 

-Τον προϊστάμενο της υπηρεσίας αναπληρώνει ένας 
από τους υπεύθυνους των γραφείων του τμήματος, εφό¬ 
σον διαθέτει τα κατάλληλα προσόντα, κατόπιν απόφα¬ 
σης του Διευθυντή τεχνικών υπηρεσιών. 

Άρθρο 26ο 

ΓΡΑΦΕΙΟ ΛΕΙΤΟΥΡΓΙΑΣ ΚΑΙ ΣΥΝΤΗΡΗΣΗΣ 

ΕΓΚΑΤΑΣΤΑΣΕΩΝ Η/Μ 

Μεριμνά για την εγκατάσταση, συντήρηση, επισκευή 
και λειτουργία των ηλεκτρομηχανολογικών εγκαταστά¬ 
σεων της επιχείρησης. 

Το γραφείο Λειτουργίας και Συντήρησης Η/Μ Εγκατα¬ 
στάσεων συγκροτούν: 

1. Το συνεργείο λειτουργίας αντλιοστασίων που: 

- Μεριμνά για τη συνεχή λειτουργία των αντλιοστασί¬ 
ων όλο το 24ωρο και όλες τις μέρες του χρόνου. 

- Επιβλέπει την λειτουργία και μεριμνά για την συντή¬ 
ρηση των συγκροτημάτων άντλησης. 

- Συντάσσει το πρόγραμμα εργασίας (βάρδια) όλων 
των αντλιοστασίων. 

- Μεριμνά για βλάβες που παρουσιάζονται στα συ¬ 
γκροτήματα οι οποίες αποκαθίστανται από το συνεργείο 
μηχανολογικών ή ηλεκτρολογικών επισκευών ανάλογα 
με το είδος της βλάβης. 

2. Το Γενικό Συνεργείο επισκευών, κατασκευών μηχα¬ 
νολογικών εγκαταστάσεων που: 


- Μεριμνά για την συντήρηση και επισκευή βλαβών 
μηχανολογικών εγκαταστάσεων. 

- Μεριμνά για την εγκατάσταση νέων μηχανολογικών 
συγκροτημάτων. 

- Μεριμνά για τις σιδηρές και ξυλουργικές εργασίες. 

- Υπάρχει αποθήκη υλικών και εργαλείων στην οποία 
φυλάσσονται τα εργαλεία για να είναι διαθέσιμα και εύ¬ 
χρηστα και εισηγείται για την προμήθεια εργαλείων, 
υλικών και εξαρτημάτων που χρειάζονται. 

3. Το συνεργείο ηλεκτρολογικών εγκαταστάσεων που: 

- Μεριμνά για την συντήρηση ηλεκτρολογικών εγκα¬ 
ταστάσεων. 

- Μεριμνά για την εκτέλεση νέων ηλεκτρολογικών 
εγκαταστάσεων. 

- Μεριμνά για άμεση επέμβαση και επισκευή βλαβών 
ή αντικατάσταση ανταλλακτικών. 

- Μεριμνά για τις επιθεωρήσεις. 

- Αναθέτει σε εξωτερικό συνεργείο, αντιπροσωπεία 
ή βιομηχανία την επισκευή διαφόρων συσκευών που 
το συνεργείο αδυνατεί να επισκευάσει με τα μέσα που 
διαθέτει. 

Όλα τα συνεργεία εισηγούνται για την προμήθεια απα¬ 
ραιτήτων υλικών και εργαλείων. 

Πραγματοποιούνται όλες οι εργασίες γραφικής φύσης 
(τήρηση στατιστικών στοιχείων, προγράμματα και κατα¬ 
στάσεις εργασιών, πρωτόκολλα ΔΕΗ), που είναι απαραί¬ 
τητες για την καλή λειτουργία των συνεργείων. 

Άρθρο 27ο 

ΓΡΑΦΕΙΟ ΛΕΙΤΟΥΡΓΙΑΣ ΚΑΙ ΣΥΝΤΗΡΗΣΗΣ 
ΗΛΕΚΤΡΟΝΙΚΟΥ ΕΞΟΠΛΙΣΜΟΥ - 
ΑΥΤΟΜΑΤΙΣΜΟΥ 0.1.5. - 50ΑΩΑ - ΝΕΩΝ 
ΤΕΧΝΟΛΟΓΙΩΝ 

Είναι υπεύθυνο για την παρακολούθηση της καλής 
λειτουργίας των συστημάτων αυτοματισμού και των 
ηλεκτρονικών εξοπλισμών της επιχείρησης. 

Στις αρμοδιότητέςτου είναι η: 

1. Ανάπτυξη και λειτουργία Επιχειρησιακού κέντρου 
για τον εκσυγχρονισμό και την αυτοματοποίηση ολό¬ 
κληρου του συστήματος ύδρευσης - αποχέτευσης-Τη- 
λεθέρμανσηςτου φορέα. 

4. Παρακολούθηση της καλής λειτουργίας των συστη¬ 
μάτων αυτοματισμού τηλεμετάδοσης και τηλεχειρισμού 
όλων των ηλεκτρονικών εγκαταστάσεων της επιχείρη¬ 
σης. 

2. Μεριμνά για την καλή λειτουργία του ραδιοδικτύου 
και των λοιπών μέσων επικοινωνίας. 

3. Συντήρηση και επισκευή όλων των βλαβών των 
εγκαταστάσεων αυτοματισμού, τηλενδείξεων, τηλεμε- 
τρήσεωντων αντλιοστασίων δεξαμενών και εγκαταστά¬ 
σεων της επιχείρησης. 

4. Εκτέλεση νέων ηλεκτρονικών εγκαταστάσεων ή 
επέκταση αυτών που υπάρχουν. 

5. Άμεση επέμβαση και αποκατάσταση οποιοσδήποτε 
βλάβης όλο το 24ωρο και όλες τις μέρες του χρόνου. 

Άρθρο 28ο 

ΓΡΑΦΕΙΟ ΚΙΝΗΣΗΣ ΣΥΝΤΗΡΗΣΗΣ ΚΑΙ 
ΕΠΙΣΚΕΥΗΣ ΟΧΗΜΑΤΩΝ 

Μέριμνα για την κάλυψη των αναγκών της επιχείρησης 

σε μεταφορικά μέσα και φροντίδα για τον τεχνικό έλεγχο, 
την συντήρηση, επισκευή και ομαλή λειτουργία αυτών 
και των μηχανημάτων της επιχείρησης. 

1. Επιμελείται τον ορθολογικό προγραμματισμό ανά¬ 
λογα με τις ανάγκες της επιχείρησης, την διάθεση των 
οχημάτων και μηχανημάτων της επιχείρησης, ύστερα 
από επιλογή προτεραιοτήτων και αξιολόγηση των ανα¬ 
γκών. 

2. Συντάσσει σε συνεργασία με τον Προϊστάμενο του 
Τμήματος τις τεχνικές προδιαγραφές για προμήθεια ή 
μίσθωση οχημάτων ή μηχανημάτων και τις προωθεί στο 
γραφείο Προμηθειών, Διαχείρισης Υλικών και Αποθηκών. 
Εισηγείται για την απόσυρση οχημάτων ή μηχανημάτων. 

3. Παρακολουθεί την καλή συντήρηση και καθαριό¬ 
τητα των οχημάτων και μηχανημάτων εκ μέρους των 
οδηγών. Διαπιστώνει αν η φθορά των οχημάτων και μη¬ 
χανημάτων οφείλεται σε κακή χρήση τους ή όχι. 

4. Θέτει σε εφαρμογή την διαδικασία επισκευής σε 
περίπτωση βλάβης που ακινητοποιεί τα οχήματα και μη¬ 
χανήματα ενημερώνοντας ταυτόχρονα τον Προϊστάμενο 
του Τμήματος. Η επισκευή μπορεί να γίνει είτε από συ¬ 
νεργείο της επιχείρησης ή από ιδιωτικό εξωτερικό συνερ¬ 
γείο με απόφαση του Γεν. Διευθυντή μετά από πρόταση 
του Προϊσταμένου του Τμήματος. 

5. Ελέγχει το κανονικό των δρομολογίων και την κανο¬ 
νική κατανάλωση καυσίμων και ενημερώνει τους οδη¬ 
γούς με όλες τις αποφάσεις που αφορούν την κίνηση και 
συντήρηση των οχημάτων και μηχανημάτων. 

6. Μεριμνά για τον έγκαιρο ανεφοδιασμό των οχημά¬ 
των και μηχανημάτων σε καύσιμα και λιπαντικά, ώστε να 
αποφεύγεται κάθε καθυστέρηση στην χρησιμοποίηση 
τους. 

7. Μεριμνά για την ασφάλισή των οχημάτων και μη¬ 
χανημάτων. 

8. Μεριμνά για την εξασφάλιση μεταφορικού μέσου 
στο συνεργείο επιφυλακής. 

Άρθρο 29ο 

ΠΡΟΪΣΤΑΜΕΝΟΣ ΤΜΗΜΑΤΟΣ ΕΓΚΑΤΑΣΤΑΣΗΣ 

ΕΠΕΞΕΡΓΑΣΙΑΣ ΛΥΜΑΤΩΝ 

Ο προϊστάμενος προΐσταται των γραφείων του τμή¬ 
ματος και συντονίζει τις εργασίες τους δίνοντας τις κα¬ 
τάλληλες οδηγίες προς τους υπεύθυνους των γραφείων 
και το λοιπό προσωπικό. 

- Παρακολουθεί όλα τα στάδια λειτουργίας του βιολο¬ 
γικού καθαρισμού και κάνει τις απαιτούμενες εργασίες 
για την εύρυθμη λειτουργία του. 

- Ο υπεύθυνος του τμήματος συνεργάζεται στενά με 
τον υπεύθυνο του τμήματος Ηλεκτρομηχανολογικού 
εξοπλισμού που έχει την ευθύνη για την τεχνική καθο¬ 
δήγηση του προσωπικού συντήρησης της εγκατάστασης 
και την τελική ευθύνη για τις ηλεκτρομηχανολογικές ερ¬ 
γασίες συντήρησης. 

- Φροντίζει για κάθε μηχανολογική και σιδηρουργική 
εργασία στις εγκαταστάσεις του Β.Κ. 

- Φροντίζει για τον εφοδιασμό της εγκατάστασης με 
βοηθητικές ύλες, υλικά και όργανα απαραίτητα για τον 
έλεγχο και την ασφάλεια των εγκαταστάσεων και του 
προσωπικού. 


-Τηρεί στατιστικά στοιχεία της αρμοδιότητάςτου. 

- Φροντίζει να εφαρμόζεται ο κανονισμός ασφαλείας 
της εγκατάστασης και του προσωπικού, όπως απαιτείται. 

- Είναι υπεύθυνος για την πυρασφάλεια της εγκατά¬ 
στασης. 

- Μεριμνά για την άριστη διάθεση της παραγόμενης 
λάσπης και των επεξεργασμένων νερών. 

- Φροντίζει για την βελτίωση της λειτουργίας της εγκα¬ 
τάστασης με στόχο την μείωση των σχετικών δαπανών. 

- Εκπονεί τους όρους διακήρυξης των διαγωνισμών 
των έργων και προμηθειών της εγκατάστασης. 

Είναι υπεύθυνος: 

- Απέναντι του Διευθυντή τεχνικών υπηρεσιών για τις 
πράξεις ή και παραλείψεις των οργάνων της υπηρεσίας 
του. 

- Για τη τήρηση των οικείων υγειονομικών διατάξεων 
και άλλων διατάξεων προστασίας του περιβάλλοντος. 

- Για τον συντονισμό, έλεγχο και κατανομή στα διά¬ 
φορα συνεργεία εργασίες ανάλογα με τις υπηρεσιακές 
ανάγκες κατόπιν εντολής των υπευθύνων της υπηρεσί¬ 
ας, του εργατοτεχνικού προσωπικού που βρίσκεται στη 
διάθεση του τμήματος. 

- Για την εισήγηση στον Δ/ντή Τ.Υ. της έγκρισης των 
μελετών. 

- Για την εισήγηση αγοράς νέων μηχανημάτων. 

- Για την επίβλεψη έργων κατασκευής Εγκαταστάσεων 
Λυμάτων. 

- Για την σωστή λειτουργία όλων των Εγκαταστάσεων 
Καθαρισμού Λυμάτων. 

-Τον προϊστάμενο αναπληρώνει ένας από τους υπεύ¬ 
θυνους των γραφείων του τμήματος, ύστερα από από¬ 
φαση του προϊσταμένου τεχνικών υπηρεσιών. 

Άρθρο 30ο 

ΓΡΑΦΕΙΟ ΛΕΙΤΟΥΡΓΙΑΣ ΚΑΙ ΣΥΝΤΗΡΗΣΗΣ 

ΒΙΟΛΟΓΙΚΟΥ ΣΤΑΘΜΟΥ 

Στην αρμοδιότητά του είναι ο έλεγχος, λειτουργία και 
συντήρηση του Βιολογικού Σταθμού καθώς επίσης και ο: 

1. Έλεγχος και εποπτεία για την συνεχή και εύρυθμη 
λειτουργία των Εγκαταστάσεων Επεξεργασίας Λυμάτων. 

2. Φύλαξη των εγκαταστάσεων και κτιρίων, διαμόρ¬ 
φωση και συντήρηση των ακάλυπτων χώρων και εγκα¬ 
ταστάσεων. 

3. Συντήρηση και επισκευή του ηλεκτρολογικού και 
μηχανολογικού εξοπλισμού εγκατεστημένου ή μη. Η 
συντήρηση και επισκευή θα γίνεται με συνεργεία συ¬ 
γκροτούμενα από προσωπικό διαφόρων ειδικοτήτων, 
ανάλογα με τις ιδιομορφίες της κάθε περίπτωσης. 

Οταν η εργασία επισκευής ή συντήρησης απαιτεί σύ¬ 
μπραξη προσωπικού που υπηρετεί σε άλλαΤμήματα, η 
απόφαση συγκρότησης συνεργείων θα γίνεται με ενδο¬ 
συνεννόηση των εμπλεκομένων Προϊσταμένων χωρίς 
καθυστέρηση και τήρηση τύπων με τελικό σκοπό πά¬ 
ντοτε την άμεση επισκευή ή συντήρηση. 

Άρθρο 31ο 

ΓΡΑΦΕΙΟ ΕΡΓΑΣΤΗΡΙΟΥ ΚΑΙ ΕΛΕΓΧΟΥ - ΧΗΜΕΙΟ 

Είναι υπεύθυνο για τον Χημικό και υγειονομικό έλεγ¬ 
χο νερού και υδάτινου περιβάλλοντος, εργαστηριακές 

αναλύσεις πόσιμου νερού. Ποιοτικός έλεγχος αποβλή¬ 
των, καθορισμός ποιότητας και λοιπών προϋποθέσεων 
σύνδεσης με το δίκτυο υπονόμων της επιχείρησης των 
βιομηχανικών μονάδων και χώρων άλλων ανθρωπίνων 
δραστηριοτήτων. 

Συγχρόνως στις αρμοδιότητές του είναι ο: 

1. Έλεγχος για τον τεχνητό καθαρισμό του πόσιμου 
νερού σε 24ωρη βάση. 

2. Ημερήσιος έλεγχος της ποιότητας του νερού στα 
διάφορα στάδια επεξεργασίας και στα σημεία ελέγχου 
που τίθεται το νερό στη διάθεση του καταναλωτή. 

3. Οργάνωση και εκτέλεση υγειονομικών αναγνωρί¬ 
σεων του υδάτινου περιβάλλοντος και του συστήματος 
ύδρευσης, ώστε να αποφεύγεται κάθε υγειονομικός 
κίνδυνος. 

4. Ημερήσιος έλεγχος της κανονικής απολύμανσης από 
αντιπροσωπευτικά σημεία του δικτύου διανομής για την 
αποτελεσματικότερη προστασία της δημόσιας υγείας. 

5. Μέριμνα για τον περιοδικό έλεγχο της ποιότητας του 
πόσιμου νερού ως προς τις παραμέτρους που προσδι¬ 
ορίζουν την καταλληλότητα αυτού από τις πηγές υδρο¬ 
ληψίας και από το δίκτυο. 

6. Ημερήσια ανάλυση δειγμάτων από το δίκτυο δια¬ 
νομής. 

7. Υγειονομική έρευνα για τον εντοπισμό εστιών ρύ¬ 
πανσης - μόλυνσης σε αυτό. 

8. Έλεγχος των μελετών εγκαταστάσεων προεπεξερ- 
γασίας αποβλήτων των Βιομηχανικών μονάδων, ώστε να 
πληρούνται οι σχετικοί όροι και προϋποθέσεις. 

9. Συνεχής παρακολούθηση της ποιότητας των Βιομη¬ 
χανικών αποβλήτων και αστικών λυμάτων που διοχετεύ¬ 
ονται στις Εγκαταστάσεις Επεξεργασίας. 

10. Δειγματοληψίες και αναλύσεις των λυμάτων - απο¬ 
βλήτων από τις βιομηχανίες, το δίκτυο και την Ε.Ε.Λ.. 

11. Χημικές αναλύσεις. 

12. Αξιοποίηση της ιλύος και επαναχρησιμοποίηση 
των υγρών αποβλήτων. 

Άρθρο 32ο 

ΓΡΑΦΕΙΟ ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ 

Είναι υπεύθυνο για την Μελέτη των Περιβαλλοντικών 
θεμάτων ως αποτέλεσμα της παρουσίας των εγκαταστά¬ 
σεων της επιχείρησης στο Δήμο αλλά και την επίπτωση 
στο περιβάλλον και γενικότερα των ανθρωπίνων δρα¬ 
στηριοτήτων. 

Στην αρμοδιότητά του είναι η: 

1. Παρακολούθηση της Εθνικής και Κοινοτικής Νο¬ 
μοθεσίας για το περιβάλλον και ανάλυση - ενημέρωση 
των υπολοίπων τμημάτων για τις τυχόν επιπτώσεις στη 
λειτουργία της επιχείρησης. 

2. Συμμετοχή στην επίβλεψη ερευνητικών προγραμ¬ 
μάτων. 

3. Αξιολόγηση μελετών περιβαλλοντικών επιπτώσεων 
των βιομηχανιών. 

4. Πληροφόρηση άλλων φορέων και συνεργασία σχε¬ 
τικά με περιβαλλοντικά θέματα. 

5. Σύνταξη κανονισμών σύνδεσης βιομηχανιών με το 
δίκτυο και τις εγκαταστάσεις επεξεργασίας λυμάτων. 

6. Συνεργασία με φορείς περιβάλλοντος Ελληνικούς 
και Διεθνείς. 


Άρθρο 33ο 

ΠΡΟΪΣΤΑΜΕΝΟΣΤΜΗΜΑΤΟΣ ΜΕΛΕΤΩΝ- 
ΣΧΕΔΙΑΣΜΟΥ ΚΑΙ ΑΝΑΠΤΥΞΗΣ 

Μεριμνά για τον προγραμματισμό έργων, εκπόνηση 
Μελετών, κατασκευές και επίβλεψη έργων και εγκατα¬ 
στάσεων, την εκτέλεση τοπογραφικών εργασιών, την 
ανάπτυξη και παρακολούθηση στρατηγικών επιλογών 
της επιχείρησης. 

Στις αρμοδιότητές του είναι η: 

1. Εκπόνηση, εποπτεία και έλεγχος μελετών δομικών 
έργων. 

2. Μέριμνα για την έγκριση μελετών από τις αρμόδιες 
αρχές. 

3. Μελέτη θεμάτων ως προς την σκοπιμότητα χρήσης 
νέων υλικών και μεθόδων κατασκευής. 

4. Εκπόνηση προϋπολογιστικών στοιχείων κόστους 
έργων. 

5. Μελέτη για την επέκταση των δικτύων σύμφωνα με 
τα προγράμματα δράσης της επιχείρησης. 

Άρθρο 34ο 

ΓΡΑΦΕΙΟ ΜΕΛΕΤΩΝ - ΣΧΕΔΙΑΣΜΟΥ - 
ΠΡΟΓΡΑΜΜΑΤΙΣΜΟΥ - ΕΙΔΙΚΩΝ ΜΕΛΕΤΩΝ - 
ΤΟΠΟΓΡΑΦΗΣΕΩΝ 

Μεριμνά για τον προγραμματισμό έργων, εκπόνηση 
Μελετών, κατασκευές και επίβλεψη έργων και εγκατα¬ 
στάσεων, την εκτέλεση τοπογραφικών εργασιών, την 
ανάπτυξη και παρακολούθηση στρατηγικών επιλογών 
της επιχείρησης. 

Στις αρμοδιότητές του είναι η: 

1. Εκπόνηση, εποπτεία και έλεγχος μελετών δομικών 
έργων. 

2. Μέριμνα για την έγκριση μελετών από τις αρμόδιες 
αρχές. 

3. Μελέτη θεμάτων ως προς την σκοπιμότητα χρήσης 
νέων υλικών και μεθόδων κατασκευής. 

4. Εκπόνηση προϋπολογιστικών στοιχείων κόστους 
έργων. 

5. Μελέτη για την επέκταση των δικτύων σύμφωνα με 
τα προγράμματα δράσης της επιχείρησης. 

6. Σύνταξη διακηρύξεων και συγγραφών υποχρεώ¬ 
σεων για την ανάθεση μελετών σε ιδιώτες και εποπτεία 
αυτών. 

7. Διενέργεια διαγωνισμών και επίβλεψη εργασιών στα 
μεγάλα έργα. 

8. Επίβλεψη διοίκηση και διαχείριση δομικών έργων 
από το στάδιο δημοπράτησης μέχρι το τελικό στάδιο 
της οριστικής παραλαβής αυτών, για την εκκαθάριση 
και την παράδοση στη λειτουργία. 

9. Άσκηση τεχνικής επίβλεψης για τις προμήθειες των 
υλικών των σχετικών με τα εκτελούμενα έργα. 

10. Τήρηση αρχείου έργων. 

11 .Τήρηση στατιστικών στοιχείων των δραστηριοτή¬ 
των με βάση τα μηνιαία δελτία εργασιών. 

12. Εκπόνηση εποπτεία και έλεγχος ηλεκτρομηχανο- 
λογικών έργων. 

13. Επίβλεψη για την εκτέλεση των ηλεκτρομηχανο- 
λογικών έργων. 

14. Ανακαίνιση και βελτίωση ηλεκτρομηχανολογικών 
εγκαταστάσεων που υπάρχουν. 

15. Μέριμνα για την εκτέλεση όλων των τοπογραφι- 
κών εργασιών που απαιτούνται για τη σύνταξη μελετών 
νέων έργων. 

16. Επιμέλεια της ανάθεσης των τοπογραφικών εργασι¬ 
ών σε ιδιωτικά γραφεία, επίβλεψη και παραλαβή αυτών 
σε συνεννόηση με τον Γεν. Διευθυντή. 

17. Σύνταξη σχεδίων δικτύων ύδρευσης - αποχέτευ¬ 
σης. 

18. Μέριμνα για την δημιουργία και την ενημέρωση 
κτηματολογίου της ακίνητης περιουσίας της επιχείρη¬ 
σης. 

19. Χορήγηση τοπογραφικών στοιχείων για τις ανάγκες 
όλων των τμημάτων της επιχείρησης. 

20. Συνεργασία σε τεχνικά θέματα για την ανάπτυξη 
01 $. 

21. Ανάπτυξη στρατηγικών επιλογών της επιχείρησης. 

- Ανάπτυξη μεθοδολογιών και σχεδίων δράσεως της 
επιχείρησης σε θέματα: 

- Ολικής ποιότητας 

- Αναδιάρθρωσης λειτουργιών 

-Τροποποίησης οργανογράμματος και κανονισμών 

επιχείρησης 

-150 

Με σκοπό την προσαρμογή της επιχείρησης στις συ¬ 
νεχόμενα μεταβαλλόμενες συνθήκες του εξωτερικού 
περιβάλλοντος. 

Άρθρο 35ο 

ΠΡΟΪΣΤΑΜΕΝΟΣ ΤΜΗΜΑΤΟΣ ΑΓΡΟΤΙΚΗΣ 

ΤΗΛΕΘΕΡΜΑΝΣΗΣ 

Ο προϊστάμενος του τμήματος προΐσταται όλων των 
γραφείων του Τμήματος αυτής και συντονίζει τις εργα¬ 
σίες τους δίνοντας τις κατάλληλες οδηγίες προς τους 
υπευθύνους των γραφείων και το λοιπό προσωπικό. 

Είναι υπεύθυνος: 

- Απέναντι στον Δ/ντή Τεχνικών Υπηρεσιών για τις 
πράξεις ή και παραλείψεις των οργάνων της υπηρεσίας 
του. 

- Για τη λειτουργία των Θερμικών σταθμών και για τη 
συνεχή λειτουργία αυτών. 

- Για την παρακολούθηση, έλεγχο και καταγραφή της 
στάθμης των γεωτρήσεων με τη βοήθεια των αρμοδί¬ 
ων υπηρεσιακών τεχνικών οργάνων της υπηρεσίας και 
ενημερώνει αμελλητί τον Διευθυντή των τεχνικών υπη¬ 
ρεσιών. 

- Για τον συντονισμό, έλεγχο και κατανομή στα διά¬ 
φορα συνεργεία εργασίες, ανάλογα με τις υπηρεσιακές 
ανάγκες, κατόπιν εντολής του Διευθυντή τεχνικών υπη¬ 
ρεσιών, το εργατοτεχνικό προσωπικό που έχει ορισθεί 
για την υπηρεσία του. 

- Για την εισήγηση στον Δ/ντή Τ.Υ. της έγκρισης των 
μελετών. 

- Για την εισήγηση αγοράς νέων μηχανημάτων. 

- Για την επίβλεψη έργων κατασκευής Θερμικών 
σταθμών που εκτελούνται είτε με αυτεπιστασία είτε με 
εργολαβία. 


-Τον προϊστάμενο της υπηρεσίας αναπληρώνει ένας 
από τους υπεύθυνους των γραφείων του τμήματος, εφό¬ 
σον διαθέτει τα κατάλληλα προσόντα, κατόπιν απόφα¬ 
σης του Διευθυντή τεχνικών υπηρεσιών. 

Άρθρο 36ο 

ΓΡΑΦΕΙΟ ΛΕΙΤΟΥΡΓΙΑΣ ΚΑΙ ΣΥΝΤΗΡΗΣΗΣ 

ΘΕΡΜΙΚΩΝ ΣΤΑΘΜΩΝ ΑΓΡΟΤΙΚΗΣ 

ΤΗΛΕΘΕΡΜΑΝΣΗΣ 

Είναι υπεύθυνο για την λειτουργία, συντήρηση, επι¬ 
σκευή και έλεγχο των Θερμικών σταθμών. 

Αρμοδιότητα του ανωτέρω γραφείου είναι η: 

1. Συντήρηση και επισκευή των βλαβών των εναλλα- 
κτών αντιρροής και κάθε ειδικού εξοπλισμού ασχέτως 
της λειτουργίας του σε τακτά χρονικά διαστήματα. 

2. Συντήρηση και επισκευή των Θερμικών σταθμών 
έτσι ώστε να διασφαλίζεται η ομαλή λειτουργία τους 
όλο το 24ωρο. 

Άρθρο 37ο 

ΓΡΑΦΕΙΟ ΛΕΙΤΟΥΡΓΙΑΣ ΚΑΙ ΣΥΝΤΗΡΗΣΗΣ 

ΔΙΚΤΥΟΥ ΑΓΡΟΤΙΚΗΣ ΤΗΛΕΘΕΡΜΑΝΣΗΣ 

Ασχολείται με την λειτουργία, συντήρηση, επισκευή 
και έλεγχο του δικτύου Αγροτικής Τηλεθέρμανσης. 

Στις αρμοδιότητές του είναι: 

1. Ο έλεγχος της ομαλής λειτουργίας του δικτύου 
διασφαλίζεται με προγραμματισμένους καθαρισμούς, 
αυτοματισμό και αποκατάσταση βλαβών. 

2. Η επισκευή υφιστάμενων αγωγών και φρεατίων και 
κατασκευή μικροέργων. 

3. Οι συνδέσεις όλων των κατηγοριών. 

4. Η μέριμνα για παρακολούθηση της λειτουργίας των 
δικτύων. 

Άρθρο 38ο 

ΓΡΑΦΕΙΟ ΣΥΝΔΕΣΕΩΝ ΔΙΚΤΥΟΥ ΑΓΡΟΤΙΚΗΣ 

ΤΗΛΕΘΕΡΜΑΝΣΗΣ 

Αρμοδιότητα του ανωτέρω γραφείου είναι η διαδικα¬ 
σία συνδέσεων που αφορούν: 

1. Συνδέσεις με το δίκτυο Αγροτικής Τηλεθέρμανσης. 

2. Αντικαταστάσεις, επανασυνδέσεις, διακλαδώσεις και 
μετατοπίσεις αγωγών Αγροτικής Τηλεθέρμανσης. 

3. Παρακολούθηση καλής λειτουργίας αυτών με τα¬ 
κτικούς περιοδικούς ελέγχους. 

4. Ενημέρωση βιβλίου μητρώου σχετικού με τις συν¬ 
δέσεις των δικτύων Αγροτικής Τηλεθέρμανσης. 

Άρθρο 39ο 

ΔΙΟΙΚΗΤΙΚΗ ΚΑΙ ΟΙΚΟΝΟΜΙΚΉ ΥΠΗΡΕΣΙΑ 

ΑΡΜΟΔΙΟΤΗΤΕΣ ΔΙΕΥΘΥΝΤΟΥ ΔΙΟΙΚΗΤΙΚΗΣ ΚΑΙ 
ΟΙΚΟΝΟΜΙΚΗΣ ΥΠΗΡΕΣΙΑΣ 

Ο Διευθυντής Δ.Ο.Υ. προΐσταται της Διοικητικής και 
Οικονομικής Υπηρεσίας συντονίζοντας τις εργασίες τους 
και είναι υπεύθυνος απέναντι στον Γεν. Διευθυντή για 
τις πράξεις ή και τις παραλείψεις των υπηρεσιών που 
προΐσταται. 

Είναι υπεύθυνος: 

- Για τη σύνταξη του προϋπολογισμού της Επιχείρη¬ 
σης. 

- Για τη σύνταξη του ισολογισμού και των πάσης φύ¬ 
σης οικονομικών καταστάσεων της Επιχείρησης. 

- Για τη σύνταξη της ετήσιας απογραφής των πάσης 
φύσεως περιουσιακών στοιχείων της Επιχείρησης η 
οποία πρέπει να έχει συντελεσθεί μέσα σε ένα μήνα από 
τη λήξη του ημερολογιακού έτους. 

- Για την εισήγηση των προγραμμάτων επενδύσεων 
της Δ.Ε.Υ.Α.Ν. καθώς και της τιμολογιακής πολιτικής της 
Επιχείρησης. 

- Για την εισήγηση και κατάρτιση των περιοδικών προ¬ 
ϋπολογισμών της επιχείρησης και την κανονική τήρησή 
τους, την κατάρτιση μηνιαίων και τριμηνιαίων ταμιακών 
προϋπολογισμών καθώς και την κατάρτιση εβδομαδι¬ 
αίων προϋπολογιζόμενων εισπράξεων και πληρωμών 
αφού λάβει υπόψη τα στοιχεία που του παρέχουν τα 
αρμόδια τμήματα. 

- Για τη σύνταξη της συγγραφής υποχρεώσεων και 
τους όρους της διακήρυξης των διαγωνισμών που αφο¬ 
ρούν την προμήθεια μηχανών γραφείου, Η/Υ και συστη¬ 
μάτων, γραφικής ύλης, εντύπων, ειδών καθαριότητας και 
λοιπών ειδών διοικητικής φύσεως. 

- Για την εποπτεία και την καλή εξυπη ρέτηση των κα¬ 
ταναλωτών. 

- Για την εποπτεία των τμημάτων της αρμοδιότητάς 
του όπως του Λογιστηρίου, του Ταμείου, της αποθήκης 
και των διαδικασιών προμηθειών της Δ.Ε.Υ.Α.Ν., του 
γραφείου καταναλωτών, του γραφείου προσωπικού, του 
γραφείου υδρομετρητών, του γραφείου υδραυλικών κα¬ 
θώς και κάθε τμήματος της αρμοδιότητάς του. 

- Για την παρακολούθηση της αποδοτικότητας του 
προσωπικού της Δ.Ο.Υ. και τη σύνταξη των εκθέσεων 
ατομικής αξιολόγησης. 

- Για τον γενικό έλεγχο εκτέλεσης των πάσης φύσεως 
εργασιών της υπηρεσίας, σύμφωνα με τους αντίστοιχους 
κανονισμούς. 

- Για την τήρηση των διατάξεων του Ο.Ε.Υ. καθώς επί¬ 
σης και του κανονισμού διαχείρισης και προμηθειών της 
Επιχείρησης. 

- Για οποιοδήποτε ζήτημα οικονομικής φύσεως γι' 
αυτό και διενεργεί τακτικά έλεγχο σε κάθε τμήμα της 
Οικονομικής Υπηρεσίας. 

- Ο Διευθυντής Δ.Ο.Υ. 

- Ελέγχει και υπογράφει τα διάφορα τιμολόγια για 
προμήθειες και εκτέλεση εργασιών. Επίσης θεωρεί τα 
τιμολόγια των προμηθευτών κατά εξουσιοδότηση του 
Γεν. Διευθυντή. 

- Ελέγχει, και υπογράφει τα εντάλματα πληρωμών, τα 
γραμμάτια είσπραξης, τα δελτία συμψηφιστικών εγγρα¬ 
φών καθώς και τα δικαιολογητικά που τα συνοδεύουν. 
Με εξουσιοδότηση του Γεν. Διευθυντή θεωρεί τα εντάλ¬ 
ματα πληρωμής. 

- Ελέγχει καθημερινά το ταμείο και φροντίζει για την 
σωστή χρηματοοικονομική διαχείριση αυτού και φροντί¬ 
ζει ώστε να υπάρχουν μικρά ταμειακά υπόλοιπα. 

- Ελέγχει και παρακολουθεί την ομαλή είσπραξη όλων 
των απαιτήσεων της Επιχείρησης. 

- Φροντίζει για την κανονική είσπραξη και έγκαιρη 
απόδοση των λογαριασμών Δημοσίου, των Ασφαλιστι¬ 
κών ταμείων και λοιπών τρίτων. 


- Φροντίζει για την παρακολούθηση απορρόφησης 
πιστώσεων και χρηματοδοτήσεων ενημερώνοντας τον 
Γεν. Διευθυντή. 

- Χρησιμοποιεί οποιονδήποτε από το προσωπικό της 
Υπηρεσίας του για την εκτέλεση κάθε άλλης, συναφούς 
με την ειδικότητά του, εργασίας ανάλογα με τις ανάγκες 
που παρουσιάζονται σε κάθε τμήμα. 

- Παραλαμβάνει την εισερχόμενη αλληλογραφία και 
κατανέμει αυτή στα αρμόδια τμήματα. 

- Καταρτίζει με την βοήθεια των προϊσταμένων της 
Διοικητικής και Οικονομικής Υπηρεσίαςτο ενημερωτικό 
τεύχος όπως ορίζει το άρθρο 8 του ν. 4483/2017. 

- Μετέχει σε συνεδριάσεις του Δ.Σ. εφόσον το ζητήσει 
ο Πρόεδρος. 

-Τον Διευθυντή Δ.Ο.Υ. απουσιάζοντα ή κωλυόμενο 
αναπληρώνει προϊστάμενος τμήματος της Υπηρεσίας 
κατόπιν αποφάσεωςτου Δ/κου Συμβουλίου. 

Άρθρο 40ο 

ΠΡΟΪΣΤΑΜΕΝΟΣ ΔΙΟΙΚΗΤΙΚΟΥ ΤΜΗΜΑΤΟΣ 

Ο Προϊστάμενος του Διοικητικού τμήματος έχει την 
ευθύνη του Διοικητικού τμήματος. Η διοίκηση για την 
αποδοτική άσκηση των αρμοδιοτήτων αυτών και σύμ¬ 
φωνα με τις ισχύουσες διαδικασίες ανήκει στην ευθύνη 
του Προϊσταμένου του Τμήματος. 

Είναι υπεύθυνος: 

- Απέναντι στον Διευθυντή Δ.Ο.Υ. για τις πράξεις ή και 
παραλήψεις του τμήματός του. 

- Για θέματα του προσωπικού που απασχολούνται 
στην επιχείρηση. 

- Για τη σύνταξη της αλληλογραφίας και για τη διεκ¬ 
περαίωση αυτής. 

- Τον Προϊστάμενο Διοικητικού τμήματος αναπλη¬ 
ρώνει ο υπεύθυνος του γραφείου Προσωπικού εφόσον 
διαθέτει τα κατάλληλα προσόντα, κατόπιν αποφάσεως 
του Διευθυντή Διοικητικών και Οικονομικών Υπηρεσιών. 

Άρθρο 41 ο 

ΓΡΑΦΕΙΟ ΠΡΟΣΩΠΙΚΟΥ ΚΑΙ ΜΙΣΘΟΔΟΣΙΑΣ - 

ΕΚΠΑΙΔΕΥΣΗΣ ΠΡΟΣΩΠΙΚΟΥ 

Στις υποχρεώσεις του είναι η μέριμνα όλων των υπη¬ 
ρεσιακών και μισθολογικών θεμάτων που αφορούν το 
τακτικό και με σύμβαση προσωπικό της επιχείρησης, ο 
προγραμματισμός, η οργάνωση και η εκτέλεση εκπαι¬ 
δευτικών προγραμμάτων. 

1. Παρακολουθεί την υπηρεσιακή κατάσταση του προ¬ 
σωπικού και εισηγείται για κάθε θέμα που αναφέρεται 
σε αυτή είτε αυτεπάγγελτα, είτε με αίτηση του ενδιαφε¬ 
ρομένου, είτε γιατί νεώτερες διατάξεις έχουν επιφέρει 
μεταβολές στην κατάσταση αυτή και εκδίδει τις απα¬ 
ραίτητες βεβαιώσεις. 

2. Παρακολουθεί τις μεταβολές της νομοθεσίας για 
τις ασφαλιστικές διατάξεις όλων των ασφαλιστικών ορ¬ 
γανισμών. 

3. Τηρεί μητρώο ευρετήριο ατομικών φακέλων για 
όλο το προσωπικό αδιακρίτως σχέσεως εργασίας που 
μηνιαίως ενημερώνεται για τις αλλαγές. 

4. Ενημερώνει την μισθοδοσία για τις υπηρεσιακές 
μεταβολές που επηρεάζουν την μισθοδοσία. 

5. Μεριμνά για την πιστή εφαρμογή του ωραρίου 
και προβαίνει στις νόμιμες περικοπές για το χρόνο μη 
παροχής υπηρεσίας αδιακρίτως αιτίας. Συντάσσει τον 
προγραμματισμό υπερωριακής απασχόλησης του προ¬ 
σωπικού. 

6. Μεριμνά για την χορήγηση αδειών κανονικών, αναρ- 
ρωτικών, άνευ αποδοχών, γονικών, συνδικαλιστικών, κυ- 
ήσεως και φοιτητικών και τηρεί ενημερωμένο αρχείο. 
Συντάσσει το ετήσιο πρόγραμμα αδειών. 

7. Επιμελείται κάθε θέμα που αναφέρεται σε έξοδα 
κινήσεως, παραστάσεως ή οδοιπορικά του συνόλου του 
προσωπικού της επιχείρησης, εκδίδει τις αναγκαίες δα¬ 
πάνες και ενημερώνει την μισθοδοσία. 

8. Προβαίνει στις νόμιμες ενέργειες για την πρόσληψη 
εποχιακού προσωπικού, συντάσσει τις συμβάσεις και 
μεριμνά για την αναγγελία πρόσληψης και λήξης των 
συμβάσεων. 

9. Εκδίδει τις βεβαιώσεις που έχουν σχέση με την υπη¬ 
ρεσιακή κατάσταση του προσωπικού που υπηρετεί ή 
αυτού που αποχώρησε ή τρίτων μετά από αίτηση του 
ενδιαφερομένου ή αυτεπάγγελτα εφόσον ορίζεται από 
νόμο ή κανονισμό. 

10. Επιμελείται κάθε θέμα που αναφέρεται στην έξοδο 
προσωπικού από την επιχείρηση, υπολογίζει την αποζη¬ 
μίωση που αναλογεί, εφόσον δικαιούται και εκδίδει τις 
καταστάσεις για την αποζημίωση αυτή. 

11. Συντάσσει τις μισθολογικές καταστάσεις. 

12. Εκδίδει τις ετήσιες βεβαιώσεις αποδοχών του προ¬ 
σωπικού, επιμελείται και εισηγείται την βελτίωση του 
συστήματος μισθοδοσίας και παρέχει στοιχεία για την 
κατάρτιση των συλλογικών συμβάσεων. 

13. Εκδίδει κάθε βεβαίωση που αφορά τα στοιχεία μι¬ 
σθοδοσίας και τις κρατήσεις προς τα ασφαλιστικά ταμεία 
τόσο των υπηρετούντων, όσο και των συνταξιοδοτηθέ- 
ντων υπαλλήλων: 

- Αποζημίωση των εξερχόμενων της επιχείρησης 
υπαλλήλων. 

- Έξοδα ταξιδιών, εκτός έδρας αποζημιώσεις, λοιπά 
γενικά έξοδα μη ειδικώς καθορισμένα. 

- Έξοδα κίνησης και κάθε έξοδο που αφορά το προ¬ 
σωπικό. 

14. Ο Προγραμματισμός, οργάνωση και εκτέλεση 
εκπαιδευτικών προγραμμάτων, για την συνεχή και 
σύγχρονη επαγγελματική κατάρτιση του προσωπικού, 
ώστε να μπορούν οι εργαζόμενοι να ανταποκριθούν στις 
απαιτήσεις του αντικειμένου εργασίας τους και στις νέες 
τεχνολογίες. 

Άρθρο 42ο 

ΓΡΑΦΕΙΟ ΓΡΑΜΜΑΤΕΙΑΣ - ΓΕΝΙΚΟΥ 

ΠΡΩΤΟΚΟΛΛΟΥ - ΓΕΝΙΚΩΝ ΚΑΘΗΚΟΝΤΩΝ 

1. Μεριμνά για την παραλαβή και διεκπεραίωση της 
πάσης φύσεως αλληλογραφίας της επιχείρησης, εκτός 
της εμπιστευτικής που αφορά τον Πρόεδρο ή τον αρμό¬ 
διο εξουσιοδοτημένο από αυτόν, διοικητικό παράγοντα 
και την τηρεί το Γραφείο Γραμματείας Διοίκησης. 

2. Επιμελείται για την καταχώρηση της εισερχόμενης 
και εξερχόμενης αλληλογραφίας στα βιβλία πρωτοκόλ¬ 


λου και προβαίνει στον συσχετισμό των εγγράφων αυ¬ 
τών ώστε να είναι ευχερής η εξεύρεση της σειράς των 
εγγράφων που αναφέρονται στο κάθε θέμα. 

3. Διανέμει με τα ειδικά βιβλία διεκπεραίωσης τα ει¬ 
σερχόμενα έγγραφα αφού αυτά έχουν χαρακτηρισθεί 
και πρωτοκολληθεί στα αρμόδια τμήματα για τις δικές 
τους ενέργειες. 

4. Παρακολουθεί την εφημερίδα της κυβέρνησης και 
τηρεί πλήρες αρχείο των νομοθετημάτων που αφορούν 
την επιχείρηση. 

5. Διαχειρίζεται το γενικό αρχείο αλληλογραφίας της 
επιχείρησης σε ηλεκτρονική μορφή. 

6. Αποστολή και λήψη ΡΑΧ. 

7. Στο γραφείο ανήκουν όλες οι γραμματείς των Διευ¬ 
θύνσεων και τμημάτων, το προσωπικό καθαριότητας. 

Άρθρο 43ο 

ΠΡΟΪΣΤΑΜΕΝΟΣ ΟΙΚΟΝΟΜIΚΟΥ ΤΜΗΜΑΤΟΣ 

Ο Προϊστάμενος του Οικονομικού τμήματος έχει την 
ευθύνη του Οικονομικού τμήματος. Η διοίκηση για την 
αποδοτική άσκηση των αρμοδιοτήτων αυτών και σύμ¬ 
φωνα με τις ισχύουσες διαδικασίες ανήκει στην ευθύνη 
του Προϊσταμένου του Τμήματος. 

Είναι υπεύθυνος: 

- Απέναντι στον Διευθυντή Δ.Ο.Υ. για τις πράξεις ή και 
παραλείψεις του τμήματός του. 

- Για θέματα οικονομικής φύσης της Επιχείρησης. 

- Για τη σύνταξη του ισολογισμού και των συναφών 
οικονομικών καταστάσεων σε συνεργασία με τον Διευ¬ 
θυντή Δ.Ο.Υ. 

- Τον Προϊστάμενο Οικονομικού τμήματος αναπλη¬ 
ρώνει ο υπεύθυνος του γραφείου Λογιστηρίου εφόσον 
διαθέτει τα κατάλληλα προσόντα, κατόπιν αποφάσεως 
του Διευθυντή Διοικητικών και Οικονομικών Υπηρεσιών. 

Άρθρο 44ο 

ΓΡΑΦΕΙΟ ΛΟΓΙΣΤΗΡΙΟΥ - ΤΑΜΕΙΟΥ - 

ΠΡΟΫΠΟΛΟΓΙΣΜΟΥ ΚΑΙ ΕΛΕΓΧΟΥ 

Μεριμνά για την λογιστική παρακολούθηση και διεκ¬ 
περαίωση των εσόδων και εξόδων της επιχείρησης, την 
παρακολούθηση του προϋπολογισμού, καθώς επίσης 
για τον έλεγχο υλοποίησης αυτών. 

Είναι υπεύθυνο για την: 

1. Έκδοση χρηματικών ενταλμάτων πληρωμών και 
επιταγών. 

2. Έκδοση γραμματίων είσπραξης. 

3. Μέριμνα για εμπρόθεσμη είσπραξη και απόδοση 
υπέρ Τρίτων πάσης φύσεως κρατήσεων, φόρων και χαρ¬ 
τοσήμων. 

4. Παρακολούθηση Φ.Π.Α. 

5. Τήρηση στατιστικών οικονομικών στοιχείων. 

6. Σύνταξη αλληλογραφίας σε θέματα οικονομικά. 

7. Σύνταξη ισολογισμού - απολογισμού, γενικής εκ¬ 
μετάλλευσης, αποτελεσμάτων χρήσης, διάθεσης απο¬ 
τελεσμάτων σε συνεργασία με τον Δ/ντή Οικονομικών. 

8. Παρακολούθηση και εκτέλεση ετήσιου προϋπολογι¬ 
σμού και μέριμνα για τις επιβαλλόμενες αναμορφώσεις 
αυτού. 

9. Έλεγχο υλοποίησης προϋπολογισμού. 

10. Διενεργεί το σύνολο των πληρωμών και εισπράξε¬ 
ων της επιχείρησης ανεξαρτήτως αιτίας, μεριμνά για την 
είσπραξη των οφειλών και θέτει υπόψη των ανωτέρων 
κάθε περίπτωση οφειλής που πρέπει να συζητηθεί. 

11. Επιμελείται την τήρηση των προβλεπομένων βιβλί¬ 
ων ταμείου, την συνεχή ενημέρωση αυτών σύμφωνα με 
τα προβλεπόμενα από τον νόμο. 

12. Συντάσσει ημερήσια κατάσταση ταμείου, τηρεί τα 
προβλεπόμενα από τον νόμο λογιστικά βιβλία και στοι¬ 
χεία, τα οποία και θέτει υπόψη των ανωτέρων. 

13. Επιμελείται την μισθοδοσία του προσωπικού. 

Ταμείο 

Διενεργεί το σύνολο των πληρωμών και εισπράξεων 
της επιχείρησης ανεξαρτήτως αιτίας, μεριμνά για την 
είσπραξη των οφειλών και θέτει υπόψη των ανωτέρων 
κάθε περίπτωση οφειλής που πρέπει να συζητηθεί. 

• Επιμελείται την τήρηση των προβλεπομένων βιβλίων 
ταμείου, την συνεχή ενημέρωση αυτών σύμφωνα με τα 
προβλεπόμενα από το νόμο. 

■ Συντάσσει ημερήσια κατάσταση ταμείου, τηρεί τα 
προβλεπόμενα από το νόμο λογιστικά βιβλία και στοι¬ 
χεία, τα οποία και θέτει υπόψη των ανωτέρων. 

Άρθρο 45ο 

ΓΡΑΦΕΙΟ ΠΡΟΜΗΘΕΙΩΝ ΔΙΑΧΕΙΡΙΣΗΣ ΥΛΙΚΩΝ 

ΚΑΙ ΑΠΟΘΗΚΗΣ 

Μεριμνά για την προμήθεια υλικών και εφοδίων, την 
αποθήκευση και φύλαξη, διαχείριση και συντήρηση αυ¬ 
τών, με τρόπο ώστε να εξασφαλίζεται η καλή και αποδο¬ 
τική λειτουργία της επιχείρησης. 

Προμήθειες 

Προβαίνει σε συνεργασία με τον Προϊστάμενο του 
Τμήματος στο οποίο ανήκει και τον Διευθυντή Διοικη¬ 
τικών και Οικονομικών Υπηρεσιών σε: 

1. Κατάρτιση ενιαίου προγράμματος προμηθειών της 
επιχείρησης συνοδευόμενο από έκθεση αιτιολόγησης 
της σκοπιμότητας αυτών. 

2. Επιβλέπει την διαδικασία προκήρυξης διαγωνισμών, 
αξιολόγησης προσφορών και σύναψης συμβάσεων σύμ¬ 
φωνα με τις ισχύουσες διατάξεις για την προμήθεια υλι¬ 
κών ή αναλωσίμων. Διευκρινίζεται ότι η σύνταξη των 
ειδικών όρων των προμηθειών ή εργασιών ανήκει στο 
τμήμα εκείνο της επιχείρησης που προκάλεσε την ενέρ¬ 
γεια. 

3. Μεριμνά για την συγκρότηση επιτροπών για την δι¬ 
ενέργεια διαγωνισμών και για την παραλαβή των υλικών. 

4. Μεριμνά για την σύνταξη των πρακτικών των πα¬ 
ραπάνω επιτροπών. 

Διαχείριση Υλικών και Αποθήκης 

1. Έχει την ευθύνη της ορθολογιστικής διαχείρισης της 
αποθήκης. 

2. Επιμελείται της Διαδικασίας εισαγωγής και εξαγωγής 
υλικών από την αποθήκη και διακίνησή τους. 

3. Επιμελείται της Έκδοσης παραστατικών για όλες τις 
διακινήσεις υλικών από και προς την αποθήκη. 

4. Επιμελείται την τήρηση και εφαρμογή κανονισμού 
διαχείρισης υλικών, με συγκροτημένο μηχανογραφικό 
σχέδιο. 


5. Μεριμνά για την εκποίηση άχρηστου ή παλαιού 
υλικού, αφού πρώτα συγκροτηθεί επιτροπή η οποία θα 
αποφασίσει για το υλικό αυτό και θα ενεργήσει για την 
επωφελέστερη αξιοποίηση ή την νομότυπη καταστροφή 
του. 

Άρθρο 46ο 

ΠΡΟΪΣΤΑΜΕΝΟΣ ΤΜΗΜΑΤΟΣ ΚΑΤΑΝΑΛΩΤΩΝ 

Ο Προϊστάμενος του τμήματος καταναλωτών έχει την 
ευθύνη του τμήματος του. Η διοίκηση για την αποδοτική 
άσκηση των αρμοδιοτήτων αυτών και σύμφωνα με τις 
ισχύουσες διαδικασίες ανήκει στην ευθύνη του Προϊστα¬ 
μένου του Τμήματος. 

Είναι υπεύθυνος: 

- Απέναντι στον Διευθυντή Δ.Ο.Υ. για τις πράξεις ή και 
παραλείψεις του τμήματός του. Προς τον σκοπό αυτό 
ενημερώνει καθημερινά τον Διευθυντή Δ.Ο.Υ. για όλα 
τα συμβαίνοντα στο τμήμα του. 

- Ο Πρ/νοςΤμήματος Καταναλωτών υποχρεωτικά διε¬ 
νεργεί ελέγχους δειγματοληπτικής φύσης στα βιβλία των 
υδρομετρητών και συντάσσει πρωτόκολλο το οποίο και 
παραδίδει στον Διευθυντή Δ.Ο.Υ. 

- Για θέματα πόσης φΰσεως που αφορούν τους κα¬ 
ταναλωτές. 

- Τον Προϊστάμενο τμήματος Καταναλωτών αναπλη¬ 
ρώνει ο υπεύθυνος του γραφείου μητρώου Καταναλω¬ 
τών εφόσον διαθέτει τα κατάλληλα προσόντα, κατόπιν 
αποφάσεως του Διευθυντή Διοικητικών και Οικονομικών 
Υπηρεσιών. 

Άρθρο 47ο 

ΓΡΑΦΕΙΟ ΕΞΥΠΗΡΕΤΗΣΗΣ ΠΕΛΑΤΩΝ - 

ΕΚΔΟΣΗΣ ΑΔΕΙΩΝ ΣΥΝΔΕΣΗΣ ΜΕΤΑ ΔΙΚΤΥΑ 

Μεριμνά για την εξυπηρέτηση των πελατών σε θέματα 
που έχουν σχέση με τον κανονισμό Ύδρευσης - Αποχέ¬ 
τευσης - Αγροτικής Τηλεθέρμανσης, για την ικανοποίηση 
των παραπόνων και αιτημάτων των πελατών, για την 
είσπραξη των τελών της επιχείρησης καθώς και για την 
έκδοση αδειών σύνδεσης με τα δίκτυα ύδρευσης - απο¬ 
χέτευσης - Αγροτικής Τ ηλεθέρμανσης. 

Στις υποχρεώσεις του είναι: 

1. Η συμπλήρωση αιτήσεων για νέα συμβόλαια ύδρευ- 
σης-αποχέτευσης-ΑγροτικήςΤηλεθέρμανσης ή για ακυ¬ 
ρώσεις συμβολαίων. 

2. Η κατάρτιση, τροποποίηση και ανάκληση συμβολαί¬ 
ων ύδρευσης-αποχέτευσης καθώς και έκδοση παραστα¬ 
τικών εγγράφων για πληρωμή πάγιων τελών. 

3. Η διεκπεραίωση αιτήσεων που αφορούν παλιούς 
καταναλωτές για τυχόν παλαιό χρέη. 

4. Η μέριμνα για επιστροφή εγγυήσεων στους κατανα¬ 
λωτές από συμβόλαια που έχουν ακυρωθεί εφόσον δεν 
υπάρχουν υπόλοιπα χρεών. 

5. Η είσπραξη τελών όπως αυτά ορίζονται από τους 
κανονισμούς για τις συνδέσεις ύδρευσης - αποχέτευσης 
- ΑγροτικήςΤηλεθέρμανσης. 

6. Η έκδοση παραστατικών δικαιολογητικών των ει¬ 
σπράξεων. 

7. Η σύνταξη καταστάσεων ημερήσιων εισπράξεων - 
παρακολούθηση λογαριασμών καταναλωτών. 

8. Η ικανοποίηση των παραπόνων και αιτημάτων των 
καταναλωτών. Όταν τα παράπονα των καταναλωτών δεν 
βρίσκουν άμεση ικανοποίηση, οι υποθέσεις παραπέμπο- 
νται στα αρμόδια τμήματα προς επίλυση. Ο πελάτης ενη¬ 
μερώνεται εγγράφως για την έκβασή του αιτήματος της. 

9. Η εξυπηρέτηση των πελατών σε θέματα που τους 
αφορούν σε πλήρη συνεργασία μετά άλλα γραφεία του 
τμήματος και η παρακολούθηση σε καθημερινή βάση 
των καρτελών των καταναλωτών. 

10. Η τήρηση και ενημέρωση του αρχείου μητρώου 
καταναλωτών. 

11. Η παραλαβή και εξέταση των απαιτούμενων δι- 
καιολογητικών για την έκδοση αδειών σύνδεσης νέων 
εγκαταστάσεων με το δίκτυο ύδρευσης- αποχέτευσης 
- Αγροτικής Τηλεθέρμανσης. 

12. Η χορήγηση βεβαιώσεων για την ύπαρξη ή όχι αγω¬ 
γών μπροστά από συγκεκριμένα οικόπεδα. 

13. Η έκδοση διαπιστωτικής πράξης κατόπιν τεχνικού 
ελέγχου για την εξακρίβωση της δυνατότητας σύνδεσης 
με το δίκτυο των οικοδομών ή άλλων εγκαταστάσεων. 

14.0 έλεγχος και θεώρηση σχεδίων που αφορούν τις 
συνέσεις με τα δίκτυα ή τον χώρο των υδρομέτρων και 
επί τόπου έλεγχος για την καταλληλότητα του χώρου 
αυτού. 

Άρθρο 48ο 

ΓΡΑΦΕΙΟ ΚΑΤΑΓΡΑΦΗΣ - ΚΑΤΑΜΕΤΡΗΣΗΣ 

ΚΑΤΑΝΑΛΩΣΗΣ ΚΑΙ ΕΛΕΓΧΟΥ 

Στις αρμοδιότητές του είναι η βεβαίωση κατανάλωσης 
και ο έλεγχος των υδρομέτρων, η επαλήθευση ενδείξεων 
υδρομέτρων, ο έλεγχος λειτουργίας αυτών. 

Συγχρόνως είναι υπεύθυνο για την: 

1. Περιοδική λήψη ενδείξεων υδρομέτρων. 

2. Συμπλήρωση βιβλίων διαδρομών. 

3. Τήρηση βιβλίου - αρχείου υδροληψιών που βρίσκο¬ 
νται ενεργά ή ακυρώθηκαν. 

4. Επαλήθευση μη φυσιολογικών ενδείξεων των υδρο¬ 
μέτρων (υπερβολικές ενδείξεις). 

5. Έλεγχος λειτουργίας υδρομέτρων (μετά από αίτηση). 

6. Επισκευή υδρομέτρων, έλεγχος ευαισθησίας και 
σφάλματος, υδραυλική δοκιμή, έγκαιρη γνωστοποίηση 
των αναγκών σε ανταλλακτικά. 

7. Μέριμνα αρχειοθέτησης μητρώου υδρομέτρων. 

8. Διανομή αποδείξεων λογαριασμών. 

9. Έλεγχος εγκατάστασης υδρομέτρων. 

10. Μέριμνα για διακοπές ή επανασυνδέσεις υδροδό- 
τησης καταναλωτών. 

Άρθρο 49ο 

ΓΡΑΦΕΙΟ ΈΚΔΟΣΗΣ ΚΑΙ ΒΕΒΑΙΩΣΗΣ 

ΛΟΓΑΡΙΑΣΜΩΝ 

Είναι υπεύθυνο για την Βεβαίωση κατανάλωσης και 
έκδοσης λογαριασμών, την παρακολούθηση εξόφλησης 
των λογαριασμών των καταναλωτών, την ενημέρωση 
μητρώου καταναλωτών. 

Στις αρμοδιότητές του περιλαμβάνεται: 

1. Η βεβαίωση και χρέωση των μερίδων των κατανα¬ 
λωτών και μέριμνα για την μηχανογραφική 


1. Έκδοση των αποδείξεων. 

2.0 έλεγχος των βιβλίων και καταχώρηση αυτών στις 
καρτέλες των συνδρομητών. 

3. Η έκδοση βεβαιωτικών καταλόγων, κατάστασης 
ταμείου και γενικά κάθε κατάστασης που αφορά τους 
καταναλωτές. 

4. Η επαλήθευση μη φυσιολογικών ενδείξεων των 
υδρομέτρων (υπερβολικές ενδείξεις). 

5. Η τήρηση και ενημέρωση αρχείου μητρώου κατα¬ 
ναλωτών. 

6. Η παρακολούθηση βεβαιωθέντων και εισπραχθέ- 
ντων εσόδων με σκοπό την ενημέρωση του λογιστηρίου. 

7. Η τήρηση αρχείου σε θέματα του γραφείου. 

8. Η παρακολούθηση ανεξόφλητων λογαριασμών και 
επαναβεβαίωση αυτών σε περίπτωση μη πληρωμής. 

9. Η παρακολούθηση διακοπών επανασυνδέσεων 
υδροδότησης καταναλωτών. 

ΜΕΡΟΣ ΔΕΥΤΕΡΟ 

ΠΡΟΣΩΠΙΚΟ ΤΗΣ ΕΠΙΧΕΙΡΗΣΗΣ 

ΚΕΦΑΛΑΙΟ Α' 

ΣΧΕΣΕΙΣ ΠΡΟΣΩΠΙΚΟΥ ΜΕ ΕΠΙΧΕΙΡΗΣΗ 

Άρθρο 50ο 

Διακρίσεις Προσωπικού 

Το προσωπικό της Επιχείρησης διακρίνεται σε τακτικό 
και έκτακτο. 

• Τακτικό είναι το προσωπικό που καλύπτει πάγιες 
ανάγκες της επιχείρησης, κατέχει τις οργανικές θέσεις 
που προβλέπονται από τον παρόντα οργανισμό και η 
υπηρεσιακή και εργασιακή του σχέση και κατάσταση 
ρυθμίζονται από τον Ο.Ε.Υ. 

• Έκτακτο είναι το προσωπικό που προσλαμβάνεται με 
σύμβαση εργασίας ορισμένου χρόνου, για την κάλυψη 
και αντιμετώπιση των πρόσκαιρων και έκτακτων ανα¬ 
γκών της επιχείρησης. 

Η εργασιακή σχέση που συνδέει το προσωπικό με την 
Δ.Ε.Υ.Α.Ν., είναι σχέση εργασίας ιδιωτικού δικαίου, αορί¬ 
στου χρόνου για το τακτικό προσωπικό και ορισμένου 
χρόνου για το έκτακτο. 

Άρθρο 51ο 

Κάλυψη Οργανικών θέσεων 

Ο αριθμός των θέσεων του τακτικού προσωπικού 
καθορίζεται με βάση τις ανάγκες της επιχείρησης. Για 
την πλήρωση των οργανικών θέσεων απαιτούνται τα 
προβλεπόμενα από τον παρόντα οργανισμό γενικά προ¬ 
σόντα διορισμού σύμφωνα με τις διατάξεις της εκάστοτε 
ισχύουσας νομοθεσίας. 

■ Επιπλέον κανένα πρόσωπο δεν μπορεί να καταλά¬ 
βει οργανική θέση, αν δεν έχει τα απαιτούμενα για κάθε 
θέση τυπικά και ουσιαστικά προσόντα, όπως αυτά προ- 
βλέπονται στο άρθρο 10 του παρόντος Κανονισμού. Ο 
προσλαμβανόμενος πριν καλύψει τη σχετική οργανική 
θέση, διανύει το στάδιο της δοκιμασίας (1 έτος) . Στο 
δοκιμαστικό χρονικό διάστημα θεωρείται δόκιμος και 
η εργασιακή του σχέση διέπεται από τον Ο.Ε.Υ.. 




Τεύχος Β' 1552/08.05.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


16877 


• Ο αριθμός των οργανικών θέσεων μπορεί να αυξο- 
μειωθεί ανάλογα με τις υπηρεσιακές ανάγκες. Για την 
αυξομείωση των οργανικών θέσεων απαιτείται τροπο¬ 
ποίηση του Ο.Ε.Υ., μετά από απόφαση του Διοικητικού 
Συμβουλίου της επιχείρησης. Σε περίπτωση μείωσης του 
αριθμού των οργανικών θέσεων το πλεονάζον προσω¬ 
πικό δεν απολύεται, αλλά παραμένει ως υπεράριθμο και 
τοποθετείται ανάλογα με τα προσόντα και την ειδικότητά 
του. 

Άρθρο 52ο 

Μητρώο Προσωπικού 

Για το προσωπικό της Δ.Ε.Υ.Α. τηρείται μητρώο, που 
περιέχει για κάθε εργαζόμενο τα παρακάτω στοιχεία: 

• Όνομα, επώνυμο, πατρώνυμο, χρονολογία και τόπο 
γέννησης, ημερομηνία γάμου, όνομα συζύγου, ονόματα 
και χρονολογία γέννησης των παιδιών. 

• Τον αριθμό της απόφασης πρόσληψης του, τα τυπικά 
και ουσιαστικά προσόντα του, τον κλάδο και την ειδικό¬ 
τητά του, τις θέσεις στις οποίες τοποθετήθηκε από την 
πρόσληψή του, τον αριθμό των αποφάσεων για οικονο¬ 
μική προαγωγή και λήψη επιδομάτων. 

• Τις πειθαρχικές ποινές και τιμητικές διακρίσεις του, 
καθώς και κάθε είδους άδειες απουσίας. Το ανωτέρω 
μητρώο τηρείται και ενημερώνεται με ευθύνη του Γρα¬ 
φείου Προσωπικού. 

Άρθρο 53ο 

Υποχρεώσεις και καθήκοντα προσωπικού 

Το προσωπικό της Επιχείρησης έχει υποχρέωση και 
καθήκον: 

• Να γνωρίζει και να τηρεί τις διατάξεις του παρόντος 
οργανισμού, όπως και κάθε άλλου Κανονισμού της Επι¬ 
χείρησης. 

• Ναεκτελείτο υπηρεσιακό του καθήκον με επιμέλεια 
και ευσυνειδησία. 

■ Να διασφαλίζει τα μηχανήματα, εργαλεία, έπιπλα, 
σκεύη, βιβλία και άλλα υπηρεσιακά έγγραφα και στοι¬ 
χεία, όπως και κάθε άλλο περιουσιακό στοιχείο της Επι¬ 
χείρησης που χρησιμοποιεί για την εκτέλεση της υπη¬ 
ρεσίας του. 

• Να φροντίζει για την καλή συντήρηση των προανα- 
φερόμενων περιουσιακών στοιχείων της Επιχείρησης και 
να προβαίνει στις κατάλληλες υπηρεσιακές ενέργειες για 
την καλή συντήρηση, βελτίωση ή αντικατάστασή τους. 

• Να προσέρχεται έγκαιρα στην Υπηρεσία του και να 
αποχωρεί από αυτή μετά τη συμπλήρωση του ωραρίου 
εργασίας, όπως αυτό έχει οριστεί από τους αρμοδίους 
της Επιχείρησης. 

■ Να ενημερώνει αμέσως τον προϊστάμενο του ή το 
γραφείο προσωπικού της Επιχείρησης σε περίπτωση 
απουσίας λόγω ασθένειας ή άλλης ανώτερης βίας. 

• Να αναφέρει γραπτά και έγκαιρα στο γραφείο προ¬ 
σωπικού της Επιχείρησης κάθε μεταβολή της ατομικής 
ή οικονομικής του κατάστασης. 

• Να αναφέρει ιεραρχικά στην υπηρεσία του καθετί που 
από τη φύση της δουλειάς του διαπιστώνει ότι μπορεί 
να προκαλέσει υλική ή ηθική ζημιά στην Επιχείρηση. 


• Να εκτελεί πρόθυμα τις οδηγίες των προϊσταμένων 
του και να συμπεριφέρεται σε όλο ανεξαίρετα το προσω¬ 
πικό με ευγένεια και τον επιβαλλόμενο κατά περίπτωση 
σεβασμό. 

• Να εκτελεί υποχρεωτικά κάθε εντολή του προϊσταμέ¬ 
νου του. Μετά την εκτέλεση της εντολής και εφόσον κατά 
την κρίση του αυτή ήταν πέραν από τις υπηρεσιακέςτου 
υποχρεώσεις, μπορεί να υποβάλλει τις αντιρρήσεις του 
με γρα- πτή αναφορά στα αρμόδια πειθαρχικά όργανα, 
τα οποία εξετάζουν την αναφορά και αν κριθεί βάσιμη 
κινείται η πειθαρχική διαδικασία. 

Η εντολή του προϊσταμένου δεν εκτελείται, όταν: 

• Ο εργαζόμενος θεωρεί ότι η εκτέλεση της θέτει σε σο¬ 
βαρούς κινδύνους την υγεία του. Στην περίπτωση αυτή 
ο Δ/ντής της Υπηρεσίας στην οποία ανήκει ο εργαζόμε¬ 
νος, εξετάζει αμέσως και επιτόπια το επικίνδυνο ή μη της 
εντολής, λαμβάνει τα κατάλληλα μέτρα και ενημερώνει 
γραπτά το Διοικητικό Συμβούλιο για τη λήψη σχετικών 
αποφάσεων. 

• Ο εργαζόμενος έχει τη γνώμη ότι η εντολή που του 
δόθηκε είναι αντίθετη με τον Ο.Ε.Υ. και το συμφέρον της 
Επιχείρησης.Τότε οφείλει αμέσως και χωρίς καθυστέρη¬ 
ση που οδηγεί σε ματαίωση της εντολής και ζημία της 
Επιχείρησης, να κάνει γνωστές τις επιφυλάξεις του στον 
Διευθυντή. Αν ο Γενικός Διευθυντής συμφωνήσει με την 
εντολή του Δ/ντή Υπηρεσίας, ο εργαζόμενος υποχρε- 
ούται να την εκτελέσει και μπορεί να υποβάλει γραπτή 
αναφορά στο αρμόδιο Πειθαρχικό όργανο. 

• Το προσωπικό έχει υποχρέωση, τηρώντας την ιε¬ 
ραρχία, να αναφέρεται και να υποβάλλει κάθε αίτηση, 
σύσταση ή παράπονο για οποιοδήποτε θέμα. 

• Επιτρέπεται η παράκαμψη της ιεραρχίας μόνο σε 
κατεπείγουσες περιστάσεις και με την υποχρέωση της 
ενημέρωσης κατά τη σειρά της ιεραρχίας, του αρμοδίου 
Προϊσταμένου. 

• Ακόμα επιτρέπεται παράκαμψη της ιεραρχίας, όταν 
ο εργαζόμενος μετά την πάροδο ενός μηνός από την 
υποβολή της αίτησης, αναφοράς κ.λπ., δεν έλαβε απά¬ 
ντηση από τον προϊστάμενο, στον οποίο απευθύνθηκε. 

• Κάθε άλλη υπέρβαση της ιεραρχίας μπορεί να απο- 
τελέσει πειθαρχικό παράπτωμα. 

• Κάθε προϊστάμενος είναι υπεύθυνος για την τήρηση 
της πειθαρχίας και την ακριβή εκτέλεση των υπηρεσια¬ 
κών εντολών από τους υφιστάμενους του, παρέχοντας 
κάθε οδηγία και διευκόλυνση για την αρτιότερη εκτέλε¬ 
ση του υπηρεσιακού έργου και την αύξηση της παραγω¬ 
γικότητας γενικότερα. 

■ Κάθε προϊστάμενος έχει υποχρέωση να φροντίζει, 
έτσι ώστε το προσωπικό να γνωρίζει τις ευθύνες και τις 
υποχρεώσεις του, το περιεχόμενο των εγκυκλίων, υπηρε¬ 
σιακών οδηγιών, διαταγών και ανακοινώσεων, που έχουν 
σχέση με την εκτέλεση του υπηρεσιακού καθήκοντος και 
τη γενικότερη συμπεριφορά του προσωπικού. 

ΚΕΦΑΛΑΙΟ Β' 

ΠΡΟΣΛΗΨΗ ΠΡΟΣΩΠΙΚΟΥ 

Άρθρο 54ο 

Πρόσληψη Τακτικού Προσωπικού 

Οι προσλήψεις διενεργούνται σύμφωνα με την ισχύ- 
ουσα Νομοθεσία. Κάθε πρόσληψη είναι δοκιμαστική. Ο 

χρόνος της δοκιμής είναι ένα έτος πραγματικής υπηρεσί¬ 
ας στην διάρκεια του οποίου με αιτιολογημένη απόφαση 
του Δ.Σ. αρχικά είναι δυνατή η απόλυση αν ο εργαζό¬ 
μενος δεν μπορεί να ανταποκριθεί στα καθήκοντα της 
ειδικότητας για την οποία προσλήφθηκε. Το αργότερο 
μέσα σε ένα μήνα από την συμπλήρωση του έτους της 
δοκιμαστικής υπηρεσίας το Δ.Σ. πρέπει να αποφασίσει 
για την ένταξη στο τακτικό προσωπικό ή την απόλυση 
του. Αν δεν αποφανθεί μετά την παρέλευση της παραπά¬ 
νω προθεσμίας η πρόσληψη γίνεται αυτοδίκαια οριστική. 

Άρθρο 55ο 

Πρόσληψη Έκτακτου Προσωπικού 

• Η πρόσληψη του έκτακτου προσωπικού γίνεται μετά 
από εισήγηση του Γενικού Δ/ντή από το Δ.Σ. λαμβανο- 
μένων υπόψη των διατάξεων της εκάστοτε ισχύουσας 
νομοθεσίας. 

• Η εισήγηση του Γενικού Δ/ντή πρέπει να αιτιολογεί 
την ανάγκη που επιβάλλει την πρόσληψη του έκτακτου 
προσωπικού. 

Άρθρο 56ο 

Γενικά Προσόντα Πρόσληψης 

Κάθε πρόσωπο που προσλαμβάνεται σε οργανική 
θέση πρέπει: 

• Να έχει Ελληνική ιθαγένεια ή να είναι πολίτης κράτους 
μέλους της Ευρωπαϊκής Ένωσης. 

■ Να κριθεί ικανό για την εργασία που πρόκειται αν 
προσφέρει ύστερα από εξέταση της υγειονομικής υπη¬ 
ρεσίας του ΙΚΑ ή από Γενικό Κρατικό Νοσοκομείο. 

• Να έχει τα τυπικά και ουσιαστικά προσόντα της ειδι¬ 
κότητας για την οποία προσλαμβάνεται, όπως αυτά προ¬ 
κύπτουν από το άρθρο 10 του παρόντος οργανισμού. 

• Να μην έχει παραπεμφθεί και δικαστεί ή να μην έχει 
καταδικαστεί για κλοπή, ληστεία, απάτη, υπεξαίρεση, 
εκβίαση, πλαστογραφία, απιστία, δωροδοκία, καταπίεση, 
παράβαση καθήκοντος, ή άλλο παρεμφερές αδίκημα. 

Για την απόδειξη της συνδρομής των παραπάνω προ¬ 
ϋποθέσεων το προσλαμβανόμενο πρόσωπο πρέπει να 
υποβάλει τα υπό της Δ.Ε.Υ.Α.Ν. και της κείμενης νομο¬ 
θεσίας απαιτούμενα δικαιολογητικά. 

Άρθρο 57ο 

Κωλύματα Διορισμού 

• Η έλλειψη κάποιου από τα απαιτούμενα προσόντα 
πρόσληψης αποτελεί κώλυμα για την πρόσληψη τακτι¬ 
κού προσωπικού. 

■ Κώλυμα πρόσληψης αποτελεί και η προηγούμενη 
απόλυση για πειθαρχικούς λόγους, από τη θέση υπαλ¬ 
λήλου του δημοσίου, Ο.Τ.Α. ή Ν.Π.Δ.Δ.. 

• Η τυχόν παραγραφή αδικήματος από εκείνα που η 
παραπομπή ή καταδίκη αποτελεί κώλυμα πρόσληψης 
δεν αίρει το κώλυμα. Αντίθετα, αίρεται το κώλυμα σε 
περίπτωση απονομής χάριτος. 

Άρθρο 58ο 

Πρόσληψη κατά παράβαση του Ο.Ε.Υ. 

Πρόσληψη τακτικού προσωπικού με παράβαση του 
Ο.Ε.Υ., ανακαλείται μέσα σε διάστημα το πολύ ενός έτους. 


ΚΕΦΑΆΑΙΟ Γ 

ΑΠΟΔΟΧΕΣ ΠΡΟΣΩΠΙΚΟΥ 

Άρθρο 59ο 

Μισθολογική Κατάταξη και εξέλιξη Προσωπικού 

Ο τρόπος αμοιβής και η μισθολογική εξέλιξη των ερ¬ 
γαζομένων της Δ.Ε.Υ.Α.Ν. διέπεται από την εκάστοτε 
ισχύουσα νομοθεσία. Για όσα θέματα τυχόν δεν ρυθμί¬ 
ζονται από αυτήν, θα εφαρμόζεται η οικεία συλλογική 
σύμβαση εργασίας υπό την προϋπόθεση ότι τα οριζό¬ 
μενα σε αυτή δεν έρχονται σε αντίθεση με τις ισχύουσες 
νομικές διατάξεις. 

Άρθρο 60ο 

Κλάδοι των θέσεων του Προσωπικού 

Οι θέσεις του τακτικού προσωπικού της Δ.Ε.Υ.Α. Νέ¬ 
στου κατατάσσονται στους ακόλουθους κλάδους: 

•Υποχρεωτική Εκπαίδευση (ΥΕ): Ως τυπικό προσόν δι¬ 
ορισμού ορίζεται το Απολυτήριο δημοτικού σχολείου μέχρι 
και το 1980 ή τριτάξιου γυμνασίου ή κατώτερης τεχνικής 
σχολής ή απολυτήριος τίτλος εργαστηρίων ειδικής επαγ¬ 
γελματικής εκπαίδευσης και κατάρτισηςτου ν. 2817/2000. 

• Δευτεροβάθμια Εκπαίδευση (ΔΕ): Ως τυπικό προσόν 
διορισμού ορίζεται το Δίπλωμα Επαγγελματικής Κατάρ¬ 
τισης ΙΕΚ ή απολυτήριος τίτλος Ενιαίου Πολυκλαδικού 
Άυκείου ή Τεχνικού Επαγγελματικού Άυκείου ή Τεχνικού 
Επαγγελματικού Εκπαιδευτηρίου Α' ή Β' κύκλου σπου¬ 
δών ή Τεχνικής Επαγγελματικής Σχολής Δευτεροβάθμιας 
εκπαίδευσης ή Σχολής ΟΑΕΔ ή άλλος ισότιμος τίτλος 
σχολών της ημεδαπής ή της αλλοδαπής. 

• Τεχνολογική Εκπαίδευση (ΤΕ): Ως τυπικό προσόν 
διορισμού ορίζεται το πτυχίο ή δίπλωμα του ΤΕΙ ή του 
Κ.Α.Τ.Ε.Ε. ή ισότιμων σχολών της ημεδαπής ή αλλοδαπής. 

• Πανεπιστημιακή Εκπαίδευση (ΠΕ): Ως τυπικό προ¬ 
σόν διορισμού ορίζεται το πτυχίο ή δίπλωμα τμήματος 
ή σχολής ΑΕΙ ή ισότιμο της αλλοδαπής. 

ΚΕΦΑΛΑΙΟ Δ' 

ΑΔΕΙΕΣ ΑΠΟΥΣΙΑΣ ΠΡΟΣΩΠΙΚΟΥ 

Άρθρο 61 ο 

Είδη αδειών 

Οι άδειες απουσίας διακρίνονται σε: 

• Κανονικές 

• Για λόγους υγείας - εγκυμοσύνης 

• Χωρίς αποδοχές 

• Ειδικές 

• Γονικές 

• Ολιγόωρης απουσίας 

Άρθρο 62ο 

Κανονικές Άδειες 

Η χρονική διάρκεια των κανονικών αδειών του προ¬ 
σωπικού και ο χρόνος χορήγησης του προγραμματίζεται 
από τον Γενικό Διευθυντή της Επιχείρησης με εισήγηση 
των Δ/ντων των υπηρεσιών και την γνώμη του αντιστοί¬ 
χου τμήματος. 

Η κανονική άδεια δίνεται τμηματικά κατά την διάρ¬ 
κεια του έτους ανάλογα με τις ανάγκες της υπηρεσίας. 

Πάντως στην περίοδο του καλοκαιριού χορηγείται υπο¬ 
χρεωτικά τουλάχιστον το μισό της δικαιούμενης άδειας. 
Η άδεια μπορεί να ανακληθεί για ειδικούς λόγους ανάλο¬ 
γα με τις ανάγκες της Επιχείρησης. Οι κανονικές άδειες 
είναι υποχρεωτικές για το προσωπικό της Επιχείρησης. 
Εργαζόμενος που από δική του ευθύνη δεν πήρε την 
κανονική άδεια μέχρι 31 η Δεκεμβρίου κάθε έτους δεν 
μπορεί να μεταφέρει την άδεια του στο επόμενο έτος 
ούτε να αποζημιωθεί ως χρήμα. 

Άρθρο 63ο 

Άδειες για λόγους υγείας - εγκυμοσύνης 

Σε κάθε εργαζόμενο χορηγείται άδεια απουσίας για λό¬ 
γους υγείας εφόσον προκύπτει από γραπτή γνωμάτευση 
του αρμόδιου ιατρού ή επιτροπής του ΙΚΑ, σύμφωνα με 
τα οριζόμενα από την εργατική νομοθεσία. Στις έγκυες 
εργαζόμενες στη Δ.Ε.Υ.Α.Ν. χορηγείται άδεια σύμφωνα 
με τα οριζόμενα από την εργατική νομοθεσία, ύστερα 
από την προσκόμιση του πιστοποιητικού εγκυμοσύνης 
από τον αρμόδιο ιατρό του ΙΚΑ. 

Στις μητέρες εργαζόμενες χορηγείται μειωμένο ωρά¬ 
ριο εργασίας σύμφωνα με τα οριζόμενα από την εκά- 
στοτε ισχύουσα εργατική νομοθεσία. 

Άρθρο 64ο 

Άδειες χωρίς αποδοχές 

Ο Γενικός Διευθυντής μπορεί μετά από γνώμη του αρ¬ 
μόδιου εργαζόμενου να χορηγεί άδεια χωρίς αποδοχές 
διάρκειας μέχρι πέντε ημέρες για πραγματικά σοβαρούς 
λόγους και μετά από γραπτή αίτηση του ενδιαφερομέ¬ 
νου. Σε περίπτωση άρνησης του Γενικός Διευθυντή ο 
εργαζόμενος ζητάει την άδεια εργασίας του από τον 
Πρόεδρο του Δ.Σ. που μπορεί να χορηγεί άδεια χωρίς 
αποδοχές μέχρι και δέκα ημέρες. Άδειες άνευ αποδο¬ 
χών για χρονικό διάστημα πέραν των δέκα ημερών και 
για σοβαρούς λόγους μπορεί να χορηγήσει το Δ.Σ. με 
απόφαση του. 

Άρθρο 65ο 

Ειδικές άδειες 

Ειδικές άδειες που χορηγεί η Επιχείρηση πέραν της 
κανονικής και των αδειών για λόγους υγείας, εγκυμο¬ 
σύνης κ.λπ. είναι: 

• Στα συνδικαλιστικά όργανα, χορηγείται συνδικαλιστι¬ 
κή άδεια, όπως αυτή ορίζεται από την εκάστοτε ισχύου- 
σα εργατική νομοθεσία. 

• Στους εργαζόμενους χορηγείται κάθε ειδική άδεια, 
όπως αυτή προβλέπεται από την εκάστοτε ισχύουσα 
εργατική νομοθεσία. 

■ Σε περίπτωση γάμου χορηγείται στον εργαζόμενο 
άδεια απουσίας έξι ημερών με πλήρης αποδοχές ύστερα 
από απόφαση του Γενικού Διευθυντή. 

• Σε περίπτωση θανάτου συγγενούς μέχρι και δευτέ¬ 
ρου βαθμού τρεις ημέρες μετά από απόφαση του Γενικού 
Διευθυντή. 

• Σε περίπτωση τοκετού συζύγου εργαζομένου τρεις 
ημέρες. 

• Στους σπουδαστές ή φοιτητές που μετέχουν σε τμη¬ 
ματικές ή πτυχιακές εξετάσεις ανωτέρων ή ανωτάτων 


σχολών χορηγούνται άδειες συνολικής διάρκειας μέχρι 
δεκαπέντε ημερών το έτος και όσα είναι τα έτη σπουδών 
της σχολής αυξημένα κατά δύο μετά από απόφαση του 
Δ.Σ. της Επιχείρησης. 

• Στην ονομαστική εορτή του εργαζόμενου χορηγείται 
άδεια μίας ημέρας από τον Γενικό Διευθυντή. 

Άρθρο 66ο 

Ολιγόωρης απουσίας 

Στη διάρκεια της εργασίας ο Γενικός Διευθυντής ή οι Δ/ 
ντες Υπηρεσιών δύνανται να χορηγούν ολιγόωρη άδεια 
απουσίας στον εργαζόμενο για σοβαρούς κατά την κρί¬ 
ση του λόγους και μέχρι συνολικά 8 ώρες τον χρόνο. Οι 
πάνω των 8 ωρών ολιγόωρες άδειες αφαιρούνται από 
την κανονική άδεια. 

Επίσης μπορούν να χορηγούνται στους εργαζόμενους 
εκπαιδευτικές άδειες σύμφωνα με ειδική πολιτική που 
καθορίζει η Επιχείρηση για την επιμόρφωση των εργαζο¬ 
μένων. Η χορήγηση εκπαιδευτικής άδειας και οι όροι με 
τους οποίους αυτή γίνεται καθορίζεται με απόφαση του 
Δ.Σ. μετά από σχετική εισήγηση του Γενικού Διευθυντή 
και την γνώμη των Δ/ντων. 

Στην περίπτωση που ο εργαζόμενος υπερβεί αδικαι¬ 
ολόγητα την διάρκεια της άδειας που του χορηγήθηκε 
σύμφωνα με της παραπάνω παραγράφους ο εργαζό¬ 
μενος θεωρείται ότι απουσιάζει αδικαιολόγητα οπότε 
ισχύουν οι διατάξεις του παρόντος Οργανισμού. 

Άρθρο 67ο 

Γονική Άδεια 

Σε κάθε εργαζόμενο χορηγείται γονική άδεια όπως 
αυτή ορίζεται από την εκάστοτε ισχύουσα εργατική νο¬ 
μοθεσία. 

ΚΕΦΑΆΑΙΟ Ε' 

ΠΕΙΘΑΡΧΙΚΟ ΔΙΚΑΙΟ 

Άρθρο 68ο 

Πειθαρχικές Παραβάσεις 

Κάθε παράβαση υπηρεσιακού καθήκοντος, που οφεί¬ 
λεται σε πρόθεση ή βαριά αμέλεια του εργαζόμενου, 
αποτελεί πειθαρχικό παράπτωμα. 

Το υπηρεσιακό καθήκον προσδιορίζεται με βάση τις 
υποχρεώσεις που απορρέουν για το προσωπικό από τη 
σύμβαση εργασίας (Ο.Ε.Υ.), τις οδηγίες και διαταγές των 
ιεραρχικά προϊσταμένων καθώς και από τη φύση της 
υπηρεσίας κάθε ειδικότητας και θέσης, όπως το περι¬ 
εχόμενο της καθορίζεται από τους κανόνες επιστήμης 
και τέχνης, από τους κανόνες της κοινής πείρας, από τις 
συνήθειες που έχουν παγιωθεί στη Δ.Ε.Υ.Α. και τους κα¬ 
νόνες της καλής πίστης και του κοινωνικού σκοπού που 
εξυπηρετεί η Δ.Ε.Υ.Α.Ν. 

Άρθρο 69ο 

Πειθαρχικά παραπτώματα 

Πειθαρχικό παράπτωμα συνιστά κάθε υπαίτια πράξη 
ή παράλειψη του εργαζομένου που αποτελεί παράβαση 
υπηρεσιακού καθήκοντος ή αντίκειται στην υπηρεσιακή 
τάξη ή είναι επιζήμια στα συμφέροντα της Δ.Ε.Υ.Α.Ν. 

Ενδεικτικά πειθαρχικά παραπτώματα είναι: 

■ Η αναξιοπρεπής και ανάρμοστη συμπεριφορά και 
διαγωγή μέσα στην υπηρεσία τόσο απέναντι σε υφιστα¬ 
μένους, προϊσταμένους όσο και σε τρίτους. 

• Η αδιαφορία, η αμέλεια, η ατελής εκτέλεση, η αδικαι¬ 
ολόγητη αποχή ή και η άρνηση εκτέλεσης της εργασίας 
που έχει ανατεθεί στον εργαζόμενο. 

• Η αδικαιολόγητα καθυστερημένη προσέλευση ή πρό¬ 
ωρη αποχώρηση από την εργασία, καθώς και η αδικαι¬ 
ολόγητη διακοπή της. 

■ Η παράλειψη άσκησης του επιβεβλημένου υπηρε¬ 
σιακού ελέγχου. 

• Η με οποιοδήποτε τρόπο δυσφήμιση της επιχείρησης 
και του προσωπικού της. 

• Η φθορά από εγκατάλειψη ή κακή χρήση, η απώλεια 
αντικειμένων (υλικά, εργαλεία, μηχανήματα κ.λπ.) που 
αποτελούν περιουσία της επιχείρησης καθώς και η μη 
έγκαιρη αναφορά στους προϊσταμένους της φθοράς ή 
της απώλειάς των. 

• Η κατάθεση ανακριβών στοιχείων για την προσωπική 
ή οικογενειακή κατάσταση, με σκοπό την λήψη οποιων- 
δήποτε επιδομάτων ή παροχών. 

• Η επέμβαση στους εγκατεστημένους μετρητές χωρίς 
εντολή της αρμόδιας υπηρεσίας. 

• Η χρησιμοποίηση τρίτων προσώπων για απόκτηση 
εύνοιας υπηρεσιακής. 

• Η αποσιώπηση πειθαρχικών παραπτωμάτων ή πλημ¬ 
μελούς εκτέλεσης καθηκόντων των υφισταμένων από 
τους προϊσταμένους. 

• Η υπεξαίρεση των περιουσιακών στοιχείων της 
Δ.Ε.Υ.Α.Ν. 

• Η χρησιμοποίηση υπηρεσιακών πληροφοριών που 
κατέχει ο εργαζόμενος για δική του ωφέλεια, ή ωφέλεια 
προσώπων που συνδέονται με αυτόν. 

• Η άμεση ή η έμμεση συμμετοχή σε δημοπρασία ανά¬ 
θεσης έργου ή προμηθειών της επιχείρησης. 

• Η μη τήρηση του ωραρίου εργασίας που έχει ορισθεί. 

■ Η άρνηση εκτέλεσης εντολής για μετακίνηση από 
τμήμα σε τμήμα παρεμφερές και εφόσον δεν δημιουρ- 
γείται βλαπτική μεταβολή των συνθηκών εργασίας για 
τον εργαζόμενο. 

• Η χρησιμοποίηση περιουσιακών στοιχείων της επι¬ 
χείρησης που είναι εμπιστευμένα στον εργαζόμενο για 
διεκπεραίωση ξένων με την επιχείρηση έργων, ή η ιδιο¬ 
ποίηση περιουσιακών στοιχείων της Δ.Ε.Υ.Α.Ν. 

• Η τέλεση σε βάρος της Δ.Ε.Υ.Α.Ν. ενός από τα ποινικά 
αδικήματα που αποτελούν κώλυμα πρόσληψης, σύμφω¬ 
να με το άρθρο 57 του παρόντος Οργανισμού. 

■ Κάθε παράβαση του παρόντος Οργανισμού, όπως 
και κάθε άλλου κανονισμού της Επιχείρησης ή των απο¬ 
φάσεων και εντολών της Διοίκησης, της Διεύθυνσης και 
των Προϊσταμένων των Υπηρεσιών. 

Άρθρο 70ο 
Πειθαρχικές ποινές 

1. Κάθε πειθαρχικό παράπτωμα έχει σαν άμεση συνέ¬ 
πεια την επιβολή πειθαρχικής ποινής. 

2. Για το ίδιο πειθαρχικό παράπτωμα επιτρέπεται να 
επιβληθεί μόνο μία φορά πειθαρχική ποινή. 


3. Πειθαρχική ποινή δεν επιβάλλεται για πειθαρχικό 
παράπτωμα που δεν προβλέπεται από τον παρόντα 
Οργανισμό. 

4. Η δίωξη και η τιμωρία κάθε πειθαρχικού παραπτώ¬ 
ματος αποτελεί υπηρεσιακό καθήκον. 

5. Οι πειθαρχικές ποινές διακρίνονται: 

• Η προφορική ή γραπτή παρατήρηση. Επιβάλλεται για 
παραπτώματα των μισθωτών μικρής σημασίας. Είναι η 
ελαφρότερη από τις πειθαρχικές ποινές (καθαρά ηθική). 

■ Η έγγραφη επίπληξη. Είναι η αμέσως σοβαρότερη 
ποινή. Επιβάλλεται για βαρύτερα πειθαρχικά παραπτώ¬ 
ματα των μισθωτών και σε περίπτωση υποτροπής των 
παραπτωμάτων που τιμωρούνται με παρατήρηση. 

•Το πρόστιμο μέχρι και τις αποδοχές δύο μηνών. Επι¬ 
βάλλεται σε βαρύτερα πειθαρχικά παραπτώματα. 

• Η προσωρινή απόλυση (αργία) μέχρι τρεις μήνες σε 
κάθε ημερολογιακό έτος. Επιβάλλεται σε σοβαρά πειθαρ¬ 
χικά παραπτώματα, που διαπράττονται καθ'υποτροπή. 

• Η οριστική απόλυση. Επιβάλλεται όταν ο εργαζόμε¬ 
νος: 

• διαπράξει σε βάρος της Δ.Ε.Υ.Α.Ν. ένα από τα ποινικά 
αδικήματα που αποτελούν κώλυμα πρόσληψης και τιμω¬ 
ρηθεί δυο φορές μέσα σε ένα έτος με ποινή προστίμου 
ή προσωρινής παύσης ή και τα δύο είδη ποινής. 

• Ο χαρακτηρισμός της βαρύτητας των πειθαρχικών 
παραπτωμάτων γίνεται από τα πειθαρχικά όργανα στα 
πλαίσια της καλής πίστης, των συναλλακτικών συνηθει¬ 
ών και των χρηστών ηθών. 

Άρθρο 71ο 

Πειθαρχικές διαδικασίες 

Τα πειθαρχικά όργανα διακρίνονται σε μονομελή και 
πολυμελή. 

Μονομελή όργανα είναι: 

• Ο Γενικός Διευθυντής για όλο το προσωπικό. 

• Οι Δ/ντες υπηρεσιών για το προσωπικό που υπάγεται 
στην υπηρεσία τους. 

• Οι Προϊστάμενοι Τμημάτων για το προσωπικό που 
υπάγεται στο τμήμα τους. 

• Ο Γενικός Διευθυντής, οι Δ/ντες υπηρεσιών και οι 
ΠροϊστάμενοιΤμημάτων δικαιούνται να επιβάλλουν τις 
πειθαρχικές ποινές της προφορικής ή γραπτής παρα¬ 
τήρησης, της έγγραφης επίπληξης και του προστίμου 
μέχρι τις αποδοχές: 

• Δύο ημερών ο Προϊστάμενοι Τμήματος. 

• Πέντε ημερών οι Δ/ντες Υπηρεσιών. 

• Οκτώ ημερών ο Γενικός Διευθυντής. 

Πολυμελή όργανα είναι: 

•Το πρωτοβάθμιο πειθαρχικό συμβούλιο είναι τριμε¬ 
λές και συγκροτείται από ένα μέλος του Δ.Σ. ως Πρόεδρο, 
από τον Γενικό Διευθυντή της Επιχείρησης και από τον 
προϊστάμενο της υπηρεσίας που ανήκει ο εργαζόμενος, 
η περίπτωση του οποίου πρόκειται να εξεταστεί. 

•Το δευτεροβάθμιο Πειθαρχικό Συμβούλιο είναι πε¬ 
νταμελές και συγκροτείται από δύο μέλη του Δ.Σ. εκ των 
οποίων το ένα προεδρεύει, από τον Γενικό διευθυντή 
της Επιχείρησης, από τον προϊστάμενο της υπηρεσίας 
που ανήκει ο εργαζόμενος, η περίπτωση του οποίου 
πρόκειται να εξεταστεί και από ένα εκπρόσωπο των 
εργαζομένων. 

Το δευτεροβάθμιο Πειθαρχικό Συμβούλιο μπορεί να 
επιβάλλει όλες τις ποινές που προβλέπονται δηλαδή 
από την προφορική παρατήρηση μέχρι και την οριστι¬ 
κή απόλυση. 

• Το πρόστιμο υπολογίζεται επί των τακτικών αποδο¬ 
χών και παρακρατείται από τον πρώτο μετά την από¬ 
φαση μήνα. 

• Οι τιμωρημένοι με προσωρινή ή οριστική απόλυση 
τίθενται εκτός υπηρεσίας αμέσως μόλις τους κοινοποι¬ 
ηθεί η τελεσίδικη απόφαση. 

• Οι πειθαρχικές παραβάσεις των Δ/ντων υπηρεσιών 
τιμωρούνται με απόφαση του Διοικητικού Συμβουλίου 
της Επιχείρησης ύστερα από εισήγηση του Διευθυντή. 

• Οι πειθαρχικές παραβάσεις του Γενικού Διευθυντού 
τιμωρούνται με απόφαση του Διοικητικού Συμβουλίου 
της Επιχείρησης ύστερα από εισήγηση του Προέδρου 
της Δ.Ε.Υ.Α.. 

• Το Διοικητικό συμβούλιο μπορεί να εξετάζει πειθαρ¬ 
χικά παραπτώματα σε πρώτο βαθμό και σε δεύτερο κα¬ 
τόπιν εφέσεως του τιμωρηθέντος. 

• Για την επιμέτρηση της ποινής λαμβάνεται υπόψη η 
προηγούμενη συμπεριφορά του εργαζομένου, το ύψος 
της υλικής ή ηθικής βλάβης που έχει υποστεί η επιχείρη¬ 
ση, τυχόν υποτροπή ή συρροή παραπτωμάτων. 

• Σε περίπτωση συρροής παραπτωμάτων επιβάλλεται 
η ποινή που αντιστοιχεί στο βαρύτερο παράπτωμα. 

Άρθρο 72ο 
Απολογία 

Πριν από την επιβολή των ποινών ο Γενικός Διευθυντής 
της Επιχείρησης οφείλει με έγγραφό του να καλέσει τον 
εργαζόμενο που υπέπεσε σε πειθαρχικό παράπτωμα να 
απολογηθεί εγγράφως. 

Η απολογία υποβάλλεται μέσα σε τρεις (3) ημέρες από 
της επιδόσεως της έγκλησης Αν περάσει η παραπάνω 
προθεσμία άπρακτη, τότε κρίνεται αναπολόγητος και 
του επιβάλλεται ποινή. 

Έγγραφο της Επιχείρησης το οποίο απευθύνεται σε 
οποιονδήποτε εργαζόμενο που δεν προσέρχεται ή αρνεί- 
ται να το παραλάβει, θεωρείται ότι του επιδόθηκε νόμιμα 
μόλις περάσουν πέντε ημέρες από την τοιχοκόλληση του 
εγγράφου στον πίνακα ανακοινώσεων της επιχείρησης. 
Η ημέρα της τοιχοκόλλησης πρέπει να βεβαιώνεται από 
πρωτόκολλο τοιχοκόλλησης όπου υπογράφουν τρεις 
μάρτυρες υπάλληλοι της Επιχείρησης. 

Η κλήση σε απολογία ορίζει το πειθαρχικό αδίκημα 
για το οποίο κατηγορείται ο εργαζόμενος. 

Ο εργαζόμενος μέσα σε πέντε (5) ημέρες από της 
κοινοποιήσεως σε αυτόν της πειθαρχικής απόφασης 
δικαιούται να ασκήσει έφεση ενώπιον του Διοικητικού 
Συμβουλίου προσκομίζοντας νέα στοιχεία. 

Οι πειθαρχικές αποφάσεις πρέπει να είναι επαρκώς 
δικαιολογημένες να περιέχουν τα πραγματικά περιστα¬ 
τικά του πειθαρχικού παραπτώματος και τον χρόνο που 
έγινε αυτό. 

Το Διοικητικό Συμβούλιο μπορεί με απόφαση του να 
ορίσει σε ένα από τα μέλη του ή σε κάποιον από τους 
Δ/ντες υπηρεσιών να αναθέτει τη διενέργεια ένορκης 
διοικητικής εξέτασης. Ο αναλαμβάνων το εν λόγω έργο 


πρέπει εντός μηνός να υποβάλλει στο Διοικητικό Συμ¬ 
βούλιο το πόρισμα της εξέτασης. 

Σε περίπτωση επιβολής ποινής ο εργαζόμενος μπο¬ 
ρεί μέσα σε προθεσμία τριών ημερών να προσβάλλει 
την απόφαση στο αμέσως ανώτερο πειθαρχικό όργανο. 
Στην απόφαση με την οποία επιβάλλεται στον εργαζό¬ 
μενο πειθαρχική ποινή προσωρινής παύσης ή οριστικής 
απόλυσης μπορεί να γίνει προσφυγή από τον ενδιαφε¬ 
ρόμενο στο αρμόδιο διοικητικό δικαστήριο μέσα στην 
προθεσμία που ορίζει ο Νόμος. Στην περίπτωση αυτή 
αναστέλλεται η εκτέλεση της ποινής. 

Η προσωρινή παύση που επιβάλλεται είναι τουλάχι¬ 
στον δεκαπέντε ημερών και μικρότερη των τριών μηνών 
χωρίς να καταβάλλονται αποδοχές. 

Σε περίπτωση συρροής παραπτωμάτων επιβάλλεται η 
ποινή που αντιστοιχεί στο βαρύτερο παράπτωμα. 

Για την επιμέτρηση της ποινής λαμβάνεται υπόψη η 
βαρύτητα του παραπτώματος, οι περιστάσεις που οδή¬ 
γησαν σε αυτό, το ύψος της υλικής ή ηθικής βλάβης που 
υπέστη η Επιχείρηση και η τυχόν υποτροπή η συρροή 
παραπτωμάτων. 

Άρθρο 73ο 

Βιβλίο ποινών 

Το Γραφείο Προσωπικού της Υπηρεσίας τηρεί βιβλίο 
ποινών στο οποίο οφείλει να αναγράφει: 

■ Το ονοματεπώνυμο του μισθωτού στον οποίο επι¬ 
βλήθηκε η ποινή. 

• Η αιτία επιβολής αυτής. 

• Η ημερομηνία παρακράτησης του προστίμου και ο 
αριθμός της σχετικής απόφασης. 

•Το είδος της ποινής. 

Άρθρο 74ο 

Παραγραφή πειθαρχικών παραπτωμάτων 

Τα πειθαρχικά παραπτώματα παραγράφονται εάν πε¬ 
ράσει ένας χρόνος από την ημέρα διάπραξης εφόσον 
έγιναν γνωστά στα όργανα που ασκούν την πειθαρχική 
δίωξη. Διαφορετικά μετά ένα έτος από την ημέρα που 
έλαβαν γνώση τα όργανα αυτά. 

Η παραγραφή προγενέστερου πειθαρχικού παραπτώ¬ 
ματος αναβάλλεται για όσο χρόνο διαρκεί η πειθαρχική 
διαδικασία που κινήθηκε για μεταγενέστερο παράπτω¬ 
μα. 

Πειθαρχικό παράπτωμα που έχει παραγραφεί και 
διατυπώνεται στη διερεύνηση άλλου παραπτώματος, 
λαμβάνεται υπόψη στο μέγεθος της ποινής που τυχόν 
θα επιβληθεί. 

Όταν ασκηθεί πειθαρχική δίωξη και κλήση σε απολο¬ 
γία το παράπτωμα παραγράφεται αν μέσα σε ένα έτος 
από την κλήση σε απολογία δεν εκδοθεί απόφαση αρ¬ 
μοδίου πειθαρχικού οργάνου. 

Το Διοικητικό Συμβούλιο μπορεί να συγκροτεί εξετα¬ 
στική επιτροπή για κάθε περίπτωση σοβαρού πειθαρχι¬ 
κού παραπτώματος που θα ερευνά όλες τις εκδοχές και 
τις πτυχές κατά την κρίση της. Η εξεταστική επιτροπή 
συγκροτείται από μέλη του Δ.Σ. και από υπηρεσιακούς 
παράγοντες. Η εξεταστική επιτροπή προβαίνει σε κάθε 
ενέργεια που κρίνει απαραίτητη για τη διερεύνηση του 

πειθαρχικού παραπτώματος. Μετά το πέρας των ενερ¬ 
γειών της, υποβάλλει πόρισμα στο Διοικητικό Συμβούλιο 
που αξιολογεί και κρίνει ελεύθερα μαζί με τα υπόλοιπα 
στοιχεία για την έκδοση της απόφασής του, χωρίς να 
δεσμεύεται από αυτό. 

Η κίνηση της πειθαρχικής δίωξης και η επιβολή πει¬ 
θαρχικής ποινής καθώς και της ποινής της οριστικής 
απόλυσης είναι ανεξάρτητη από την κίνηση της ποινικής 
δίωξης ακόμα και σε περιπτώσεις που ο νόμος προαπαι¬ 
τεί την υποβολή μήνυσης ή έγκλησης. 

Η έκδοση αμετάκλητης αθωωτικής απόφασης ποινι¬ 
κού δικαστηρίου δίνει το δικαίωμα στον εργαζόμενο που 
τιμωρήθηκε με ποινή οριστικής απόλυσης να ζητήσει με 
αίτησή του την επανάληψη της πειθαρχικής διαδικασίας 
από το Διοικητικό Συμβούλιο. 

ΑΠΟΛΥΣΗ ΠΡΟΣΩΠΙΚΟΥ 

ΚΕΦΑΛΑΙΟ ΣΤ' 

ΛΥΣΗ ΤΗΣ ΕΡΓΑΣΙΑΚΗΣ ΣΧΕΣΗΣ 

Άρθρο 75ο 

Αυτοδίκαιη λύση της εργασιακής σύμβασης 

Η σύμβαση εργασίας λύεται αυτοδίκαια και χωρίς προ¬ 
ειδοποίηση ή καταγγελίατην ημέρα που ο εργαζόμενος 
θα συμπληρώσει όλες τις προϋποθέσεις για συνταξιοδό- 
τηση λόγω γήρατος, όπως αυτές καθορίζονται και απαι¬ 
τούνται από τους ισχύοντες κάθε φορά νόμους. 

Αν ο εργαζόμενος παρά τη συμπλήρωση του ορίου 
ηλικίας δεν συγκεντρώσει τις απαιτούμενες ημέρες ερ¬ 
γασίας για τη συνταξιοδότηση του, το Διοικητικό Συμ¬ 
βούλιο, μετά από αίτησή του, μπορεί να παρατείνει την 
εργασιακή σύμβαση μέχρι την συμπλήρωση των ημερών 
αυτών, όχι όμως πέρα από το 70ο έτος ηλικίας του και 
εφόσον το επιτρέπει η υγεία του. 

Άρθρο 76ο 

Απόλυση Τακτικού Προσωπικού 

Το τακτικό προσωπικό της Δ.Ε.Υ.Α. απολύεται με 
απόφαση του Διοικητικού Συμβουλίου και ύστερα από 
γραπτή καταγγελία της εργασιακής σύμβασης στις ακό¬ 
λουθες περιπτώσεις: 

• Αν του επιβληθεί η πειθαρχική ποινή της οριστικής 
απόλυσης. 

• Αν απουσιάσει αδικαιολόγητα από την υπηρεσία του 
επί 5 συνεχείς εργάσιμες ημέρες ή 15 εργάσιμες ημέρες 
συνολικά μέσα στο ίδιο έτος. 

• Ο εργαζόμενος απολύεται ή αποχωρεί από την εργα¬ 
σία του σε περίπτωση σωματικής ή πνευματικής ασθένει¬ 
ας που τον καθιστά ανίκανο για εργασία. Η ανικανότητα 
πιστοποιείται με γνωμάτευση της αρμόδιας επιτροπής 
του ΙΚΑ ή Κρατικού Νοσοκομείου. 

Άρθρο 77ο 

Παραίτηση Προσωπικού 

Το προσωπικό που υπηρετεί στη Δ.Ε.Υ.Α. δικαιούται να 
παραιτηθεί οποτεδήποτε, με υποβολή γραπτής δήλωσης 
στο Διοικητικό Συμβούλιο της επιχείρησης. 

Η λύση της εργασιακής σύμβασης επέρχεται μετά την 
πάροδο τριάντα (30) ημερών από την έκδοση της από¬ 


φασης του Διοικητικού Συμβουλίου ή μετά την πάροδο 
σαράντα πέντε (45) ημερών από την υποβολή της αίτη¬ 
σης και την παράλειψη του Διοικητικού Συμβουλίου να 
εκδώσει απόφαση. Σε περίπτωση σοβαρού και σπου¬ 
δαίου λόγου η λύση της εργασιακής σύμβασης επέρ¬ 
χεται την ημέρα γνωστοποίησης του λόγου αυτού στον 
Πρόεδρο και το Διευθυντή της επιχείρησης. 

Το Διοικητικό Συμβούλιο έχει το δικαίωμα να μην 
αποδεχθεί τη δήλωση ανάκλησης της παραίτησης. Το 
Διοικητικό Συμβούλιο έχει το δικαίωμα να παρατείνει 
το χρόνο αποχώρησης του εργαζομένου για τόσο χρο¬ 
νικό διάστημα όσο είναι απολύτως απαραίτητο για την 
τακτοποίηση των αναγκαίων και ειδικών εκκρεμοτήτων 
που έχουν σχέση με την εργασία του. 

0 παραιτούμενος υπάλληλος δεν μπορεί να εγκαταλεί- 
ψει τη θέση του πριν παρέλθει ο χρόνος λύσης της εργα¬ 
σιακής σύμβασης, μέσα στον οποίο είναι υποχρεωμένος 
να τακτοποιήσει κάθε διαχειριστική, οικονομική ή άλλου 
είδους εκκρεμότητα με την επιχείρηση. 

ΚΕΦΑΛΑΙΟ Ζ' 

ΑΛΛΕΣ ΔΙΑΤΑΞΕΙΣ 

Άρθρο 78ο 

Μετάταξη προσωπικού που κατέχει οργανικές 

θέσεις 

Μεταβολή του κλάδου ή της κατηγορίας ή της ειδικό¬ 
τητας που ανήκει ο μισθωτός (μετάταξη) γίνεται από το 
Διοικητικό Συμβούλιο της Επιχείρησης ύστερα από αίτη¬ 
ση του ενδιαφερομένου, εφόσον υπάρχει κενή θέση και 
ο μετατασσόμενος έχει τα προσόντα για την κατάληψη 
θέσης στην οποία μετατάσσεται. 

Για τη μετάταξη θα πρέπει να εκφράσουν γραπτώς 
τις απόψεις τους ο Γενικός Διευθυντής της Επιχείρησης, 
ο Δ/ντής Υπηρεσίας στην οποία ανήκει ο εργαζόμενος 
και ο Π ροϊστάμενοςτου τμήματος προέλευσης αλλά και 
προορισμού του ενδιαφερομένου. 

Άρθρο 79ο 

Μετακίνηση προσωπικού 

Η οριστική μετακίνηση του προσωπικού από τη μια 
Υπηρεσία στην άλλη δεν επιτρέπεται, εκτός αν την επι¬ 
βάλλουν ειδικές ανάγκες της Υπηρεσίας. Η μετακίνηση 
γίνεται με απόφαση του Διοικητικού Συμβουλίου. Επι¬ 
τρέπεται η προσωρινή μετακίνηση του προσωπικού 
από Υπηρεσία σε Υπηρεσία ή από τμήμα σε τμήμα για 
εξυπηρέτηση πρόσκαιρων έκτακτων αναγκών της επι¬ 
χείρησης. Η προσωρινή μετακίνηση γίνεται, ύστερα από 
πρόταση των Δ/ντων των Υπηρεσιών, με απόφαση του 
Γενικού Διευθυντή στην οποία ορίζεται η ανάγκη που 
την επέβαλε και η διάρκεια παραμονής του εργαζόμενου 
στη νέα Υπηρεσία. 

Επιτρέπεται η μετακίνηση του προσωπικού από τμήμα 
σε τμήμα ή από γραφείο σε γραφείο της ίδιας Υπηρεσίας 
με σκοπό αφενός τη σφαιρική ενημέρωση του προσωπι¬ 
κού στα ζητήματα της Υπηρεσίας του και αφετέρου την 
κάλυψη των έκτακτων αναγκών. 

Η μετακίνηση από τμήμα σε τμήμα γίνεται με απόφαση 
του Γενικού Διευθυντή σε συνεργασία με τον Δ/ντή της 

Υπηρεσίας, ενώ από γραφείο σε γραφείο γίνεται πάντοτε 
κατά την κρίση του Προϊστάμενου τμήματος. 

Άρθρο 80ο 

Εβδομαδιαία κανονική απασχόληση προσωπικού 
Εβδομαδιαία κανονική απασχόληση προσωπικού 

1. Το προσωπικό της Δ.Ε.Υ.Α. Νέστου εργάζεται εφαρ¬ 
μόζοντας την εκάστοτε ισχύουσα εργατική νομοθεσία. 

2. Το προσωπικό της Δ.Ε.Υ.Α. Νέστου εφαρμόζει τις 
ημέρες επίσημης αργίας. 

3. Για το προσωπικό που απασχολείται τις Κυριακές ή 
τις ημέρες επίσημης αργίας σύμφωνα με την προηγού¬ 
μενη παράγραφο, εφαρμόζονται οι εκάστοτε ισχύουσες 
διατάξεις της εργατικής νομοθεσίας. 

Άρθρο 81 ο 

Ζημίες - Κάλυψη υπευθύνων 
Κάθε ζημιά που προκαλείται στην επιχείρηση από 
βαριά αμέλεια των εργαζομένων ή κακή εκτέλεση της 
ανατιθέμενης υπηρεσίας και αφορά επαναλαμβανόμε¬ 
νη συμπεριφορά, μπορεί να καταλογιστεί ολόκληρη ή 
μέρος της στον υπεύθυνο για τη ζημία με απόφαση του 
Διευθυντή της Υπηρεσίας στην οποία ανήκει μέχρι του 
ποσού των 500,00 €, με απόφαση του Γενικού Διευθυντή 
μέχρι του ποσού των 1.000,00 € και για μεγαλύτερα ποσά 
με απόφαση του Διοικητικού Συμβουλίου. 

Σε περίπτωση ατυχήματος, με απόφαση του Διοικη¬ 
τικού Συμβουλίου μπορεί να καλυφθεί μέρος ή σύνο¬ 
λο των δικαστικών εξόδων και εν γένει δαπανών του 
υπευθύνου της Δ.Ε.Υ.Α.Ν.. που θα απαγγελθεί σε βάρος 
του ποινική κατηγορία, αν το ατύχημα οφείλεται σε 
ανώτερη βία ή σε συγγνωστή αμέλεια άσχετα από την 
τελική κρίση του Δικαστηρίου. Σε περίπτωση εργατικού 
ατυχήματος κατά τη διάρκεια των εκτελούμενων έργων, 
η Δ.Ε.Υ.Α.Ν. αναλαμβάνει την κάλυψη των επιβλεπόντων 
των έργων υπαλλήλων της. 

Άρθρο 82ο 

Επίδοση εγγράφων στο προσωπικό 
Τα έγγραφα της Επιχείρησης που απευθύνονται σε 
οποιοδήποτε εργαζόμενο και έχουν σχέση με την ερ¬ 
γασία και την υπηρεσιακή του κατάσταση, επιδίδονται 
σ' αυτόν με ευθύνη του γραφείου προσωπικού. Για το 
σκοπό αυτό το γραφείο προσωπικού τηρεί βιβλίο πα¬ 
ραλαβής εγγράφων, που υπογράφεται από αυτόν που 
παραλαμβάνει το έγγραφο. 

Άρθρο 83ο 

Μεταβατικές διατάξεις και άλλες ρυθμίσεις 
Μετά την έγκριση του Οργανισμού αυτού τα στελέχη 
και όλο το προσωπικό της Δ.Ε.Υ.Α.Ν. τοποθετούνται με 
βάση τα τυπικά και ουσιαστικά προσόντα τους στις θέ¬ 
σεις που προβλέπονται από αυτόν. 

Σε περίπτωση μείωσης του αριθμού των οργανικών 
θέσεων, το τακτικό προσωπικό που θα πλεονάζει δεν 
απολύεται, αλλά παραμένει σαν υπεράριθμο και τοπο¬ 
θετείται ανάλογα με την ειδικότητα και τα προσόντα του 
μέχρι τη συνταξιοδότησή του. 

Κάθε ενδεχόμενη μεταβολή στη νομική μορφή της 
Δ.Ε.Υ.Α.Ν. δεν μπορεί να έχει καμία δυσμενή συνέπεια, 


οικονομική ή διοικητική σε βάρος του προσωπικού, που 
ήδη απασχολείται στη Δ.Ε.Υ.Α.Ν. κατά το χρόνο της με¬ 
ταβολής. 

Άρθρο 84ο 

Ερμηνεία και ισχύς του παρόντος Οργανισμού 

1. Οι διατάξεις του οργανισμού συμπληρώνονται και 
ερμηνεύονται με απόφαση του διοικητικού συμβουλίου. 
Οι αρμοδιότητες των επί μέρους διοικητικών ενοτήτων 
του Οργανογράμματος της επιχείρησης θεωρούνται 
ενδεικτικές και όχι αποκλειστικές του περιεχομένου ερ¬ 
γασίας. Επομένως μπορεί να ανατίθενται από τον Γενικό 
διευθυντή στο προσωπικό κάθε ενότητας καθήκοντα 
που δεν αναφέρονται με συγκεκριμένο τρόπο στην αντί¬ 
στοιχη περιγραφή του περιεχομένου εργασίας της, αλλά 
εντάσσονται στο ουσιαστικό περιεχόμενό της. 

2. Σε περίπτωση που η Δ.Ε.Υ.Α.Ν. αναλάβει και άλλες 
δραστηριότητες πέρα από αυτές που αναφέρονται στον 
παρόντα οργανισμό, το Διοικητικό Συμβούλιο συμπλη¬ 
ρώνει ή και τροποποιεί με τις απαραίτητες διοικητικές 
ενότητες και τις αντίστοιχες περιγραφές αρμοδιοτήτων 
τους τον ισχύοντα Οργανισμό. Επίσης μπορεί να μετα¬ 
βάλλει τον ανώτατο αριθμό προσωπικού της. Για όλες 
τις παραπάνω μεταβολές οι αποφάσεις του Διοικητικού 
Συμβουλίου της επιχείρησης στέλνονται αρμοδίως. 

3. Η θέσπιση από τον οργανισμό συγκεκριμένων Γρα¬ 
φείων ή Συνεργείων ως υποδιαιρέσεων ενός Τμήματος 
δεν υποχρεώνει την επιχείρηση να στελεχώνει με δια¬ 
φορετικά άτομα τις υποδιαιρέσεις αυτές. Επιπλέον, είναι 
δυνατή η παραπέρα κατάτμηση ενός Τμήματος σε περισ¬ 
σότερα από τα αναφερόμενα στο παρόντα οργανισμό 
Γραφεία. 

4. Η τροποποίηση του παρόντος Οργανισμού γίνεται 
με την κάθε φορά προβλεπόμενη νόμιμη διαδικασία. 
Μετά την έγκριση του Οργανισμού πρέπει να χορηγη¬ 
θεί με απόδειξη παραλαβής ένα αντίγραφο του σε κάθε 
εργαζόμενο. 

5. Αντίγραφο πρέπει να χορηγείται με απόδειξη παρα¬ 
λαβής και σε κάθε νεοπροσλαμβανόμενο εργαζόμενο 
στο τακτικό προσωπικό. Η υπογραφή της απόδειξης 
παραλαβής του αντιγράφου του Οργανισμού έχει την 
αναμφισβήτητη έννοια ότι ο εργαζόμενος έλαβε πλήρη 
γνώση του και τον αποδέχεται σαν εργασιακή σύμβαση. 

Άρθρο 85ο 

Τελικές Διατάξεις 

Ο Οργανισμός αυτός θα αρχίσει να ισχύει αμέσως μετά 
την έγκρισή του από τα αρμόδια όργανα. Μετά την έγκρι¬ 
ση και την έναρξη ισχύος του καταργείται κάθε προηγού¬ 
μενος Οργανισμός της Δ.Ε.Υ.Α.Ν. 

Ο συνολικός αριθμός των θέσεων του Ο.Ε.Υ. αποτε- 
λείται από είκοσι πέντε (25-17) θέσεις κατηγορίας Π.Ε., 
δεκαεννέα (19-11) θέσεις κατηγορίαςΤ.Ε., τριάντα τέσσε¬ 
ρις (34) θέσεις κατηγορίας Δ.Ε., και δεκαπέντε (15) θέσεις 
κατηγορίας Υ.Ε. 

ΑΚΡΟΤΕΛΕΥΤΙΑ ΔΙΑΤΑΞΗ 

Από την απόφαση αυτή προκαλείται δαπάνη στον 
προϋπολογισμό της ΔΕΥΑ Νέστου για το τρέχον έτος 

ύψους 59.244,00 € στον Κ.Α. 60.00.00.0000 και ποσού 
14.846,52€ στον Κ.Α. 60.03.00.0000. 

Για τα επόμενα έτη προκαλείται ετήσια δαπάνη ύψους 
1.194.262,76 € περίπου η οποία θα προβλέπεται στους 
αντίστοιχους προϋπολογισμούς. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 10 Απριλίου 2018 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 

